
Presentació Xavier Filella Fargas 


L'any 1977 Pere Anguera va publicar el llibre El Centre de Lectura de Reus. Una institució 
ciutadana (Edicions 62) on repassava el camí recorregut des del 1859 fins al 1975 i feia cuna 
crònica de la primera societat cultural reusenca i una de les davanteres del Principat, en 
la seva història interna,. Ara, quaranta anys després, recopilar més d'un segle i mig de la 
cultura que el Centre ha generat resulta inabastable. La compilació d'articles que ha co- 
ordinat Joan Navais és una bona aproximació a la història de la institució i permet veure 
les inquietuds culturals d'una societat que ha passat d'ensenyar a llegir i crear la primera 
biblioteca patrimonial de Catalunya a oferir una sèrie de serveis d'ampli abast i que inclo- 
uen: una biblioteca de referència amb més de 260.000 volums, un teatre imprescindible —el 
Bartrina— un fons d'art reflex de l'època transcorreguda, ensenyaments artístics de dansa, 
teatre, música, escriptura i idiomes, i una continuada proposta d'activitats culturals i aca- 
dèmiques que acosten el Centre a intel-lectuals, escriptors i docents del país. 

L'edició d'aquesta publicació que complementa l'exposició del mateix títol: cUn segle i 
mig de cultura a Reus i a Catalunya. La cultura que ha generat el Centre de Lecturax, co- 
missariada per Joan Navais, Marc Ferran i Jaume Massó i organitzada pel Museu de Reus 
i el Centre de Lectura en el marc de 42017 Reus Capital de la Cultura Catalana-, no pot ser 
un detall exhaustiu de tot el que ha viscut l'entitat però sí que sintetitza moltes de les acti- 
vitats, algunes pioneres, que el Centre ha irradiat a Reus i Catalunya: la creació de la pri- 
mera biblioteca patrimonial de Catalunya l'any 1859, la publicació reincident de la revista 
del Centre, la constitució de la Secció Excursionista el 1901, el primer Congrés d'Ateneus 
de Catalunya l'any 1911, l'aposta pel moviment coral que va donar peu a l'Orfeó Reusenc 
el 1918, la primera emissió radiofònica a Reus l'any 1924 al Teatre Bartrina, el Concurs 
Exposició Nacional de Roses l'any 1948, la formació de l'Escola de Dansa també el 1948, 
la creació del Departament de Meteorologia que guarda totes les dades meteorològiques 
de la ciutat des del 1949, la fundació del Cineclub l'any 1969, la convocatòria dels primers 
premis Reus de Teatre l'any 1969, l'inici de les Edicions del Centre de Lectura l'any 1979 
(com a centre d'estudis el Centre forma part de la Coordinadora de Centres d'Estudis de 
Parla Catalana) i que arriba amb aquest volum al número 143, la primera i única entitat 


Senyal corporativa del Centre de Lectura, 1916 

Detall de la Sala Fortuny. Foto: Josep M. Toset 


cultural que acull una seu del Campus Extens Antena del Coneixement de la URV des del 
2010, el Congrés Internacional d'Història Contemporània Pere Anguera de 2011. 

Des del 1975 el Centre ha rebut diversos guardons: Premi d'Honor Lluís Carulla (1982), 
Creu de Sant Jordi (1983) i Premi Nacional de Cultura (2013), i és Entitat d'Utilitat Pública 
des del 2004. 

Han estat moltes generacions de reusencs del món intel-lectual, educatiu i social que 
han rebut i també aportat els seus coneixements al Centre durant anys. Qui no ha estudiat 
de jove a la biblioteca2 Qui no ha portat algun fill a les escoles2 Qui no ha assistit a alguna 
exposició i xerrada2 Qui no coneix el que representa la institució2 

Per a l'entitat ha estat definitiu el mecenatge de particulars com ara Evarist Fàbregas, 
Eduard Toda o Miquel Ventura, la contribució dels associats, actualment l'ajut d'instituci- 
ons privades com la Fundació Mútua Catalana que col-labora amb aquesta edició, els actu- 
als membres d'Honor del Centre (Repsol, Beep, Fundació Privada Reddis i Òptiques Teixi- 
dó), així com el suport d'institucions públiques: l'Institut Ramon Muntaner, l'Ajuntament 

Detall de la biblioteca. Foto: Josep M. Toset CL anys de Salvador Juanpere, 2009 


de Reus, la Diputació de Tarragona, la URV i el Departament de Cultura de la Generalitat. 
Tot plegat permet tirar endavant i continuar oferint a la ciutadania una rendibilitat cultu- 
ral de primer ordre. 

Així mateix, cal agrair públicament la implicació desinteressada de diferents organis- 
mes i persones en l'elaboració d'aquest catàleg: Joan Rosich, Josep M. Toset, Agnès Toda, 
Josep Ferrando Rovellat, Mercè Costafreda, Montserrat Amigó, Venanci Bonet, Xulio Ri- 
cardo Trigo, l'equip humà del Centre de Lectura, Cadena SER-Ràdio Reus, l'Arxiu Muni- 
cipal de Reus i l'Arxiu Comarcal del Baix Camp. Moltes gràcies. 


Xavier Filella Fargas 
President del Centre de Lectura (2011-2017) 


Construint damunt del que ja està construit: evolució de la 
seu del Centre de Lectura, 1859-2017 Anton Pàmies Martorell 


Sovint l'èxit de les activitats d'una entitat va associat a l'empenta dels seus directius però 
també al fet de poder gaudir d'unes bones instal-lacions i d'una seu social que permeti 
desenvolupar-les el millor possible. Aquest és en bona part el delit del Centre de Lectura 
al llarg dels seus prop de 158 anys d'existència. El propòsit d'aquest article és donar a co- 
nèixer als seus socis i als reusencs interessats, l'evolució de les diferents seus socials per les 
quals ha passat el Centre de Lectura, per fer-lo estimar més i, sobretot, per poder recordar 
i valorar la tasca feta pels seus presidents i directius. 

Com és prou conegut el Centre de Lectura va néixer l'any 1859 fruit d'unes tertúlies 
vuitcentistes com les que feia un grup de joves menestrals en un cafè del raval de Santa 
Anna, el cafè de la Música de Francesc Vidal, on discutien de política, d'actualitat, de 
cultura i d'interessos locals. Allí va sorgir la idea de crear una societat basada en la tole- 
rància de totes les doctrines i tendències, on es pogués expressar honestament la pròpia 
opinió, on els únics passatemps fossin, com diria l'article primer del futur reglament, 
egozar del ameno trato de las personas y de la lectura de los libros y periódicos que no estén pro- 
hibidos per la leyo, on cap joc ni ball fossin permesos, on tot portés cap a l'ennobliment de 
l'home com a persona. D'entre aquests fundadors cal destacar la figura de Josep Gúell 
i Mercader. Poc després ell i un grup més nombrós que ratllaria la trentena de persones 
es va reunir en una ecasa de disbauxes, del carreró de la Misericòrdia, i gairebé mig 
d'amagat i en un ambient poc propici, fou llegit i aprovat un primer reglament, la redac- 
ció del qual se li atribueix, fou així com quedaren inscrits els primers socis i com s'obrí 
la caixa social. Llavors Reus tenia uns 33.000 habitants i era considerada la segona ciutat 
del país per la seva importància comercial. La nova entitat es volia anomenar eCentro de 
Instruccióno, un nom ple encara de ressons obreristes, per això ben aviat el van canviar 
pel de zCentro de Lectura-. 

De seguida es va crear una comissió per buscar un local millor i es va acceptar l'oferta 
feta per Pau Banús, propietari del cafè dels Amics del carrer de Vallroquetes. El propietari 
va establir-los un primer lloguer mensual de 48 rals que aniria augmentant any rere any. 

A finals del 1859 un creixement 
insospitat de la quantitat de socis 
va agilitzar els tràmits per traslla- 
dar-se a un local més ampli, com 
la casa d'Antoni d'Aixemús, al 
carrer de la Presó, però novament 
es necessitarien més espais. 

El 1861, sota l'impuls del notari 
Sociats, responsable de la secció 
coral, naixerien els coneguts com 
a Jardins d'Euterpe, en honor a la 
musa de la música. Es varen inau- 
gurar el 14 de juny del 1862i els va 
dissenyar i dirigir Josep Tapiró, el 
famós pintor reusenc. Per dur-ne 
a terme la inauguració va venir a 
dirigir la coral del Centre Anselm 
Clavé. L'èxit dels primers anys va 
ser esclatant, però finalment van 
ser enrunats el 1886 per poder-hi 
construir la nova estació dels di- 
rectes i la plaça del seu davant. 

El 1863, l'increment de socis va 
obligar el Centre altra vegada a 
buscar un local més espaiós i es va 
escollir l'Hospital Vell de la plaça de la Sang. L'aixecament militar de Prim el 1866 va obligar 
a clausurar el Centre dues vegades fins que ja el 1869 es va instal-lar a la casa palau del Sr. 
Ferran Miró (el Palau Miró, més tard Hotel de Londres) de la plaça de les Monges, avui plaça 
de Prim. Tanmateix el 1879, per diversos motius i sense massa miraments es va rebre l'ordre 
del Sr. Miró d'abandonar el seu palau. Llavors es van buscar diverses opcions on anar, fins i 
totes va parlar d'anar a la Boella o a la casa Quer, però al final es va escollir la casa del carrer 
de Vallroquetes número 16 i s'hi van instal-lar quan n'era president Josep Salvat. 

L'any 1884 ja es va plantejar marxar al palau dels marquesos de Tamarit del carrer Ma- 
jor, que aleshores ja havia ocupat la societat El Círculo Mercantil, però no va poder ser. El 
1887 el Centre va passar per un bon moment econòmic i es van valorar dues noves opcions 
per a la seu social, una al carrer de la Presó i una altra al carrer de Monterols, però les van 
descartar per ser massa petites. Quan el 1889, Evarist Fàbregas i Pàmies era secretari de la 

Diploma d'agraiment a Evarist Fàbregas per la compra i donació de 
l'antic palau dels marquesos de Tamarit al Centre de Lectura, 1916 

Plànol de l'antic palau dels marquesos de Tamarit, 1843. Fotografia de la 
inauguració del nou local del Centre de Lectura l'octubre de 1921 


Junta Directiva, i va sorgir un enrenou amb el propietari, algú va suggerir anar a Cal Simó 
del raval de Santa Anna, però ell ja va plantejar que seria millor construir un nou estatge 
i deixar de perdre més diners en lloguers. Tanmateix després de molts debats interns aca- 
baren mantenint la seu a cal Codina. 

El 1890 es van decidir per un pis del carrer de la Font número 5, damunt d'un forn de pa 
i amb un contracte per a deu anys. L'any segúent, una vegada el nou arquitecte municipal, 
Pere Caselles, i el mestre d'obres, Gallart, van comprovar la solidesa del local escollit, van 
encarregar la decoració del local convençuts de quedar-se allí un temps llarg. Tanmateix el 
1896, essent ja president Lluís Quer, un soci va demanar marxar del carrer de la Font i es va 
autoritzar el president a buscar una nova seu. Aquell mateix any Pere Caselles va fer una 
nova inspecció al local i va declarar la casa ruinosa, per la qual cosa urgia marxar sense 
esgotar el contracte. No serà fins al 25 de maig del 1897, quan Lluís Quer procedeix al can- 
vi de local, ocupant el que fins llavors havia ocupat al carrer Major el Círculo Mercantil, 
gràcies a les gestions dels senyors Aguadé i Mata. La nova seu era força gran i al darrere 

hi tenia un jardí amb arbres. A finals del 
1898 el Centre ja superava el miler de socis 
i el president Eugeni Mata creia que calia 
construir un teatre per guanyar en prestigi 
i en diners. A punt de canviar de segle, el 
1899 Lluís Quer fou escollit nou president i 
junt amb la seva junta es va refermar en el 
fet que l'objectiu bàsic del Centre era pro- 
moure i facilitar ela instrucción del obrero, 
única base de la cultura, bienestar 4 riqueza de 
los puebloss. 


L'etapa d'expansió i vitalitat: 1900-1921 


El gener del 1900 el president Lluís Quer, 
recollint la idea de Mata, va aconseguir 
l'autorització dels socis per construir un 
teatre. Evarist Fàbregas, aleshores secreta- 
ri, havia elaborat un bon projecte de gestió 
econòmica i el Centre s'ho podia permetre. 
La idea inicial fou assolir la cessió dels ter- 
renys desamortitzats de davant de l'hospi- 
tal civil per fer-hi un teatre per a unes 2.000 
persones, un jardí amb cafè, el nou estatge 
social i, fins i tot, gosaven plantejar una escola d'arquitectura, tanmateix, com que els del 
Círculo també en volien una part, l'Ajuntament els va forçar a pactar. Finalment, El Círcu- 
lo renunciaria a construir-hi el seu teatre i utilitzaria l'espai que li cediria el Centre només 
com a jardí. Tanmateix el tresorer del Centre s'hi va oposar perquè no ho veia prou viable i 
proposà fer el teatre dins els jardins del carrer Major, tot i així, l'assemblea acordà adquirir 
els terrenys del carrer de Sant Joan. Però aquell any 1900 Lluís Quer es va suicidar i tot 
se'n va anar en orris perquè ell n'havia estat l'impulsor. Quan el seu cunyat va demanar 
la rescissió del contracte, vist el poc interès popular de la iniciativa, el Círculo es va com- 
prometre a edificar el teatre i a cedir-lo gratis al Centre quan li calgués. Així va sorgir el 
conegut com a e'Ieatre Circo, que va subsistir fins ben entrats els anys trenta, al lloc que 
avui ocupa el mercat central. 

L'1 de desembre del 1903, essent Fàbregas vicepresident, un grup de socis va tornar a 
demanar la construcció d'un teatre i va ser llavors quan una comissió d'estudi va acordar 


Es 


Vista de la façana de l'ateneu, anys vint 

fer-lo dins el jardí del palau. Com que es tractava d'un escenari d'estiu a l'aire lliure, cobert 
només per un envelat, es va poder inaugurar ja el dia 1 de juny del 1904. Tanmateix, amb 
els guanys assolits i amb gran coratge, el 1905 ja van gosar plantejar la construcció d'un 
teatre cobert al mateix jardí. Aquest teatre, embrió del que coneixem avui dia, el va pro- 
jectar l'arquitecte reusenc F. Batlle i Anfrens. Tota l'estructura i el paviment de les llotges 
superiors eren de fusta i presentava una teulada a dues aigúes. 

El 1906 Evarist Fàbregas (Reus, 1868 — Barcelona, 1938) fou elegit nou president del Cen- 
tre, una entitat de la qual era soci des del 1888 i en la qual ell reconeixia que s'havia format 
com a persona. Tenia negocis en el comerç marítim i durant la Primera Guerra Mundial 
faria una gran fortuna. Amb Eduard Recasens van fundar la Banca Fàbregas i Recasens 
i, més tard, el Banc de Catalunya. El 1931 va ser el primer alcalde republicà de Reus, la 
fallida del Banc de Catalunya va provocar la del Banc de Reus i, aleshores, es va arruinar. 
Abans, però, entre altres coses, havia costejat les obres del Centre de Lectura. 

El 20 de maig del 1915 n'assumeix la presidència Pere Cavallé (Reus 1880-1939), era 
escriptor, periodista, autor teatral i estava vinculat amb empreses comercials. Durant el 
seu mandat es van fer diverses obres de millora al vestíbul, a l'escala i al teatre, i es va 
inaugurar la galeria de reusencs il-lustres. El 21 de març del 1916 va anunciar una bona 
nova: Evarist Fàbregas es faria càrrec d'adquirir per 83.000 pessetes el palau que ja estava 
ocupant el Centre, el dels marquesos de Tamarit (Maria de Miquel i de Suelves i el seu 
marit: Ramon de Montagut i de Miró) i de reformar-lo en la mesura que ho necessitava el 
Centre. Evarist va encarregar el projecte a l'arquitecte Josep Simó i Bofarull, que es va com- 
prometre a dirigir gratuitament les obres. Llavors, Eduard Toda feu un donatiu de 10.000 
pessetes i, a més, va regalar molts llibres a la biblioteca. Així, el Centre assoliria una de les 
aspiracions més antigues, la de tenir un local en propietat. 

Prèviament, la idea de Fàbregas era aixecar un gran palau a l'illa de cases dels carrers 
Llovera, de la Lleona, dels Recs i la plaça del Rei (coneguda popularment avui com del 
4Condesitos), tanmateix l'elevat cost que li suposaria i els consells dels companys de jun- 
ta, el van inclinar a apostar per la compra de la seu on es trobava ja el Centre des del 1897. 
El cas és que ens consta com ja el 1916, Miquel Bech, un bon guixaire de Barcelona, refeu 
la cornisa del saló d'exposicions, que havia construit la societat El Círcol, quan uns anys 
abans havia ocupat el palau fins a l'any 1884, l'ampliació, l'havia encarregat el president 
Pere Òdena el 1865 a l'arquitecte Antoni Molner, tenia unes balconeres altes que donaven 
al jardí, tanmateix, en fer el teatre del Centre el 1905, les havien tapiat totes i ja només rebia 
la llum zenitalment. 

Evarist Fàbregas també s'oferí a col-laborar en les obres de reforma del teatre i, en poc 
temps, va adquirir tres cases del carrer de l'Abadia per poder engrandir l'escenari. El 15 
d'abril del 1916 es va aprovar el pressupost per a les obres de reforma de tot el casal i es 

va signar un emprèstit de 50.000 pessetes amb la Banca Fàbregas i Recasens per poder-les 
iniciar. Les obres pròpiament no comencen fins al 8 de juny del 1918 quan s'enrunen les 
cases del carrer de l'Abadia i es reforma el teatre, salvant bona part de l'estructura del pri- 
mitiu, que és batejat amb el nom de Joaquim M. Bartrina en homenatge al gran poeta i soci, 
mort als 30 anys. Es va inaugurar el 26 d'octubre del 1918 amb una conferència d'Eduard 
Toda sobre Bartrina, tanmateix fins al 1920 no es va fer la inauguració formal, una vegada 
ben acabat. 

Pel que fa a l'antic palau dels marquesos, a finals del 1918, ja gairebé s'havien acabat les 
obres de reforma de l'actual sala Fortuny i s'hi havia instal-lat provisionalment la bibliote- 
ca, es va enderrocar l'antiga i damunt seu es va construir un pis nou, també es va enrunar 
la façana principal del carrer Major per reconstruir-la en un estil renaixentista amb força 
ornamentació, seguint el plànol conservat de Josep Simó, les escultures són de l'escultor 
barceloní Francesc Garcia. A finals del 1919, Fàbregas va comunicar que havia decidit fer- 
se càrrec de tots els costos del nou edifici i cancel-lar el dèbit contret amb la seva banca. 
Llavors cada secció va començar a preparar els actes inaugurals del casal que seria el 30 
d'octubre del 1921. Josep Puig i Cadafalch, president de la Mancomunitat de Catalunya i 
gran arquitecte, va presidir-ne els actes essent alcalde el notari Josep Loperena, que va lliu- 
rar a Fàbregas el títol de fill predilecte de la ciutat. La premsa local publicà fortes crítiques 
als actes i als seus protagonistes, com les caricatures de L'Esquellot en les quals es titllava 
de catedral de guix el nou casal, se'n criticava l'elevat cost i s'ironitzava sobre la fortor 
a petroli que se sentia, al'ludint a l'origen de la fortuna d'Evarist Fàbregas. L'any 1922, 
el president Pere Cavallé va acabar el seu mandat i va informar els socis que les obres, a 
càrrec de Fàbregas, havien costat poc més d'un milió de pessetes. La biblioteca, durant el 
seu mandat, havia passat de 5.000 a 20.000 llibres, gràcies en bona mesura a la donació de 
Miquel Ventura Balafià. 


Evolució del Centre entre 1922 i 1939 


Poc abans d'acabar sobtadament la Mancomunitat de Catalunya, el maig del 1922 el presi- 
dent Pere Cavallé fou substituit per Josep Caixés Gilabert (Reus, 1886-1954), regidor i cate- 
dràtic de química i director de l'institut. Al costat d'Enric Aguadé, aleshores vicepresident, 
va retre homenatge a Pere Cavallé per la tasca feta durant el període 1915-1922, junt amb 
Evarist Fàbregas, en aconseguir una seu en propietat per a l'entitat. El 1923 s'esdevingué el 
cop d'Estat del general Primo de Rivera, tanmateix es va convenir seguir fent conferències 
sempre que no fossin de caire polític. A finals del 1923, quan el Centre tenia 1.862 socis, se 
signà una darrera lletra que permetia liquidar d'una vegada els deutes pendents per les 
obres. 

Per diversos motius, Caixés va pre- LA CATEDRAL DE GUIX 
sentar la dimissió i llavors fou escollit Ui 
president Pau Font de Rubinat (Reus, I sa iii 
1860-1948), exregidor municipal i no- 3 Eqil 
menat alcalde per reial ordre el 1899, : vien) 
com a líder dels catalanistes locals. La 
seva directiva va crear la Junta de Mu- 
seus del Centre que ell va presidir el 
1924, sent vicepresident Eduard Toda. 
El 1929 l'autoritat va ordenar instal-lar 
un teló metàl-lic contra el foc al Tea- 
tre Bartrina. Aquell any va acabar el 
contracte d'arrendament amb Evarist 
Fàbregas i el 1930 es va acordar arren- 
dar-lo a l'empresari barceloní Amadeu 
Trius, que ja tenia arrendats el Fortuny 
i el Círcol. Tot i així, es va acordar cedir 
la primera llotja de platea a Evarist Fà- 
bregas en prova d'agraiment. 

El 14 d'abril del 1931 es va procla- 

mar la República i el llavors president Çariçajura de les obres al Centre publicada a 
del Centre, Domènec Freixa, ho va ce-.— L'Esguellotel 27 de gener de 1921 
lebrar fent penjar banderes al balcó. 
Evarist Fàbregas fou aclamat popularment com a alcalde de Reus i se n'anà a Barcelona 
a felicitar Francesc Macià, president de la República Catalana i després de la Generalitat, 
que, complint la seva promesa, va visitar el Centre el 10 de maig del 1931. Tanmateix 
aquell juliol va tancar les portes el Banc de Reus, poc després de la fallida del Banc de 
Catalunya i poc després Evarist Fàbregas va deixar l'alcaldia en mans d'Antoni Martí i 
Baiges. Llavors Fàbregas va demanar a l'ateneu que li fossin abonats els interessos convin- 
guts en l'escriptura de cessió del palau al Centre, pels greus motius econòmics que estava 
passant. El Centre no s'hi va poder negar. 

El març del 1932 s'adquirí la casa del carrer de la Concepció número 14 i el 1933, en 
dimitir Pau Font de Rubinat, fou escollit president Pere Iotosaus, home vinculat a Acció 
Catalana, que va morir a Reus el 1964. El 1934 el va seguir Jaume Roig i Padró (Reus, 
1897 — Mèxic, 1969), un metge molt erudit, vinculat a Foment. El 1936 el Centre patia una 
lànguida vida sobretot per les dificultats econòmiques pròpies del moment. El juny es va 
proclamar Pere Balaguer nou president, era un home molt vinculat a Foment que també 

Va ser regidor. Durant la guerra va impedir que s'hi instal-lessin aquells que volien fer la 
revolució a tot arreu. En entrar els vencedors a Reus el tragueren de president i va morir 
el 1957. 

A partir del juliol del 1936, l'activitat cultural fou gairebé nul-la tant al Centre com a tot 
Reus. El setembre d'aquell any la CNT es va apoderar del Teatre Bartrina, malgrat haver 
rebut seguretat del Consell Central Antifeixista, que pretenia crear una casa de cultura, 
tanmateix es va comprometre a pagar un lloguer simbòlic i a cedir el teatre al Centre quan 
calgués. El 17 de setembre del 1937 un dels primers bombardeigs de l'aviació feixista va 
provocar la mort de la jove auxiliar de bibliotecària Regina Figuerola i Rebull, en caure 
una bomba al fons de la biblioteca que va afectar també el teatre i va causar grans danys 
a l'edifici. Aquell dia Pere Balaguer va decidir tancar el Centre per tal de començar-ne les 
obres de reconstrucció. Es va fer una crida des de la Generalitat i altres entitats d'arreu 
de Catalunya, per recaptar fons pel Centre. De les obres de reconstrucció també se'n faria 
càrrec Josep Simó i Bofarull. 

Una acta del Consell Directiu del 29 de setembre del 1938 recull la notícia inesperada de 
la mort d'Evarist Fàbregas i Pàmies a Barcelona i el va enaltir tot cconfiant que la figura de 
l'home prendrà la grandesa llegendària i el seu exemple serà norma de conducta en la vida 
de tots els reusencs, per glòria i benestar de la nostra Institució i de la nostra ciutat entera-. 
El desig de retre un gran homenatge al patrici mort quan dla situació estigui normalitzada 
i les circumstàncies siguin propícies2, no va ser possible en molts anys. La normalització 
va tardar molt de temps i l'homenatge a Fàbregas encara ara espera que es dugui a terme 
com va escriure el doctor Pere Anguera l'any 1975. 


La difícil represa: evolució del Centre entre 1939 i 19/75 


De l'inici de la postguerra, cal destacar l'actuació d'Enric Aguadé, primer alcalde en funci- 
ons de la nova etapa, que va tenir una actitud enèrgica en fer segellar les portes del Centre 
per evitar, així, greus accions vandàliques. Tot i així, cal dir que el local fou ocupat per la 
CNS i que després passà a dependre de l'Ajuntament, gràcies a les gestions de Pau Font 
de Rubinat i de Joaquim Santasusagna se'n va poder evitar la dissolució i va passar a ser 
una Delegació de Cultura de l'Ajuntament durant uns anys. El novembre del 1939 es van 
redactar unes abases para la organización del Centro de Lectura, i el 1941, essent alcalde Anto- 
ni Valls Julià, va funciona una Junta de Obras y Organización del Centro de Lecturav que va 
rebre una subvenció municipal per consolidar part del teatre i pel vestíbul de la biblioteca. 
Enric Aguadé fou el primer president de la reobertura efectiva del Centre l'any 1948. La 
seva junta, l'havia nomenat el governador civil, escollint entre una terna proposada pel 
Consejo Local del Movimiento, quan era alcalde Pere Miralles, a qui, de fet, es deu la reo- 

bertura. El 3 d'abril del 1948 l'expresident Pere Balaguer va fer el traspàs de poders a Enric 
Aguadé, en el seu discurs va comentar els danys que deu anys d'abandonament havien 
provocat, sobretot en el segon i tercer pis del casal, raó per la qual era urgent fer-hi obres 
de consolidació. El 26 d'abril ja van començar les obres sota la direcció de Josep Simó i 
Bofarull, el qual garantia la solidesa de tot l'immoble. L'any 1949, ja amb un miler de socis, 
una subvenció de la Diputació obtinguda gràcies a ser ell diputat, va permetre redactar al 
mateix arquitecte els plànols de l'ampliació de la biblioteca amb una nova sala de lectura a 
la casa del carrer de l'Abadia. El 1952, coincidint amb els actes del centenari del naixement 
de Gaudí, es van inaugurar aquestes obres, essent invitat el ministre d'Educació Joaquín 
Ruíz-Jiménez. 

El maig d'aquell any es va aprovar cedir el solar del carrer de la Concepció a l'Estat 
per tal que financés la construcció d'una casa de cultura annexa al Centre, amb l'única 
condició que en edeixi l'usdefruit perpetu al Centre perquè pugui destinar-la a ampliar la 
labor cultural de la societat. Les obres van començar el 8 de novembre del 1954, segons 
el projecte de l'arquitecte municipal Antoni Sardà Moltó, amb un pressupost de 855.000 
pessetes a càrrec de l'Estat es van acabar el 1955. També aquell any es va comprar una 
casa del carrer de la Concepció que va permetre poder gaudir d'un accés independent 
al Teatre Bartrina, que aleshores seguia arrendat. Les obres, les va dirigir l'any 1958 l'ar- 
quitecte Josep Piqué Iserte, es tracta de l'immoble conegut com a casa de les escoles. El 
1959, en complir-se el centenari de la fundació del Centre de Lectura, es va inaugurar la 
galeria de retrats dels presidents i es va reformar el saló d'exposicions, el 1962 Francesc 
Recasens i Mercader, es va oferir per finançar un refugi de muntanya a Mont-ral per a la 
Secció Excursionista del Centre. El projecte fou de l'arquitecte Miquel M. Aragonès Virgili 
i les obres es van inaugurar el 13 d'octubre del 1963, essent batejat amb el nom de Refugi 
Musté-Recasens en honor al matrimoni que l'havia fet possible. Als primers anys vuitanta, 
a causa de l'èxit que tindria entre excursionistes i escaladors, l'arquitecte Anton Pàmies i 
l'aparellador Jordi Royo, en farien l'ampliació. 

A finals de juny del 1968, essent-ne president des del 1948, moria Enric Aguadé (Reus, 
1894-1968). El va substituir Francesc Blanch, fins llavors vicepresident. Per primera vega- 
da després de la guerra, s'arribava als 2.000 socis. El maig del 1969 fou elegit Emili Argi- 
laga Ripoll, conegut ebenista i decorador, que va voler dinamitzar el Centre, tanmateix el 
ròssec que havia heretat li ho va posar molt difícil. El va succeir el juny del 1973 l'especi- 
alista en toponímia i professor de català Ramon Amigó i Anglès (Reus, 1925-2011) que va 
intentar anivellar la situació econòmica de l'entitat, va ocupar el càrrec fins al 1975, quan 
fou elegit l'empresari Jordi Escoda Vilà (Reus, 1935). Durant el seu mandat, coincidint amb 
la mort de Franco i amb el període de atransició política, en l'àmbit estatal, es van celebrar 
les conferències de les terceres vies, per la qual cosa la majoria de polítics del moment van 

Plànols del projecte de reconstrucció, 1949 


visitar el Centre. També va endegar algunes reformes al Teatre Bartrina i a un parell d'ha- 
bitatges del barri Gaudí cedits per Josep Vidal i Llecha, on es va instal-lar una biblioteca 
del Centre que es tancaria uns anys després. Davant les amenaces municipals de clausurar 
el Teatre Bartrina per manca de mesures de seguretat i pel mal estat de conservació, poc 
després que el 1977 es pogués alliberar del seu arrendament com a cinema, s'hi varen 
realitzar diverses obres de reforma. També va endegar obres a l'antic cafè del teatre, a la 
casa de les escoles i al tercer pis, on va instal-lar un museu inaugurat per l'escultor J.M. 
Subirachs. 

El maig del 1983, el president J.M. Balafià Cabrito va confiar a l'arquitecte Anton Pàmies 
l'alçament dels plànols del Teatre Bartrina, els quals servirien temps després per endegar 
una primera proposta per a la seva necessària reforma i ampliació. A més, el 1989, va re- 
formar i ampliar la biblioteca unint-la amb la segona planta on es varen agençar la Sala 
Vidal Llecha i la Sala Santasusagna. A ell es deu, també, la iniciativa d'endegar les obres 
de reforma i ampliació del refugi Musté-Recasens de Mont-ral. Fins al 1991, essent ja pre- 
sident Joan Ballester i Grau, no es va poder endegar més a fons una actuació important 
com va ser la remodelació del vestíbul del teatre, la rehabilitació de la Sala Fortuny del seu 
damunt i també es varen construir els nous lavabos del teatre. Seguint amb la presidència 
de Joan Ballester, un dels presidents més actius pel que fa a obres, es varen endegar im- 
portants reformes com la videoteca i la sala d'exposicions de la segona planta, l'hemero- 
teca instal-lada a l'antic cafè del teatre o la instal-lació de l'ascensor, que suposà una gran 
millora per als minusvàlids i socis en general. La curta durada a la presidència de Xavier 

Amorós no va permetre endegar massa obres importants, però gràcies a Claudi Arnavat, 
el secretari de la seva Junta, es va realitzar la normalització de la senyalització ja que va 
disposar rètols a totes les dependències del Centre. 

El Pla General de Reus dels anys vuitanta incorporava un PERI (Pla Especial de Refor- 
ma Interior) per dins del tomb de ravals, les propostes d'actuació al voltant del Centre 
de Lectura, protagonitzaven les actuacions dins del quadrant sud-oest d'aquest àmbit. 
Es tractava de revitalitzar-lo esponjant el teixit urbà obsolet, amb l'obertura d'una nova 
plaça, la del Teatre, ampliant la del Baluard i articulant-les amb el carrer de la Racona. 
Tanmateix des del Centre es va creure que la proposta encara es quedava curta i es va pre- 
sentar una modificació puntual del PERI que permetria, d'una banda, obrir clarament tot 
el Teatre Bartrina a la plaça i, per l'altra, un llenguatge més contemporani per a les noves 
façanes, les quals s'aprofitava ja per mostrar-les en un avantprojecte de recuperació del 
teatre. No seria fins al 1994, sota la presidència de Joan Ballester, quan les circumstàncies 
van fer possible que l'equip de l'arquitecte Anton Pàmies redactés el projecte de reforma 
i l'ampliació del Teatre Bartrina, per fer-lo competitiu i complementari al Teatre Fortuny, 
rehabilitat l'any 1985. 

Des del Centre i gràcies, entre d'altres, al Col-Jectiu de Teatre la Vitxeta i a Xavier Filella, 
director del Bartrina des del 1989, es pressionà l'Ajuntament, presidit llavors per l'alcalde 
Josep Abelló, perquè tal com s'havia fet amb el Fortuny, es trobés una solució per finançar 
la recuperació del Bartrina, aleshores com que la Generalitat i la Diputació deien que ja 
havien invertit molt en el Fortuny, es va acudir tant al govern socialista de Madrid, com al 
de la nostra ciutat, concretament al Ministeri d'Obres Públiques (Josep Borrell) i al de Cul- 
tura (Jordi Solé Tura), amb l'eficaç intermediació del llavors diputat Lluís M. Pérez i del 
senador i expresident Xavier Amorós. La solució va ser signar un conveni i fer un consorci 
entre l'Estat, l'Ajuntament i el Centre Lectura. Tanmateix per poder rebre diner públic, el 
Centre, en tant que entitat privada, calia que cedís el teatre a l'Ajuntament a través d'una 
concessió a llarg termini, reservant-se uns dies a la setmana per a activitats del Centre. Així 
es va crear el Consorci del Teatre Bartrina. La constructora va ser Fomento de Construc- 
ciones y Contratas (FCC SA), les obres, amb un pressupost global proper als 500 milions 
de pessetes, es varen iniciar el febrer del 1995 i el maig del 1997 ja es van poder inaugurar, 
amb una setmana d'actuacions molt diverses, sota la direcció de Lluís Pasqual. 


L'etapa més recent: 1997- 2016 


Val a dir que l'èxit del renovat Teatre Bartrina va ser i ho és encara avui, molt gran, en 
bona mesura es pot valorar per l'elevat número de dies a la setmana en què ha estat obert 
al públic, ja sigui per actes programats pel Centre de Lectura com pels programats per 

l'Ajuntament o altres institucions privades i públiques que ho sol-liciten al Consorci. Cal 
dir que el teatre es va inaugurar sense haver urbanitzat encara la nova plaça, no va ser 
fins a l'any 2000 quan, per encàrrec de la Direcció General d'Arquitectura i a través de 
VINCASOL, el mateix arquitecte del teatre en va endegar la urbanització, juntament amb 
la de la plaça del Baluard i la dels carrers més immediats. Els mandats dels presidents 
Pere Anguera i Jordi Agràs, que seguiren als de Balafià i Ballester, es van distingir molt 
més per les activitats culturals que no pas per les obres endegades, tanmateix va accedir a 
la Junta Directiva Albert Via, un jove enginyer procedent de la Secció Excursionista i se'l 
va responsabilitzar del manteniment i de les obres que s'anessin requerint, a ell es deuen, 
entre d'altres, la reforma de l'anterior Sala Vidal Llecha per a la nova biblioteca infantil i 
els lavabos de la planta segona, així com les millores de les aules de l'escola de música de 
la tercera planta. També col-laborà amb Rafel Ferré en alguns certàmens de les exposicions 
de roses. Malauradament, preparant l'edició del 2010, va perdre la vida en un desgraciat 
accident dins de la Sala Fortuny. La rehabilitació de la Sala Miquel Ventura de la biblio- 
teca, sobre la qual havíem començat a tractar feia poc temps, ja la va haver d'assumir el 
sotasignat, just abans de la dimissió del president Agràs per poder accedir a ser delegat 
de Cultura de la Generalitat. L'obra es va adjudicar a construccions Miquel Vilella i altres 
industrials i es va acabar el 2011. 


El nou projecte d'ampliació del teatre i del Centre de Lectura 


Vist l'èxit assolit amb la recuperació del teatre, cap a l'any 2007, l'Ajuntament, a través de 
la Regidoria de Cultura que llavors dirigia Empar Pont, amb el suport de l'alcalde Lluís 
M. Pérez, va plantejar una proposta força agosarada: completar les actuacions pendents 
en aquest quadrant del tomb de ravals endegant el projecte d'equipaments del carrer de la 
Concepció, segons un conveni signat entre el Centre de Lectura i l'Ajuntament. L'ambiciós 
projecte suposaria el trasllat del cafè del teatre donant façana a la plaça del Teatre per tal 
de donar més vida a aquell espai urbà, justament a sota d'un nou edifici municipal desti- 
nat a escola de circ (cal recordar l'èxit del festival Trapezi), d'altra banda, el Centre podria 
ampliar les seves instal-lacions al llarg del carrer de la Concepció, incorporant la Casa de 
Cultura en tot el conjunt. Per tant s'estava preparant un nou Centre de Lectura, més propi 
del segle xxi, de manera similar a l'aposta que s'havia fet feia gairebé un segle en reformar 
l'antic palau dels marquesos de Tamarit, si bé llavors amb la mai agraida del tot participa- 
ció d'Evarist Fàbregas. El projecte, redactat per encàrrec municipal al mateix equip que el 
del teatre, va ser aprovat licitat i, fins i tot, se'n va arribar a col-locar la primera pedra el 
març del 2011, just abans de les eleccions municipals. Tanmateix les va guanyar Conver- 
gència i Unió, essent elegit alcalde Carles Pellicer que, per mor de la crisi econòmica que 

es venia patint, aturaria les obres sine die. Mesos després, al solar edificable de la plaça, 
s'hi va fer un parc infantil provisional i s'hi van plantar uns arbres, sentenciant gairebé el 
projecte inicialment aprovat. 

A finals del 2015 l'actual president, Xavier Filella, abans d'acabar el seu últim mandat, 
va lluitar per mantenir el conveni signat amb l'anterior alcalde i per aconseguir compro- 
metre l'actual per tal de reprendre el projecte, encara que fos refent-lo per disminuir cos- 
tos. En efecte, el febrer del 2016 es va refer l'avantprojecte, deixant per una segona fase 
l'edifici municipal de la plaça del Teatre i mantenint l'ampliació prevista pel Centre, amb 
la reducció de superfícies, però seguint emplenant el buit existent al carrer de la Puríssi- 
ma Concepció. L'avantprojecte es va presentar a la Diputació, presidida per Josep Poblet, 
que tot i valorar les importants inversions de caire cultural efectuades pel seu ens a Reus 
durant els darrers anys, va creure que el Centre de Lectura havia de continuar tenint un 
important pes específic dins el món cultural, no solament local sinó dins la seva demar- 
cació territorial, per això va acordar consignar en el pressupost del 2017 una important 
xifra per ajudar a fer-lo realitat els propers anys, confiant en un gest similar per part del 
nostre Ajuntament. Aquest any 2017, en què Reus s'honora el fet d'haver estat escollida 
Capital de la Cultura Catalana, tant la Generalitat, però sobretot l'Ajuntament, tenen una 
nova oportunitat per fer possible aquesta noble aspiració del Centre de Lectura, l'entitat 
cultural capdavantera i de més ressò a casa nostra. 

Resultaria excessiu considerar un presagi la coincidència en el mateix any de la fundació 
del Centre de Lectura —una entitat imprescindible per entendre la cultura a Reus del 1859 
ençà— i la restauració dels Jocs Florals de Barcelona —la plataforma més determinant per al 
recobrament del prestigi de la llengua i la literatura catalanes—, però les dues institucions 
de seguida van coincidir en uns interessos comuns. L'ateneu va agrupar, a les pàgines 
de les revistes —Eco del Centro de Lectura, Revista del Centro de Lectura— i en les tertúlies i 
activitats congriades al seu redós, els lletraferits locals, i en concepte d'entitat literària es 
va projectar com a focus cultural del país. En paraules de Pere Anguera, si en un primer 
moment no es va distingir de manera remarcable respecte d'altres ateneus reusencs, cels 
ha sobreviscut i els ha superat àmpliament fins a obtenir un nom i un prestigi nacionab.. 
Joaquim Santasusagna, en el magnífic estudi que va dedicar al paper dels reusencs en la 
progressió de les lletres catalanes durant el segle xix, Reus i els reusencs en el renaixement de 
Catalunya fins al 1900, va enregistrar de manera minuciosa l'abast d'aquesta contribució i 
els estudis posteriors ho han certificat. Ell va remarcar la transcendència que va tenir l'ate- 
neu en el camp literari: 4A la seva biblioteca, als seus locals i als seus cursos es pot dir que 
s'han format, des del 1860, els escriptors i els artistes reusencs.x 

En una època de comunicacions lentes, quan les distàncies semblaven molt més llar- 
gues que no pas ara, sense telèfon, ràdio, televisió ni internet, un escriptor amb certa am- 
bició que es volia donar a conèixer i professionalitzar havia de residir, de manera gairebé 
forçosa, en una ciutat que, amb un moviment intel-lectual suficient, ho possibilités. És per 
aquesta la raó que, passada l'adolescència, els millors escriptors reusencs de l'època es van 
traslladar a Barcelona o a indrets més allunyats. És també per això que s'ha de valorar el 
paper que ben aviat va jugar el Centre de Lectura, com a escola popular, com a promotor 
de vocacions literàries i com a congregador de les energies culturals de la ciutat. En bona 
mesura, a ell es deu que a partir de la segona meitat del vuit-cents la literatura escrita per 
reusencs adquirís un gruix notable i assolís un ressò més enllà dels límits del terme muni- 
cipal. S'ha de subratllar l'interès de l'entitat a mantenir contactes amb aquells escriptors 
reusencs que residien en altres poblacions, des d'aquell 1862 en què l'entitat se subscrivia 
a la publicació de L'orfeneta de Menargues d'Antoni de Bofarull. Fou així com el Centre es 

es ——— en — va relacionar amb molts dels que, 
per edat, s'havien format i donat a 
conèixer anteriorment, alguns dels 
quals es van incorporar a l'activi- 
tat de l'ateneu o hi van col-laborar 
més o menys esporàdicament. 
Molt abans d'aquell 1859, el po- 
lític, metge i escriptor Pere Mata 
havia aconseguit anomenada amb 
novel-les, drames i poesies en cas- 
tellà, però avui la seva faceta lite- 
rària és més recordada per les dues 
úniques poesies en català que li co- 
neixem: dLo vot complerts i dRe- 
cords de la pàtria,, la segona, una 
expansió íntima en què manifesta 
l'enyorança del Reus de la seva in- 
fantesa. L'any 1836, Pròsper de Bo- 
farull, primer titular de l'Arxiu de 


— —— —— 


Era eeesmssssset NM) la Corona d'Aragó, va publicar un 


Es my Y llibre inaugural de la història cata- 
Retrat d'Antoni de Bofarull i Brocà per Tomàs Bergadà (IMMR) lana contemporània: Los condes de 

Barcelona vindicados. El seu nebot 
Antoni, primer antòleg de la poesia romàntica catalana i primer novel-lista i memorialista 
contemporani en català, fou l'intel-lectual que, durant les dècades centrals del segle, més i 
amb millor fortuna va maldar perquè la literatura catalana recobrés el nivell i la conside- 
ració antigues. Els Bofarull, oncle i nebot, van desenvolupar tota la seva acció a Barcelona, 
Pere Mata, a Barcelona, a Madrid i més enllà, amb retorns temporals a Reus. 

No van fer el salt a Barcelona però hi van aconseguir un cert ressò Marià Fonts i Pere 
Gras, tots dos amb poesies incloses a Los trobadors nous, d'Antoni de Bofarull. Fonts, a més, 
figura com a impulsor dels Jocs Florals de Barcelona des dels inicis, hi va guanyar premis, 
i va publicar en les principals revistes literàries catalanes. Si ni un ni l'altre no poden ser 
considerats com a resultat de l'ambient del Centre, s'ha de recordar que Fonts es va incor- 
porar a l'activitat de la nova societat des dels anys seixanta. Els germans Modest i Marçal 
Busquets van anar a viure a Barcelona en la dècada dels cinquanta i en la segúent es van 
incorporar a l'equip de dramaturgs que, a partir de l'impuls definitiu que s'hi va donar 
des del cercle de Frederic Soler, àlies Serafí Pitarrav, va posar en funcionament el teatre 


qe 


LA 


MECR VEGA 


CATALUNYA AGONISANT, 


NOVELA HISTÒRICA 


(ANTONI DE BOFARULL. 
ALS INFANTS ORFENS 
DL PRIIEAT DE CATALINA, 


BARCELONA. 
ESTAMPA D'EN LLUIS TASSO, 
CARSEN DE L'ARCN DEL TEATRO, X.9 24 33. 


Portada de la novel-la La oríaneta de Menargues 
d'Antoni de Bofarull, 1862 


De Reus a Catalunya Magí Sunyer, URV 


català contemporani, que tant va con- 
tribuir a la recuperació de la norma- 
litat cultural de la llengua catalana. 
Una peça breu de Marçal, Un poll res- 
suscitat, s'ha reeditat i ha estat objecte 
preferent dels estudiosos actuals del 
teatre. Amb la comèdia Reus, París i 
Londres, certificava, ni que fos amb el 
recurs al tòpic, el lligam amb la ciutat 
nativa. Silvestre Molet, també instal- 
lat a Barcelona, republicà com els 
germans Busquets, va aprofitar la lli- 
bertat d'expressió del Sexenni Demo- 
cràtic per fer representar un drama 
ideològic, Lo 29 de setembre. Absent 
de Reus des de molt jove, tampoc no 
es va poder formar al Centre Josep 
Llunas i Pujals, l'anarquista i lliure- 
pensador que va dirigir La Tramon- 
tana. Periòdic vermell, actiu defensor 
de l'ús de la llegua pròpia, com va 
quedar palès en el discurs d'obertu- 
ra del Certamen Socialista del 1884 
celebrat al reusenc Teatre Principal. 
Ell fou el més radical de la munió de 
poetes populars que durant dècades 
van omplir tantes publicacions festi- 
ves o ideològiques i, a més de textos 


doctrinaris, va publicar un llarg poema narratiu, culminació de la seva obra, La Revolució. 
Reivindicat i estudiat, avui la seva figura i la seva obra han recobrat actualitat. També 
Cels Gomis va passar més temps a fora que a Reus. Actiu primer com a republicà federal 
i aviat com a internacionalista, puntal de l'excursionisme científic, va destacar, sobretot, 
com a folllorista, amb una concepció de la literatura popular diferent de la general, més 
moderna i no tocada per la nostàlgia, que ha impressionat els estudiosos més solvents de 


la literatura oral. 


Si de manera central ens referim a la influència del Centre de Lectura, sembla de justícia 
començar per la figura d'un dels seus fundadors, Josep Gúell i Mercader. Més conegut 

com a periodista que com el literat que 
també fou, va dedicar a la ciutat les se- 
ves memòries, Coses de Reus. Quan va 
anar a Barcelona va collaborar amb 
Josep Anselm Clavé —va dirigir El Me- 
trónomo, una de les publicacions de les 
societats corals. No ha d'estranyar que 
la instauració a Reus dels Jardins de 
l'Euterpe, inaugurats el 1862, anés lli- 
gada al Centre de Lectura i que Gúell 
fos el primer director de la publicació 
de l'entitat, Album del Euterpe. Republi- 
cà de Castelar, en la Restauració possi- 
bilista, es va instal-lar a Madrid i allí, 
entre altres ocupacions, va exercir de 
corresponsal de La Renaixensa durant 
més de trenta anys. 

La llista d'escriptors formats al 
Centre és extensa. Santasusagna va es- 
criure que 4Els homes de lletres vuit- 
centistes que es digueren Eusebi Cort, 
Joaquim Maria Bartrina, Josep Martí 
i Folguera, Eduard Toda i Lluís Quer 
en foren fills espiritualss. N'hi havia 
molts més, és clar. El propòsit no és 
resseguir-los tots, només aquells que 
es van projectar fora de la ciutat natal. De tots ells, Josep Martí i Folguera, poeta, novel- 
lista i dramaturg en català i en castellà, va ser l'únic que va aconseguir el mestratge en gai 
saber pels Jocs Florals de Barcelona. Autor fecund, que va deixar molta obra inèdita, fou 
un habitual de les plataformes de la Renaixença. 

Dels germans Bartrina, Francesc fou molt precoç com a poeta, amb una obra abundant 
d'arrancada i sobtadament interrompuda, represa després de la mort de son germà. S'es- 
pecula que es degué sentir condicionat per la seva forta personalitat. Fou, també, un fervo- 
rós occitanista, amic de Frederic Mistral. A Joaquim Maria Bartrina atribueix Santasusagna 
un salt de qualitat en la vida del Centre de Lectura: aAquest literat no es movia del Centre 
i l'entitat gairebé li constituia tota l'existència. (...J La seva intensa actuació féu que la po- 
pular entitat, fins llavors aplec d'obrers i de menestrals que aspirava a procurar instrucció 


Bust de Josep Gúell i Mercader per Joan Rebull, 1916 (IMMR) 

als ciutadans, comencés a posar el 
públic en contacte amb la cultura, tot 
fent obra divulgadora de la ciència, de 
les arts i de la literatura.o En els trenta 
anys que va viure, va deixar un rastre 
profund. El jove revolucionari que pu- 
blicava la peça dramàtica Lo matrimoni 
civil amb una clara intenció combati- 
va, quan es va traslladar a Barcelona 
va impressionar de manera molt pro- 
funda els millors escriptors de l'èpo- 
ca i se'n va guanyar l'amistat. Josep 
Yxart, Narcís Oller i Jacint Verdaguer 
li van tenir una devoció documentada, 
la seva mort als trenta anys el va aca- 
bar de proveir d'una aurèola d'escollit 
pels déus. Va escriure poca poesia en 
català, fou amb un molt reeditat llibre 
en castellà, Algo, que va aconseguir 
fama perdurable. Un segle després de 
la seva mort, el vell Jorge Luis Borges 
encara l'esmentava com un dels dos 
poetes catalans que l'havien colpit 
l'altre era Joan Salvat-Papasseit. 
Possiblement Joan Puig i Ferreter 
pensava en Eduard Toda quan va es- 
criure aquest paràgraf a la novella El 
cercle màgic: A primer cop d'ull els 
burgesos reusencs són conservadors 
i materialistes fins al moll dels ossos. 
Però no us hi fieu massa. De vegades, 


en un racó del "Centre de Lectura", sota el llumet de la taula d'estudi, veureu uns ulls ar- 
borats de flama, un front carregat de voluntat i d'ensomni. Potser és un fill d'aquests ma- 
teixos burgesos. Aquest fill, si surt inquiet, no li costarà res d'esdevenir un aventurer. Un 
aventurer de la terra, de la "geografia", igual que un aventurer de les idees, de l'esperit. 
Igual pot anar d'Austràlia a l'Argentina, del Japó a Rússia, que de l'anarquia, passant pel 
vegetarisme, pot arribar a combregar en la més abstrusa de les teosofies, com pot acabar 


ma ie, 

Dibuix de Joaquim M. Bartrina per Tomàs Bergadà 


en un convent de Sarrià, o predicant una religió nova a les Índies.. Personatge gairebé 
llegendari, cònsol a la Xina, egiptòleg, redescobridor de l'Alguer, bibliòfil, és més recordat 
com a restaurador d'Escornalbou i de Poblet. 

La relació podria ser més llarga i incloure Antoni Aulèstia, autor de la primera Història 
de Catalunya escrita en català, Pau Font de Rubinat, bibliòfil, o Manuel Rocamora, el dra- 
maturg de La dama de Reus. En major o menor mesura, en un o altre moment, com tants 
altres, el Centre de Lectura va ser important per a ells o hi van col-laborar. Tots van contri- 
buir a fer realitat l'afirmació de Joaquim Santasusagna a partir d'unes paraules de Pere Co- 
romines: esi abans, des de l'entitat, es veia Reus, després s'hi ha contemplat Catalunya. 

No deixa de ser curiosa, l'anomenada pòstuma del Grup Modernista de Reus. Aquella 
colla d'adolescents que es reunia al voltant d'un mestre de vint-i-vuit anys que passava 
penes i treballs per mantenir la família, per guanyar-se la vida com a escriptor, impressor 
i llibreter, amb els anys, ha esdevingut mítica. Amb tota la fragilitat intel-lectual de bona 
part dels seus membres i amb una obra feta voluntariosa però escassa, sobretot en els anys 
1897 i 1898 de vida efectiva de la colla, va portar el nom de Reus molt més enllà que doctes 
literats amb currículum i obra molt calibrats. Aquells anys 1897 i 1898, Cosme Vidal, àlies 
Josep Aladern,, va tenir oberta la llibreria La Regional —que en terminologia actual s'hau- 
ria anomenat La Nacional o La Independent- i hi van acudir les forces vives catalanistes, 
republicanes i anarquistes de la ciutat. Els va animar una tertúlia —o unes quantes—, un 
focus que va generar il-lusions, va fer saltar espurnes d'art i d'intel-ligència i va marcar per 
sempre amb el corcó de la literatura jovenets que tot just sortien de la infantesa. Recordem 
que Antoni Isern tenia quinze anys i era quasi analfabet quan es va començar a relacionar 
amb els components del grup, i Xavier Gambús, catorze. Amb l'excepció de l'Aladern, Mà- 
rius Ferré i Hortensi Gúell, els altres no arribaven a la vintena quan la llibreria es va obrir. 
De tots, només Joan Puig i Ferreter va aconseguir una fama literària consistent, primer 
com el més sòlid —no el més popular ni el més representat— dramaturg del Modernisme 
ibsenià i després com a novel-lista. Josep Aladern, que en aquella època basculava entre el 
federalisme, l'independentisme i l'anarquisme, potser va dispersar massa les energies en 
el periodisme, els treballs gramaticals, la confecció d'un diccionari, l'occitanisme i la pràc- 
tica de tota mena de gèneres literaris. El recull de contes La gent del llamp i algunes poesies 
són la part més perdurable d'una molt extensa obra que avui es coneix molt poc. Plàcid 
Vidal, més que pels seus versos i per les narracions que va escriure, ha perdurat com a cro- 
nista d'uns ambients literaris i artístics marginals en els seus llibres memorialístics. Pere 
Cavallé, puntal del republicanisme catalanista reusenc, va estrenar alguns dels seus dra- 
mes en el barceloní Teatre Romea en unes quantes ocasions i, si aquesta mai no executada 
amb convenciment recuperació de teatre pretèrit per part de l'escena actual progressés de 
manera suficient, podria tornar a ser representat amb possibilitats d'èxit. Miquel Ventu- 
ra, el més internacional i culte dels tertulians, no va acabar de produir una obra literària 


ad de 


4 Un segle i mig de cultura a Reus i Catalunya. La cultura que ha generat el Centre de Lecturay 


sòlida. Hortensi Gúell, mort tan 

Joser ALADERN jove, va deixar un llibre de pro- 
2 ses poètiques decadentistes, Flo- 
rescència, i unes pintures que li 
haurien pogut afranquir l'entra- 

- La gent del llamp da en la Colla del Safrà. Antoni 
Isern va conèixer una efímera 

glòria amb el segon llibre, Es- 

RECORDS DEL CAMP DE TARRAGONA plets d'ànima jove, que conté unes 
quantes poesies autèntiques, 
però més que pels versos, se'l 
recorda per l'etiqueta de apoeta 
pagès, o apoeta camperol, amb 
què se'l va designar, zel nostre 
Burns-, l'anomenaven els amics. 
La mort en plena joventut va cer- 
tificar la condició de malaurat 
i d'escollit quan semblava que 
havia exhaurit l'energia poètica. 
Ni Màrius Ferré, que va morir 
quan La Regional estava oberta, 
BARCELONA ni Ròmul Salleres, autor d'un lli- 
BIBLIOTECA POPULAR DE (L'AVENÇ2 bre que ni els prologuistes van 
acabar d'elogiar, ni Xavier Gam- 
bús, després periodista republicà 
i que va emprendre el camí de 
l'exili l'any 1939, serien recordats 


1903 

Portada de La gent del llamp. Records del Camp de Tarragona 
de Josep Aladern, pseudònim de Cosme Vidal, 1903 


si no haguessin format part de la colla de ca l'Aladern. 

El grup que, estrictament, es va reunir durant un any i mig —tot i que en la primera 
dècada del segle XX es va fer present en les publicacions reusenques— i que només pot 
exhibir un gran escriptor, Joan Puig i Ferreter, és un element destacat de la literatura 
reusenca de l'últim segle i escaig i s'ha projectat, amb una aura difusa però eficaç en el 
panorama cultural català. Es pot explicar per la seducció que determinats escriptors i la 
colla mateixa han irradiat d'aleshores ençà. En la construcció de la imatge del grup hi 
han confluit tres elements bàsics: la sacralització de la mort de l'artista jove —encara més 
si és en forma de suicidi—, l'acció d'escriptors de la generació segúent i les memòries de 
membres de la colla. 

La barreja, en principi contra- 
dictòria però assumida, entre deca- 
dentisme i vitalisme en les lletres 
catalanes del final de segle XIX i en 
el grup reusenc propiciava la pre- 
sència de l'element fúnebre en els 
textos literaris. La malaltia i la mort 
ocupaven moltes pàgines en proses 
breus i poesies del moment —Susan 
Sontag va escriure un assaig brillant 
sobre la relació entre malaltia i art en 
aquesta època. Entre els models prò- 
xims, la influència de Santiago Ru- 
sifiol era poderosa, entre els interna- 
cionals, Maurice Maeterlinch era en 
el clímax del seu prestigi a Catalu- 
nya. Quan va morir Màrius Ferré, la 
premsa reusenca ja es va omplir de 
poesies i notes necrològiques escri- 
tes pels seus companys de tertúlia, 
però quan, poc temps després, Hor- 
Retrat d'Hortensi Gúell per Joaquim Mir, 1895 (IMMR) tensi Gúell es va suicidar a Salou, la 

commoció fou molt més forta. Anys 
després, el suicidi d'Antoni Isern va tancar el cercle. En una època en què es plantejava 
apassionadament la frontera entre la bogeria i la genialitat, en què els artistes morts 
joves podien ser considerats cescollits pels déuso, éssers superiors als quals la societat 
no comprenia i marginava, aquestes tres morts, sobretot les dues hipotèticament vo- 
luntàries, adquirien una dimensió especial i imprimien un caràcter que afectava a tot el 
grup: marginats, d'origen humil i suicides. En la segona dècada del segle xx, escriptors 
de la generació segúent com Antoni Fuster i Valldeperes, Antoni Martí i Bages i Josep 
Martorell Òdena van mantenir la devoció cap a un grup que ja consideraven mític amb 
homenatges i llibres commemoratius dedicats a Hortensi Gúell, Antoni Isern i, quan va 
morir, Josep Aladern. A partir dels anys vint, primer els records de Miquel Ventura pu- 
blicats a la Revista del Centre de Lectura, aRemembrances (de vint anys arrere), després 
els retrats i les memòries de Plàcid Vidal, Els singulars anecdòtics, L'assaig de la vida i El 
convencionalisme de la vida, i, sobretot, les visions que Joan Puig i Ferreter en va donar 
en una de les millors novel:-les catalanes, Camins de França, i, encara, de manera menys 


mada 

Mort a la platja d'Hortensi Gúell 


directa però més extensa, a El pelegrí 
apassionat, van proveir la bibliografia 
bàsica per a la construcció definitiva 
del mite. Dècades després van venir 
els estudis científics i les reinterpreta- 
cions artístiques, com les de Francesc 
Vidal i Antoni Torrell. De tant en tant, 
un periodista reincideix sobre el mis- 
teri dels escriptors suicides de Reus 
—i llavors s'hi afegeix Gabriel Ferra- 
ter— o un crític distret adescobreixo el 
grup o algun dels seus membres. 

Pot fer la sensació que la base pera la 
valoració del grup és feble, i no és així. 
És veritat que la literatura produida en 
l'estricte període de La Regional no és 
brillant, però la majoria eren molt jo- 
ves i van escriure la seva obra més per- 
durable posteriorment. El grup ha ser 
valorat, sobretot, com una escola gene- 
radora d'una enorme illusió. Puig va 
escriure de l'Aladern: d'encontre amb 
aquest home fou decisiu per a la meva 
vocació literària, i les memòries de 
Miquel Ventura, sense estalviar lhu- 
mor amb què l'edat li aconsellava trac- 
tar el tema, estan amarades d'enyoran- 


ça. La Regional va marcar aquells joves aspirants a escriptors perquè els obria un món 
nou d'amplíssims horitzons. En la relació de projectes de la colla, ens adonem que volien 
incidir en tots els camps de la cultura, van planificar una ciutat i un país perquè la seva 
cultura fos plena i contemporània. L'Institut d'Estudis Filològics que havien de fundar 
estava destinat a confeccionar un diccionari, generalitzar una ortografia catalana única, 
publicar col-leccions de clàssics i moderns, gramàtiques i diccionaris de totes les llengúes, 
tractats de totes les literatures, projectar Lo Somatent com a diari de caràcter internacional, 
fundar museus de tota mena d'especialitats... La llista és més llarga, però no costa gaire fer 
llistes en una taula de cafè o en un taulell de llibreria, el que importa és que s'hi van posar 
i pocs anys després apareixien, amb més o menys fortuna, la Biblioteca Clàssica Catalana 

promoguda per l'Aladern, la 
Biblioteca Foc Nou, dirigida 
i pagada per Miquel Ven- 
tura i el diccionari de Josep 
Aladern, entre tantes altres 
realitzacions, —acomplertes 
en la mesura que les seves 
possibilitats — econòmiques 
—minses les de l'Aladern, 
una mica millors les de Mi- 
quel Ventura— ho permeti- 
en. L'entusiasme, la il-lusió, 
que mouen els esperits, era 
el seu millor patrimoni. La 
finalment no realitzada Fes- 
ta Druídica —una mena de 
celebració prehippy— resulta 
una bona metàfora d'aquests 
entusiasmes. 

Si el grup tenia la seu a la 
llibreria de l'Aladern, esta- 
blia una relació permanent 
amb dues plataformes bàsi- 
ques de la cultura reusenca 
de finals del vuit-cents, el Centre de Lectura i el diari Lo Somatent. A les pàgines del pe- 
riòdic catalanista, del qual Josep Aladern va ser redactor en cap durant una temporada, 
hi abunden les col-laboracions d'aquests joves escriptors, com a Reus Tranquil, Lo Lliri, La 
Palma i, sobretot, La Nova Cathalunya, portaveu de la colla. També a les de l'Eco del Centro de 
Lectura, però no fou aquesta la seva única vinculació amb l'entitat. Tant els que es van que- 
dar a Reus com els que havien emigrat a Barcelona, van animar de manera poderosa les 
revistes de l'ateneu o que hi van estar vinculades en la dècada segúent: Revista del Centro 
de Lectura, Germinal i Ars, i en la Revista dels anys vint i trenta. Un dels escriptors del grup, 
Pere Cavallé, va ser un home del Centre en el ple sentit de l'expressió. Membre de la Junta 
des de jovenet, posteriorment en va exercir la presidència en el moment clau del trasllat a 
l'actual edifici. Miquel Ventura, sempre absent, se sentia molt connectat amb l'entitat, fins 
al punt de regalar-li en vida, i no a una edat avançada, en paraules de Pere Anguera, ctota 
la seva biblioteca, que consta de set mil volums, tres mil monedes i una rica col-lecció de 

mobles, ceràmica, armes, pintura i escultura. En justa correspondència, el Centre li va 
dedicar la sala d'entrada de la biblioteca. 

Des de fa uns quants anys, el Centre de Lectura ha activat una ruta literària del Grup 
Modernista que havia estat encarregada, anys enrere, per l'ajuntament de la ciutat com a 
part d'un molt més ambiciós projecte de l'escriptora Rosa Pagès que no s'ha dut a terme 
en tota la dimensió prevista. Se n'ha fet càrrec Còdol Serveis Educatius que, amb molta 
sensibilitat, la presenta com un itinerari pel món d'uns escriptors amb pocs mitjans eco- 
nòmics per realitzar uns projectes que havien ideat amb una gran amplitud de concepte. 
La ruta comença a la plaça del Teatre, a l'entrada del Teatre Bartrina, en les estrelles que, 
com si haguessin estat artistes de Hollyvvood, l'artista Francesc Vidal va dedicar als mo- 
dernistes, davant de la placa que reprodueix la frase dels records de Miquel Ventura que, 
passada per un tel d'ironia i d'enyorança, va escriure en els seus records: cEn filosofia, 
érem escèptics, en literatura, modernistes, en art, futuristes, en catalanisme, ultraradicals: 
i en sociologia, àcrates-. La fama pòstuma n'ha transmès aquesta imatge. 

El projecte de la Catalunya Ciutat, es gestà i es difongué durant les dues primeres dècades 
del segle vint, en l'òrbita de l'estat regional mancomunitari (1914-1923). Partí en bona part 
de la relació entre la gran urbs i els pols de les ciutats mitjanes dotades d'una activitat 
econòmica i social significativa com a sistema per definir un model de país descentralitzat 
i alhora cohesionat territorialment a través dels mercats que aglutinaven àmbits d'influèn- 
cia d'intercanvi de béns. 

Aquesta idea, que ha estat glossada a bastament arran de la conferència dLes viles espi- 
rituals, que Gaziel llegí a Girona el 1923, no és exactament la plantejada per Eugeni d'Ors 
(Gaziel, 1970, Murgades, 2002: 35-36). O, almenys, no ho és des del projecte exclusiu del 
partit que assentà la base política del Noucentisme, la Lliga Regionalista. 

La relació cultural entre la metròpoli —Barcelona— i les ciutats perifèriques —comarcals— 
que la seguien demogràficament i econòmicament assegurà la força del tramat sociopolític 
del moviment en els anys que el delimiten stricto sensu i en perllongà el sentit i els efectes 
fins al 1939 i més endavant en la lenta represa entre els anys 40 i 50. L'expansió de la doctri- 
na noucentista des de la Ciutat fins als centres urbans més reduits depengué de l'existèn- 
cia dels seus importadors: els agents dinamitzadors i transformadors d'aquestes societats, 
especialment atents a sintonitzar-les amb el batec cultural barceloní. 

Josep Murgades definí l'especificitat i les funcions d'aquestes eelits reclutades entre 
grups de professionals de diversa qualificació, però del tot culturitzats en la via del nacio- 
nalisme,, fet que li permeté enunciar una adefinició territorial de Noucentisme, que ja ha 
restat com a fonament de l'estudi del moviment (Murgades, 2002: 28). En aquest marc de 
comprensió del Noucentisme com a programa vertebrador del país el concepte de esego- 
nes ciutats, pren tot el seu sentit. 


l Aquesta publicació forma part de la investigació del Grup de Recerca Identitats en la Literatura Catalana (GRILC), 
reconegut i consolidat per la Generalitat de Catalunya (2014 SGR 755), i del grup de recerca Identitat Nacional i de 
Gènere a la Literatura Catalana, del Departament de Filologia Catalana de la Universitat Rovira i Virgili. 

Mireia Freixa ha aportat informació molt completa sobre les csegones ciutats, com a 
models per a la utopia noucentista, —tot partint d'una àmplia base teòrica i n'ha inven- 
tariat les accions, obres, grups i individualitats més significatives. Ha radicat l'expansió 
noucentista, principalment, a Terrassa, Girona, Sabadell, Olot i Manresa, tot reprenent els 
treballs d'estudiosos que tractaren amb anterioritat aquest aspecte del Noucentisme (Frei- 
xa, 1994: 103-110). 

Tot amb tot, abans i després del període noucentista comptem també amb uns senyals 
—arguments teòrics, obres, escriptors— que forneixen la història prèvia i posterior de la 
significació de les segones ciutats com a nuclis de gestació, recepció i creixement d'alguns 
aspectes del tramat ideològic que el Noucentisme va formalitzar com a programa propi. 

La reflexió que he anat fent en el decurs dels anys sobre el pensament sociopolític, his- 
tòric i estètic d'escriptors com Joaquim M. Bartrina, Antoni Rovira i Virgili, Josep M. Prous 
i Vila, Domènec Guansé o Alfons Maseras, entre d'altres, m'ha permès anar madurant 
la visió d'aquestes esegones ciutats, —i dels responsables del seu protagonisme político- 
cultural—, que probablement són segones només en l'ordre amb què els historiadors de 
la cultura hem procedit a descobrir-les com a motors i difusors ideològics. El paper deter- 
minant d'aquestes urbs, tal com Murgades assenyala en parlar de les individualitats que 
hi actuaven (Murgades, 2002: 28-29 i ss), exigeix que les tinguem en compte no només com 
a prolongació i expandiment geogràfic del centre primer productor de les idees sinó també 
—i sobretot— com a centres actius en el temps, simultàniament i també abans i després del 
sorgiment de les teories i els projectes que la Ciutat de ciutats anava concretant entre el 
1906 i el 1923 a partir de la prèdica orsiana. 

El tarragoní A. Rovira i Virgili abocà la seva enorme obra d'historiador, polític i literat 
a la gran ciutat, on en la segona i tercera dècades del segle passat lluità com a periodista 
per expandir un model de prosa que, mesurat i examinat, podríem anomenar noucentis- 
ta o acordat amb els pressupòsits classicistes i els continguts del moviment. Aquest seu 
respecte per la formulació literària d'unes regles formals acordades amb el Noucentisme 
anaren en ell unides a un treball com a historiador i polític prou allunyat d'aquest pen- 
sament illustrat i de les claus de volta que el sostenien. Tanmateix, el republicanisme de 
Rovira, unit al racionalisme i a la sobrietat del seu ofici com a escriptor, es concreta en 
la seva tenaç defensa del civisme com a fonament de d'esperit de la ciutat.. (Corretger, 
2008: 129). 

A Reus sorgeixen entre la segona i la tercera dècades del segle xx algunes individua- 
litats que representen un tipus d'intel-lectual que es mou entre la fidelitat a l'ortodòxia 
formal noucentista i l'opció per una Catalunya republicana, en el sentit complet del mot. 
No es tracta, tanmateix, de difusors de la doctrina noucentista: són escriptors que extreuen 
del Noucentisme la força de la disciplina i la voluntat de construcció per aplicar-les a la 

societat i a la literatura, però que man- 
tenen unes idees polítiques allunyades 
—en major o menor grau— de l'aparat 
noucentista i del partit que el sosté. 

La dinàmica cultural d'una esego- 
na ciutats com Reus il-lustra, a través 
d'alguns dels seus escriptors en el 
decurs de la primera meitat del segle 
xx, la pervivència —amb modificacions 
substancials- d'aquell programa ter- 
ritorial originari. He triat, com a intel- 
lectuals representatius d'aquesta acti- 
tud d'alerta, sintonitzada amb el gran 
nucli barceloní i dedicada a la pene- 
tració cultural en la societat autòctona, 
els escriptors Pere Cavallé Llagostera 
(1880-1939), Joaquim Santasusagna 
Vallès (1899-1982) i Josep M. Prous i 
Vila (1899-1979), per bé que una funció 
anàloga tingué l'obra del geògraf i es- 
criptor Josep Iglésies Fort (1902-1986) i 
l'esforç magne d'actualització del cabal 
Retrat de Pere Cavallé literari que feu Bonaventura Vallespi- 

nosa (1899-1987) —vilafranquí d'adop- 
ció reusenca— a partir de la seva activitat de traductor. Tots ells van treballar des del Centre 
de Lectura, focus difusor de les seves idees. 

Dels tres autors escollits, Cavallé i Prous i Vila es deuen a l'existència d'un partit polític: 
el Foment Republicà Nacionalista —hereu d'un sector de la Lliga Catalanista i del seu diari 
Lo Sometent (1886-1903) (Tous, 1987)—, que entre el 1906 i el 1923 impulsà al Baix Camp des 
del catalanisme republicà una dinàmica associativa i política que socialitzava el programa 
nacional de la Catalunya Ciutat. Joaquim Santasusagna —com fou també el cas d'Iglésies— 
acomplí la mateixa missió des del diari republicà catalanitzat —que tingué com a referent 
La Publicitat—Les Circumstàncies. 

L'activitat al redós del Centre de Lectura, que, recordem-ho, el 1911 —l'any del naixe- 
ment de l'Almanac dels Noucentistes i de la Secció Filològica de l'IEC— fou la seu del I Con- 
grés d'Ateneus, constitueix un altre exemple de significat de representació de la capitalitat 
associativa de Reus. Les joventuts de la Lliga Catalanista —en evolució a partir del 1906 

cap al Foment Republicà Nacio- 

JOAQUIM SANTASUSAGNA nalista— el 1913 iniciaren la pu- 
blicació del setmanari La Veu del 

Camp, vinculat ideològicament a 

La Veu de Catalunya, el portaveu 

de la Lliga. La Catalunya Ciutat 

fou, doncs, representada a Reus 

h pels catalanistes republicans. O, 

heus I els reusencs dit d'una altra manera, l'ideari 


en el noucentista es difongué a Reus 
Renaixement de Catalunya DT et 

Un d'aquests noucentistes 

fins al 1900 d'arrel republicana, el més repre- 

sentatiu sens dubte del rerepaís 

del sud, fou Pere Cavallé Llagos- 

tera, periodista, polític i autor 

d'obres teatrals amb projecció a 

Barcelona, atesa la seva amistat 

amb Ignasi Iglésies (1902-1986) 

(Ferré Trill, 2009a). L'autor de La 

Terra (1916) —escenificació nou- 

centista del conflicte agrari— ex- 


1949 posà en la conferència Catalunya 

REUS Ciutat. Fantasies i realitats (Cava- 

llé, 1908, 2009, Ferré Trill, 2009b: 

Coberta de Reus Í els reusencs en el Renaixement de 11-30, Murgades, 2002: 38-39) la 
Catalunya fins al 1900 de Joaquim Santasusagna, 1955 idea que hauria de defensar Ga- 


ziel una quinzena d'anys més 
tard en la conferència abans esmentada: la vida política —en aquest cas nacionalista i repu- 
blicana— havia d'estendre's capil-larment més enllà de l'illot barceloní. Cavallé hi tradueix 
en forma d'assaig polític, amb expressivitat romàntica —en plena crisi de Solidaritat Cata- 
lana-, la significació de la vida sociopolítica i cultural més enllà de Barcelona. 

Joaquim Santasusagna, activista cultural i polític, a través de la seva tasca continuada 
de reconstrucció de la història —i de la memòria— dels renaixencistes locals, és un altre mo- 
del de difusor del projecte de la Catalunya Ciutat a les ciutats del rerepaís quan aquest pla 
ja feia anys que s'havia estroncat. La seva trajectòria intel-lectual il-lustra el fet de la per- 
llongació —adaptada a les exigències de cada moment històric— del programa noucentista 

més enllà de l'hegemonia de la Lliga i, fonamentalment, de Prat de la Riba, un ideòleg re- 
ferencial en la producció de Santasusagna. La continuitat noucentista d'aquest periodista 
i catalanista d'Acció Catalana Republicana, es veié materialitzada en la seva magna obra 
Reus i els reusencs en el Renaixement de Catalunya fins al 1900 publicada clandestinament 
el 1955 (amb peu d'impremta fals del 1949) (Ferré Trill, 2014). Si resseguíem la biografia 
santasusagniana ens adonaríem que l'ideal noucentista vertebrador del territori difós en 
la Catalunya dels anys vint tingué projecció no tan sols en la bibliografia, sinó en la seva 
primera activitat cultural de la immediata postguerra, centrada en l'organització de jocs 
florals privats i en activitats excursionistes (Ferré Trill, 2006). 

Josep M. Prous i Vila, des d'un altre context polític —el separatisme dels anys vint i tren- 
ta—, amb les seves cròniques periodístiques al portaveu reusenc Foment (Navais Icart, 2005) 
i amb el dietari de la guerra del Marroc Quatre gotes de Sang (Prous i Vila, 1936, 2003)— 
evidencia la generació d'un espai urbà d'opinió pública contrari a l'espanyolització del 
país i favorable a plets europeus de la primera postguerra, com la lluita dels voluntaris ir- 
landesos. Aquest pensament conviu amb la seva opció literària primera —poesia i assaig—, 
de caràcter noucentista i acordada amb la teoria poètica de Joaquim Folguera (Corretger, 
2008: 151-203). El seu articulisme inicial es vinculà a la revista noucentista Llaç (Toda, 2002: 
35-36) i en la seva obra poètica es barregen el respecte a la tradició estètica i ideològica 
modernista —Maragall sobretot—, unes opcions personals forjades amb el seu temperament 
apassionat i tenaç, la fidelitat envers les actituds culturalistes del Noucentisme en allò que 
pertocava a la llengua i a uns models estètics exquisits —Folguera, Carner, López-Picó— i 
una voluntat de recerca i ruptura poètiques —paral-lela a les seves actituds socials i políti- 
ques— projectada en produccions de caràcter futurista, molt més marcades d'avantguar- 
disme en el contingut ideològic que en la disposició formal dels poemes, deutors de l'obra 
del seu amic Salvat-Papasseit. 

Fins a l'any 1920 en què es traslladà a Barcelona, Prous havia esdevingut un agitador de 
la vida cultural reusenca, en especial des del Centre de Lectura. Els molts projectes cultu- 
rals que endegà demostren els vincles que hi establí, sempre entre el combat patriòtic i la 
vocació literària. Prous, en definitiva, formava part d'aquella esquadra intel-lectual, here- 
va directa de la ideologia progressista i catalanista del Modernisme, que tingué especial 
cura a preparar-se autodidàcticament per complir el paper disciplinat i compromès que 
les noves lleves noucentistes exigien als joves que, com ell, volien participar en el projecte 
de construcció de la Catalunya Ciutat (Murgades, 2002: 25-43). 

Aquests exemples, però, no es poden entendre isoladament. Un espai de sociabilitat 
intel-lectual que actuava com a epicentre d'aquest model de país policèntric els agluti- 
nava durant els anys vint al redós de la revista del Centre de Lectura, seguidora, en el 
moment, del gust refinat que el Noucentisme havia anat proposant. Una anàlisi detinguda 


cel Ad — 


4 Un segle i mig de cultura a Reus i Catalunya. La cultura que ha generat el Centre de Lectura 


/ Jm:prous Lj Vila 


dietari d'un 

Coberta de Quatre gotes de sang. Dietari d'un català 
al Marroc de Josep M. Prous i Vila, 1936 


permetria observar com entre 1920 i 1934 
aquesta publicació fou un exponent de 
projectes i manifestacions estètiques que 
venien a articular una ideologia territo- 
rial. La Revista del Centre de Lectura que 
s'edità entre l'etapa de la Mancomunitat 
i els anys republicans transmet l'activitat 
de l'ateneu reusenc que aleshores —sota 
una primera presidència de Pere Cavallé 
(1915-1922)— havia endegat una decidida 
proposta de catalanització i actualització 
d'infraestructures. Aquesta etapa de la 
publicació, no debades dirigida pel ge- 
ògraf Josep Iglésies" i per Joaquim San- 
tasusagna, suposa no únicament per a la 
capital del Baix Camp, sinó per a la part 
meridional del Principat —un altre aspec- 
te a analitzar seria la situació del Baix 
Ebre i Tortosa—, una plataforma de pri- 
mera categoria pel que fa a la transmis- 
sió de coneixements en tots els camps: ci- 
entífic, arquitectònic, econòmic i literaris 

Un altre àmbit associatiu on es ma- 
terialitzava d'alguna manera l'ideari 
noucentista fou, com és sabut, l'excursi- 
onisme. Tant la Secció Excursionista del 
Centre de Lectura (1901) com l'Agrupa- 


ció Excursionista de Reus (1915) concretaren aquesta activitat a través del reconeixement 
del territori i de la recuperació del patrimoni. L'anàlisi del butlletí de la segona associació, 
efectuada per Pere Anguera, en dona bona mostra (Anguera, 1998: 126-134). Posterioment, 
aquest ideal fou recuperat per l'Associació Excursionista de Reus (1947). 


2 — La trajectòria de Josep Iglésies Fort (Reus, 1902- Barcelona, 1986) demana amb urgència una biografia intel-lectual i 


associativa. El seu model de geografia econòmica és una expressió, des d'Acció Catalana, del projecte de Catalunya 


ciutats. 


3 — Caldria esmentar, en aquest context, el nucli redactor de la revista avantguardista La Columna de Foc, al capdavant de la 


qual hi havia l'editor i llibreter Salvador Torrell i Eulàlia i el doctor Bonaventura Vallespinosa, al costat de Prous i Vila. 

Tot el que s'ha dit fins aquí porta a concloure que, com hem vist, no es pot ccongelar, 
un projecte d'articulació territorial, que era expressió d'un procés de construcció nacional 
amb formes d'estatalitat mancomunada, en una conjuntura cronològica i política deter- 
minada. També cal concloure, pel que fa a la funció de les segones ciutats d'aquesta part 
dels Paisos Catalans, que hauríem de primfilar el significat de esegona ciutat.. De fet, una 
ciutat no era segona en el seu àmbit d'acció supramarcal —com fou el cas de Reus, projec- 
tada culturalment des del Centre de Lectura—, sinó que exercia com a tal perquè duia a 
terme una essencial complementarietat funcional. Una història de la circulació de les idees 
en aquests centres urbans, amb una anàlisi de les publicacions i de la recepció de progra- 
mes ideològics ens permetria, més que classificar la seva modalitat secundària —en relació 
amb la capital del país—, demostrar la seva complementarietat necessària. La capitalitat 
—aleshores com ara: econòmica més que no pas política— era informada de capitalitats, de 
l'esperit de la formulació d'una Catalunya policèntrica. Barcelona, en la seva macrocefàlia 
—adoptant la terminologia de Josep Iglésies—, no podia eser, sense una estructura associ- 
ativa, política, estesa a través de tot el territori, del rerepaís. Aquesta fou l'actitud intel- 
lectual dels escriptors tot just al-ludits: Cavallé, Santasusagna i Prous i Vila, amb Josep 
Iglésies. Catalunya, més enllà del Noucentisme —dels noucentismes territorialitzats— era 
—i és—la xarxa de les ciutats i de les relacions que aquestes exerciren i exerceixen nacional- 
ment i internacionalment. 

La esubdefinició espacialment més ajustada del moviment noucentista, que donà Mur- 
gades el 2002 amb la inclusió de la totalitat del territori condueix, atesa la reflexió feta 
aquí, a valorar la possibilitat de tenir en compte en el concepte de Noucentisme els efectes 
que, més enllà dels límits cronològics que el contenen, aquests corresponsals o agents 
dinamitzadors aconseguiren en els seus àmbits de convivència ciutadana. Les seves obres 
teòriques i creacions literàries, allunyades en els anys, però no ideològicament, en molts 
aspectes, del Noucentisme, ens ho demostren. No es tracta d'assumpcions absolutes de la 
doctrina del moviment, sinó de l'assimilació més o menys deixatada de les seves idees, en 
ocasions en contrast paradoxal amb altres facetes del pensament de cada escriptor —cas de 
Prousi Vila. Ens cal l'observació i l'anàlisi d'aquest perllongament ideològic i estètic en els 
anys republicans i en la represa dels quaranta i dels cinquanta, lluny de la plataforma po- 
lítica i de les veus que donaren sortida i projecció al moviment. Ens fa falta historiar, sense 
la preeminència de les etiquetes classificadores i dels límits cronològics, les pervivències, 
les filtracions i les hibridacions de l'aparat ideològic i literari noucentista a la llum de les 
ciutats que no eren Barcelona i de les seves zones d'influència econòmica i cultural. 

Caldria reescriure la història contemporània del país tenint en compte aquests centres 
territorials, pols polítics i intel-lectuals que amb dinàmica pròpia interactuen i en ocasions 
corregeixen la trajectòria de la metròpoli. 

Traductors Joaquim Mallafrè 


Em demanen que parli de la traducció al Centre de Lectura. El tema és complex i no estic 
preparat per fer-ne un estudi sistemàtic. I només puc parlar de la traducció literària, i 
bàsicament en català, perquè desconec els possibles traductors reusencs i lligats al Centre 
que s'hagin dedicat a d'altres especialitats: científica, administrativa, comercial, etc. Puc 
recordar noms que intentaré ordenar d'alguna manera, ni que sigui desigual, més com a 
germen o pista de possibles estudis que es puguin fer en aquest sentit, que hauran d'apro- 
fundir en la tasca traductora de cadascun d'ells. No es tracta de fer un catàleg de les seves 
traduccions, més enllà d'una caracterització molt general. La memòria i les possibilitats de 
consulta són les que són i em sap greu si em deixo alguns traductors, per desconeixement 
o per descuit. O els noms de professors de llengúes de Reus que ocasionalment s'hi han 
dedicat. 

No diria que hi hagi una escola de traductors del Centre de Lectura o que constitueixin 
un grup homogeni, però sí que els traductors, professionals o accidentals, de Reus o de la 
seva àrea d'influència, han practicat la traducció en el marc del Centre, n'han sigut socis 
actius, o bé hi han tingut alguna relació, inevitable en els intel-lectuals del territori, o hi han 
recalat en algun moment després de la formació en altres centres i paisos, que ha afavorit 
la traducció de diverses llengúes. 

Xavier Filella, en un article de la Revista del Centre de Lectura del 26 d'abril del 2014, dEls 
nostres traductors, en dona una visió general i cita els antecedents reusencs, Bartrina, 
Josep Aladern, Miquel Ventura, els germans Ferrate(r) més ençà, i d'altres que em són 
pròxims. Tractaré els que conec per tracte directe o per notícia sobrevinguda. 

En la meva experiència, el patriarca de la traducció, des del Centre de Lectura, és Bona- 
ventura Vallespinosa. En ell vaig descobrir la importància d'aquesta tasca i vaig conèixer, 
per mitja dels seus comentaris i les seves traduccions, autors moderns que no entraven 
en els programes de Llengua i Literatura de batxillerat: Eugene lonesco, Albert Camus, 
Tennessee VVilliams, Hugo Betti, Cocteau, Pirandello, a banda dels clàssics francesos i ita- 
lians: Racine, Moliere, Ariosto, o la traducció indirecta de XaRúntala de Ralidasa. Es van 
representar algunes traduccions teatrals seves (vaig tenir el goig de participar en algunes), 
i si bé els traductors són fàcilment oblidats, d'ell, en queda la memòria, per exemple, al 

Lectura interpretativa d'Aquesta petita cosa de Ramon Folch i Camarasa l'any 1955 amb (d'esquerra 
a dreta) Xavier Amorós, Pilar Orta, Bonaventura Vallespinosa i Jaume Aguadé 


Diccionari de la Traducció Catalana dirigit per Montserrat Bacardí i Pilar Gudayol, i des de 
la Facultat de Traducció i Interpretació de la UAB l'ha estudiat Judit Fontcoberta i s'hi han 
fet unes jornades sobre la seva aportació. 

Jo mateix —no per vanitat sinó per cronologia m'incloc aquí- lligat al Centre des dels 
meus anys de batxillerat, tinc com una trentena de traduccions de l'anglès en una tasca 
que, amb l'ensenyament, ha conformat el gruix de la meva feina professional i intel-lectual. 
M'han atret autors del s. xvII, època de cristal-lització de la novel-la moderna anglesa (Fi- 
elding, Sterne, Bosvvell) i autors del segle xx i del xix, que han fet un nou tractament del 
llenguatge o que m'impulsaven a traduir-ne alguna obra concreta (Bechett, Joyce, Pinter, 
Harvvood, Ayciburn, Steinbeci, Ripling, Bulvver-Lytton). Una especial satisfacció va ser 
veure representades al Bartrina les meves traduccions: la de Bechett Dies feliços, que vaig 
dirigir, amb una magnífica Dolors Juanpere com a protagonista, i la d'Ayibourn, Casa, 
complementant la de Jardí, aquesta representada al Teatre Fortuny. 

Un altre nom molt lligat al Centre de Lectura és el de Josep Murgades, filòleg eminent, 
especialista del Noucentisme i de Fabra i traductor de l'alemany: Els anys d'aprenentat- 
ge de VVilhelm Meister de Goethe, les Narracions completes de Raflca, entre altres obres de 

Coberta d'El mite de Sísif d'Albert Camus i Corrupció al 
Palau de Justícia d'Ugo Betti (traducció de Bonaventura 
Vallespinosa) dins les Edicions del Centre de Lectura, 1987 

Bernhard, Thomas Mann, Hesse, 
Panizza i Rlabund. De Murgades 
cal destacar, també, les seves notes 
sobre traducció. A la presentació 
d'Els anys d'aprenentatge de VVilhelm 
Meister, per exemple, aposta per 
una traducció literal: em'he estimat 
més de córrer el risc del possible 
encartronament produit pel respec- 
te a la literalitat, que no pas el del 
deixatament desvirtuador resultant 
d'una traducció massa lliures. Cal 
dir que no hi ha l'eencartronaments, 
que tem, té en compte que es trac- 
ta d'una traducció per al lector, que 
no pretén ser una edició crítica, i 
limita molt les notes de traductor. 
Al Centre de Lectura trobem, a 
banda dels que s'hi han dedicat amb 
més intensitat, algun traductor oca- 
sional. Fina Masdéu va traduir al 
català El poeta y el banquero de Pere 
Mata i Fontanet, de l'original caste- 
llà. També de Reus, Teresa Albouy 
consta com a traductora d'una obra 
representada al Bràvium recentment 
(12 i 13 de novembre de 2016), En 


alta mar de Slavromir MrozeR. S'hi va representar la traducció castellana de Jesús Fernàn- 
dez Bello, i Albouy, en no haver-hi traducció al català, pel que sé, se n'ha encarregat de 
passar-la a la nostra llengua. També lligat al Centre de Lectura, cal esmentar Lluís Pasqual, 
que com a director de teatre s'ha encarregat, ell mateix, de traduir algunes obres que ha 
portat a l'escena. Altres traductors i algun estudiós de la traducció, reusencs, que s'han 
format a Reus o que han tingut relació cultural amb el Centre de Lectura en una apreciable 
mesura, han participat en conferències i en jornades sobre traducció. 

A la UAB, que va transformar l'Escola Universitària de Traducció i Interpretació en 
Facultat específica, hi van estudiar Carles Prado-Fonts, traductor del xinès, i Albert Nolla 
del japonès i de l'anglès. Tots dos traductors s'han fet un nom, reconegut a bastament, en 

el camp de la traducció. Nascuts i escolaritzats a la nostra ciutat, s'han format a la UAB, on 
diria que el professor Sean Golden va potenciar els estudis orientals, i van perfeccionar la 
llengua in situ a la Xina i al Japó respectivament: d'Albert Nolla cal destacar les diverses 
traduccions de Haruli Muralami, Yasunari Ravvabata, Natsumi Soselci, Junichiro Taniza- 
Ri, i Banana Yoshimoto. També ha traduit de l'anglès Coetzee, Paul Auster o John Irving. 
Carles Prado ha estudiat el paper dels traductors en el naixement de la literatura xinesa 
moderna i ha traduit Pan Gu crea l'univers: contes tradicionals xinesos i de Lu xun, Diari d'un 
boig i altres relats. 

De Mabel Bofarull, una impulsora de les trobades de teatre de secundària, conec l'eficaç 
traducció per a la representació teatral al Bràvium, de Descalços pel parc de Neil Simon. Al 
Centre de Lectura va fer Una aproximació a Tennessee VVilliams, i hi ha participat a les jorna- 
des sobre traducció. 

Joan Alberich —hel-lenista de llarga dedicació, membre del consell de redacció de la 
Fundació Bernat Metge, traductor del grec de La llíada i L'Odissea d'Homer, i d'obres d'Eu- 
rípides, Plató i Marc Aureli— és un altre col-laborador de les activitats del Centre. 

Un reusenc recuperat per a l'activitat de la nostra ciutat és Josep M. Jaumà, professor 
de la UAB i traductor prolífic de l'anglès, sobretot de la poesia de Shahespeare, de Frost o 
de Graves, etc., ha col-laborat amb Francesc Cerro, que va ser membre de la comissió ar- 
tística del Teatre Bartrina i adaptador incansable de l'anglès ell mateix, per als seus cicles 
de lectures dramatitzades, per on han passat T. S. Eliot, Shahespeare, David Hare, Robert 
Graves, entre molts altres poetes i autors teatrals, sense oblidar dramatitzacions d'obres 
en prosa com el Quixot. 

Frequenta el Centre de Lectura un professor valencià d'institut de qui no goso desvelar 
la identitat, de múltiples interessos culturals i habilitats, des de la papiroflèxia a la pintura 
passant per la literatura. Es tracta del traductor de Viaranys d'Ohu de l'autor japonès Basho 
Matsuo, i, humil, l'ha signat amb un pseudònim, Màrius Rius i Rius. Que el lector curiós 
es dediqui a interpretar les pistes que dono. 

Agraeixo a Carme Puyol la notícia i les dades d'un altre traductor reusenc, Emili Dona- 
to Prunera, marit de la pintora Magda Folch, autor de llibres i articles, professor a l'institut 
de Reus i Tarragona, depurat després de la Guerra Civil, i docent a Eivissa una vegada 
rehabilitat. Va escriure a l'Antologia de la poesia reusenca del Centre de Lectura en diverses 
ocasions i ens interessa esmentar-lo aquí per les seves traduccions al castellà, segurament 
un complement per a temps difícils, des de l'alemany amb molt poques excepcions. En 
consten 35 traduccions, publicades a partir del 1955, de diferents gèneres, biografia, novel- 
la, assaig, divulgació, entre les 37 fitxes registrades a la Biblioteca de Catalunya. 

La commemoració del Dia Internacional de la Traducció i les jornades sobre traduc- 
ció han tingut una continuitat notable, gràcies a l'interès del president del Centre, Xavier 

Filella, que m'ha proporcionat les dades 
que em faltaven, i que va aconseguir la 
col'laboració de la Fundació Privada 
Reddis per a les Jornades. També el Col- 
lectiu En Veu Alta, s'ha prestat sempre a 
posar veu als textos. En una sessió o al- 
tra, hi han intervingut Dolors Juanpere, 
Montserrat Auqué, Dolors Esquerda i 
Jordi Francesch. 

S'ha celebrat el Dia Internacional de 
la Traducció, una activitat que cada 30 
de setembre, amb algun canvi si la data 
no és escaient, té lloc des de l'any 2010. 
És una activitat que a Catalunya coordi- 
na l'Associació d'Escriptors en Llengua 
Catalana, i que el Centre de Lectura ha 
acollit. El primer any es va fer una lectura 
de traduccions de Josep Murgades i Jo- 
aquim Mallafrè, el primer, de fragments 
de Raflta i Bernhard, i el segon, de frag- 
ments de Steinbecle amb la complicitat de 
Dolors Juanpere. 

El 2011 van ser els traductors Albert 
Nolla i Carles Prado els qui van interve- 
nir amb la lectura i el comentari de textos 
d'autors traduits per ells: sobre estratègi- 
es, dificultats i aproximació cultural a les respectives literatures. 

El 2012, celebrat l'1 d'octubre, amb la col-laboració de l'Antena de Coneixement de la 
URV i l'Associació d'Escriptors en Llengua Catalana, Jordi Llavina va presentar les tra- 
duccions de Mallafrè i Murgades, El poni roig de Steinbech i La llei, de Thomas Mann, 
respectivament, editades de poc, també amb lectura de fragments per part d'En Veu Alta. 

El 2013 Víctor Batallé, que va treballar amb Becleett i Pinter a Londres, va parlar de les 
traduccions al català de Teatre Complet de Samuel Bechett, que havia compartit amb Sergi 
Belbel, Joan Cavallé i Joaquim Mallafrè. Batallé va arrodonir la seva participació amb la 
projecció de Film de Samuel Becleett, amb Buster Reaton. 

El 2014, Joan Alberich va presentar, amb una àmplia i enriquidora explicació, la seva 
traducció de Medea d'Eurípides. 


Fotografia de Quim Mallafrè Buixeda 

El 2015, Lluís M. Todó va parlar de Traduir les cultures, sobre els reptes de traduir les 
diverses visions inherents a una llengua determinada. En va fer la presentació M. Eugènia 
Perea. 

El 30 de setembre del 2016, organitzat per l'Escola de Lletres del Centre i de la Secció 
de Llengua i Literatura, Carles Prado-Fonts va dissertar sobre a Traduir la Xina: entre la 
fantasia i la realitat. 

Les jornades sobre traducció s'han celebrat en tres ocasions, durant dos dies, amb una 
bona participació i col'loqui posterior. El 12 i 13 d'abril del 2013 va tenir lloc la primera. 
La va presentar Jordi Llavina i va tractar sobre traduccions de diverses llengúes. Jo ma- 
teix vaig parlar d'aspectes generals, i els diversos assistents ho van fer del rus (Miquel 
Cabal), del xinès (Carles Prado), del japonès (Albert Nolla), del grec (Joan Alberich), del 
llatí (Claustre de Bofarull), del francès (Joan Cavallé), de l'alemany (Josep Murgades en 
conversa amb Natàlia Borbonès), i Eugènia Perea, seguidora habitual de les jornades, va 
estudiar les traduccions de Marià Manent, sobre les quals ha fet la seva tesi doctoral. 

Els dies 25 i 26 d'abril del 2014, en les segones jornades, inaugurades pel president del 
Centre i per Valero Camps, en nom de la Fundació Privada Reddis, jo vaig parlar de les 
traduccions de Bechett, Víctor Batallé de les de Pinter, Miquel Cabal sobre les traduccions 
del rus, Francesc Cerro sobre el valor de la paraula posada en escena, i el segon dia, Alfred 
Arola va abordar les edicions de les traduccions de teatre, Mabel Bofarull sobre aspectes 
de la traducció, Josep M. Jaumà sobre la traducció teatral en vers, Joan Sellent sobre Sha- 
Respeare, i Josep Murgades, novament en diàleg amb Natàlia Borbonès, sobre les traduc- 
cions de Bernhard i Paniza. El Col-lectiu En Veu Alta va recitar els monòlegs de Hamlet. 

Les terceres jornades, celebrades els dies 15 i 16 de maig del 2015, van ser dedicades a 
Bonaventura Vallespinosa, amb la intervenció de Margarida Aritzeta que va parlar sobre 
les seves traduccions teatrals, i de membres de la UAB que ja li havien dedicat una sessió 
a la FTI el 2014. Joaquim Sala-Sanahuja es va ocupar de les traduccions de teatre clàssic 
francès, Rossend Arqués, de les traduccions teatrals en general, Miquel Edo va parlar del 
Vallespinosa traductor de Pirandello, Ramon Lladó, de lonesco i Cocteau. Com altres ve- 
gades, En Veu Alta va posar veu a diversos passatges de les obres tractades. 

Quedi doncs constància, des dels temps que he viscut, d'una contribució que s'ha afegit 
a tantes altres manifestacions culturals del Centre de Lectura, de Reus i de la gent que les 
fan possibles. 


La reserva de la biblioteca del Centre de Lectura M. Rosa Molas Capdevila 


El Centre de Lectura neix amb l'única i exclusiva finalitat de fer arribar la cultura al poble, 
fet perfectament comparable al descobriment de Johann Gutenberg, el tipògraf alemany 
considerat l'inventor de la impremta. El moviment cultural i social desenvolupat a la vella 
Europa durant la segona meitat del segle xv va ser un camí àgil i efectiu en la divulgació 
de la cultura i en la publicació d'obres en llengua vernacla. L'entitat reusenca ha esdevin- 
gut al llarg dels anys una institució lliure i amb visió de futur, una institució referent en el 
respecte per la llengua i en la difusió de la cultura. 

La procedència dels fons patrimonials de la biblioteca és un fet clar i entenedor protago- 
nitzat per un col-leccionista, un estudiós, un investigador, una persona que acull una sèrie 
de documents que poden tenir o no relació entre ells i que formen un arxiu. Aquí comença 
el col-leccionisme i el Centre de Lectura se n'enriqueix en el moment en què el fons del 
mecenes entra a formar part de la biblioteca. 

Els primers llibres impresos per l'alemany de Magúncia i els seus deixebles s'anomenen 
incunables tipogràfics, documents estampats durant la segona meitat del segle xv amb ti- 
pus mòbils. L'entitat compta amb vint-i-un llibres impresos entre 1476 i 1500, catorze dels 
quals són de la collecció particular de Miquel Ventura, 7 d'ells de procedència desconegu- 
da i, el darrer, adquirit gràcies a la deixa de Maria Martorell, la bibliotecària que va cedir 
a la institució un llegat econòmic important per obtenir llibres per a la biblioteca. Durant 
el període incunable i, sota el risc que corrien els impressors de publicar sense censura a 
l'aguait d'inquisidors, confidents i delators es va editar molt i molt bé, perpetuant així 
gran quantitat de textos dels autors coneguts fins al moment i els continguts de les diver- 
ses disciplines existents al món civilitzat. 

Dels incunables de la reserva del Centre de Lectura tres foren impresos a Alemanya, 
país impulsor de la nova tècnica. Estem parlant de tres volums de dues edicions de Com- 
mentaria in quatuor libros sententiarum magistri Petri Lombardi, impresos a Nuremberg el 
1491 i a Friburg de Brisgòvia el 1493. Després d'Alemanya la impremta s'establí a Itàlia 
(Subiaco), una excel-lent representació d'aquest fet són els 10 incunables que presideixen 
la col-lecció antiga. El primer incunable es va estampar a la terra d'Aldo Manuzio, es tracta 
de Sermonarium de peccatis per adventum et per dues quadragesimas de Michael Carcano del 


4 Un segle i mig de cultura a Reus i Catalunya. La cultura que ha generat el Centre de Lectura 


Detall de l'incunable Rationale divinorum officiorum de Guillem Durand (Venècia, 1478) 


1476, el segueixen, per ordre cronològic, impressions com Rationale divinorum officiorum 
de Guillaume Duran del 1478, Opera de Lactanci del 1479, Vitae Sanctorum Patrum de Sant 
Jeroni del 1484, Speculum de honestate vitae falsament atribuit a Sant Bernat de Claravall i 
imprès cap al 1485, Meditationes vite Jesu Christi de Ludolf de Saxònia del 1488-1489, Catho- 
licon de Balbi del 1490, Opus medicinae de Savonarola i Opera d'Abu Balr Muhammad ibn 
Zalariyya' al-Razi, ambdós del 1497 i l'últim Metamorphoses d'Ovidi imprès cap al 1500. 
Posteriorment la impremta s'establí a França (La Sorbona). Un bon exemple en són sis 
extraordinàries i algunes molt rares edicions sortides de les premses lioneses que llueixen 
als prestatges del sancta sanctorum de la biblioteca. El més antic és una publicació de Ser- 
mones Discipuli de Johann Herolt del 1486, el segueixen també per ordre cronològic estam- 
pacions com Tractatus insolubilium de Thomas Bricot del 1496, Ars amandi d'Ovidi del 1497, 
Ianua logice et physice de Symphorien de Champier del 1498, Introductiones logicales de Jac- 
ques Lefèvre d'Étaples del 1498-1499, Conceptus et insolubilia de Pierre d'Ailly i un tiratge 

Detall de l'incunable Sermones discipuli de tempore et de sanctis de Johann Herolt (Lió, 1486) 


de les Metamorphoses d'Ovidi, els dos darrers publicats cap al 1500. L'últim incunable fou 
imprès a Basilea (Suissa) on la nova tècnica fou més tardana, es tracta d'una obra de Flavi 
Magne Aureli Cassiodor Expositio in Psalterium del 1491. 

La nostra reserva a més a més dels incunables gaudeix de la presència de llibres dels 
segles XVI, xvII i XvII i d'una petita secció de manuscrits, el més antic dels quals és una 
Carta ejecutoria de hidalQuia a petición de Diego de Torices..., darrer document incorporat a la 
col-lecció, datat a Valladolid el 2 de maig del 1547. El manuscrit és d'una vellesa extraordi- 
nària, il'luminat a mà, amb lletra gòtica sobre pergamí i amb el segell de plom de la reina 
Joana de Castella. El còdex, cedit per Marie- Thé Gaya Schúler el passat mes de setembre, 
pertanyia a la família Gaya des de feia més de 70 anys i per expressa voluntat dels seus 
membres ha quedat custodiat a l'entitat amb els altres documents antics. 


1 De los incunables al siglo XvII, bajo la dirección de Hipólito Escolar. Madrid: Fundación Germàn Sànchez Ruipérez, 
1994, pàg. 35-94. 
2 — Los manuscritos espanoles, bajo la dirección de Hipólito Escolar. Madrid: Fundación Sànchez Ruipérez, 1993. 

Els primers documents impresos van ser estampats amb caràcters llatins i a mesura que 
es va perfeccionar la nova tècnica tipogràfica es van usar altres alfabets. Apareixen ben 
aviat impresos amb caràcters grecs, hebreus, àrabs i siríacs, entre d'altres. El document 
més antic del Centre de Lectura estampat amb tipus grecs és un Glossarium i un Funus pa- 
rasiticum de Nicolas Rigaulti el Sophistou parasitos de Libani, edicions parisenques del 1601. 
El primer imprès amb tipus àrabs de la biblioteca és una obra de Dominicus Germanus de 
Silesia anomenada Fabrica linguae arabicae cum interpretatione latina 6 italica i sortida de les 
premses de la capital italiana el 1639. Amb caràcters siríacs, alfabet derivat de l'arameu, 
trobem tres obres d'Aegidius Guthier: Novum domini nostri Jesu Christi testamentum Syriacè, 
Hamburg (1664), Notae criticae in Novum Testamentum syriacum, Hamburg (1667) i Lexicon 
syriacum també d'Hamburg (1667). Amb llengua hebraica el més antic fora Institutiones 
in linguam sanctam hebraicam de Benedetto Biancuzzi, imprès a Roma el 1608, seguit de 
l'Epitome thesauri linguae sanctae de Sante Pagnini, tipografiat a Leiden el 1609 i d'un docu- 
ment del segle xvi, la Grammatica hebraica completa de Salvador Verneda i Vila, estampada 
a Madrid el 1790. 

Anteriorment hem parlat de la importància que va tenir la impremta en les publicacions 
en llengua vernacla. El català va estar molt present en impresos del període incunable, i 
tot i que durant els segles posteriors va baixar la producció impresa amb la parla del Prin- 
cipat es va seguir publicant amb la llengua del poble. Citarem alguns exemples de textos 
en català dels segles xvI, xvi i xvi presents a la reserva de la biblioteca. El més antic és un 
document adreçat als comerciants, un llibre de matemàtica pràctica per a ús de negociants 
i venedors, la Practica mercantiuol... del matemàtic mallorquí Joan Ventallol, publicat a Lió 
el 1521 i traduit al castellà per Joan Baptista Tolrà. Referent al segle xvi i també en català, 
destacarem una edició molt bonica de Perpinyà del 1628: el Summari index o epitome dels 
admirables y nobilissims titols de honor de Cathalunya, Rossello i Cerdanya 

Cal recordar que a la col-lecció de llibres antics del Centre de Lectura hi ha dues de les 
tres edicions que es van fer de les constitucions catalanes. Es tracta de Constitutions y altres 
drets de Cathalunya, Barcelona (1588-1589) i Constitutions i altres drets de Cathalunya, Barcelo- 
na (1704). Cada una de les magnífiques i espectaculars impressions barcelonines consta de 
tres volums i són una compilació oficial de textos legals (usatges, constitucions, capítols, 
actes de cort i pragmàtiques) del Principat de Catalunya." 

Com a colofó de l'apartat de llibres en català i amb el segell d'un autor local citarem 
l'Epitome o Compendi de las principals diferencias entre les lleys generals de Cathalunya y los 


3 — GARCÍA SEMPERE, Marinela. 4La producció impresa en català dels segles xv i XVI: observacions sobre la història de la 
impremta a través de l'estudi dels catàlegsy. Caplletra: revista internacional de filologia, S1 (2013), p. 51-79. 
4 — Constitucions de Catalunya, /1495-1706/. Barcelona: Ramon é: Arroyo abogados, DL 2010. 

Detall de l'Atlante Veneto de Vicenzo Maria Coronelli (Venècia, 1695) 


capitols del redres o ordinacions del General de aquella, Barcelona (1711) de Francesc Grases i 
Gralla. L'advocat reusenc era fill d'un passamaner benestant de la ciutat, cursà estudis de 
dret i s'instal:là a Barcelona, arribant a ser procurador del poble el 1693. El llibre va ser dut 
a la foguera per considerar-lo un intent d'eliminar el poder de les Corts, cosa per la qual el 
Consell de Cent i la Generalitat van provocar una condemna pública de l'obra de Grases i 
Gralla, és, per tant, un document molt rar. 

Una de les matèries més ben representades a la reserva és la medicina, la institució 
reusenca ha rebut al llarg de la seva història nombroses deixes de metges de la ciutat que 
custodiaven interessants i valuoses col:leccions d'aquesta disciplina acadèmica. Els més 
antics de medicina són dos incunables l'Opus medicinae de Giovanni Michele Savonarola, 
metge, humanista i científic italià, professor de la Universitat de Pàdua i de la Universitat 
de Ferrara, i l'Opera d'Aby Balr Muhammad ibn Zaariyya' al-Razi, metge persa, filòsof 
i acadèmic que va aportar grans avenços a la medicina, a la física i a la química, ambdós 
textos estampats el 1497. 

Moltes obres d'aquesta disciplina mil-lenària es poden observar als prestatges del fons 
antic com és el cas de l'edició de Flores d'Avicenna impresa a Lió el 1508. Avicenna, metge, 

filòsof, científic, musulmà i persa de nacionalitat, ha estat un dels principals metges de 
tots els temps. El text de Flores és una traducció al llatí de l'obra mestra del metge persa. 
Completen la col-lecció de medicina gran quantitat d'impresos dels segles XVI, XVI i XVII, 
dels quals en voldríem destacar quatre: Commentarius medicus multa rei medicae de Pedro 
Vaez estampada a Madrid (1576), Opera medica de Lazare Rivière de Lió (1671-1672), Praxis 
medica d'Andrés Piquer de Madrid (1764-1766) i la del facultatiu àrab Ibn Masavvayh Ya- 
hann titulada De morbis internis curandis amb estampació lionesa (1551). 

Les ciències pures i les ciències aplicades també són molt ben representades a la reserva 
en obres com Le Pratiche delle due prime matematiche de Pietro Cataneo, edició veneciana del 
1559, un Cours de mathématiques d'Étienne Bézout de París, del 1775: el Tyrocinium chymi- 
cum de Jean Béguin, edició ginebrina del 1659, la Tentamina experimentorum naturalium... 
impresa a Leiden, el 1731, i el Buffon. Buffon és el nom amb què és conegut el naturalista 
francès George-Louis Leclerc. La formació humanística de Buffon i els coneixements en 
ciències exactes que posseia l'ajudaren no solament a descriure sinó també a interpretar els 
fenòmens naturals i a sintetitzar els coneixements adquirits amb la seva gran obra: Histoire 
naturelle, générale et particuliere, publicada en cinquanta volums a Deux-Ponts entre el 1785 
i el 1790 de la qual el Centre de Lectura en té una col:lecció completa. 

L'altra matèria més comuna és la religió amb quantitat de bíblies, missals, breviaris, 
llibres conciliars, textos d'espiritualitat, escrits sobre la perfecció cristiana, sermons i al- 
tres. Destaca el Memorial de la vida cristiana de Luís de Granada, de Salamanca, del 1569, 
i els Avisos espirituales de Santa Teresa, impressió barcelonina del 1695. Entre els missals 
cal remarcar-ne un: el Missale Romanum d'Anvers (1606) i entre els llibres amb un interès 
especial, un conjunt de documents sobre l'ordre cartoixana: el Psalterii Cartusiensi, sevillà 
d'estampació del 1639, una edició de Primer instituto de la sagrada religion de la Cartuxa de 
Barcelona, del 1792, i una impressió valenciana de la Tercera parte de la nueva coleccion de 
los estatutos de la orden de la Cartuxa, directorio y cerimonial de los conversos y donados de dicha 
orden del 1743. 

En matèria literària sobresurten dues edicions de Los Triumphos de Francesco Petrarca, la 
primera impresa a Medina del Campo el 1554 i la segona a Salamanca el 1581, La Primera 
y segunda parte de Guzmún de Alfarache de Mateo Alemàn, de Madrid de 1641, i dues obres 
de Cervantes, la primera Los trabajos de Persiles i Sigismunda que va veure la llum a Madrid 
el 1728 i la segona Vida y hechos del ingenioso cavallero D. Quixote de la Mancha, publicada a 
Tarragona en quatre volums per Josep Barber, el 1757. 

Tanquem aquest apartat amb la història, la biografia i la cartografia. D'història desta- 
caríem dues obres de Jerónimo Zurita. Zurita, historiador i fill del metge de cambra de 
Ferran Il i de Carles I, fou nomenat cronista del regne d'Aragó el 1548 i li fou encarregada 
la crònica de la corona d'Aragó en castellà i en llatí. El Centre de Lectura compta amb una 

magnífica i completa edició saragossana en sis volums dels Anales de la Corona de Aragón 
del 1668-1670 i amb una edició d'Historia del rey don Hernando el Catholico en dos volums, 
també de Saragossa, del 1680. Els historiadors àrabs també són presents en aquesta secció, 
com Al-Rumi Salih Jalalzadah, que va escriure l'obra Anales de Egipto, impresa a Madrid el 
1678. Dins l'apartat de les biografies volem fer una especial menció a una edició sevillana 
del 1534 de l'obra De los hechos del magno Alexandre rey de Macedonia de Quint Ruf Curci i 
dins l'apartat de cartografia, a la magnífica i espectacular estampació veneciana de l'At- 
lante Veneto del 1695 escrita pel cosmògraf franciscà Vicenzo Maria Coronelli (1650-1718). 
L'Atlante Veneto és una obra formada per un conjunt de mapes impresos a Venècia entre 
el 1690 i el 1698. Esdevé una peça de gran valor tipogràfic per la bellesa de les planxes de 
metall que la il-lustren i de gran valor històric perquè retorna a la ciutat de l'Adriàtic l'es- 
plendor dels antics tallers venecians 

La col-lecció local, que inclou llibres d'autors de Reus, impresos a Reus i sobre Reus 
també acull col-leccions que podríem considerar de reserva per la seva antiguitat i raresa. 
Se suposa que el primer impressor de la capital del Baix Camp fou Rafael Compte i Fer- 
rando (1756-1801). L'armari Reus té una bona mostra de documents del tipògraf reusenc 
procedents de diversos donatius i importants deixes. En citarem alguns per ordre crono- 
lògic: Entremés famoso del Zapatero sordo del 1763 o posterior, Sumario de los papeles 4 demàs 
documentos se citan en el antecedente requirimiento, que el magnifico ayuntamiento de bayle y 
regidores de la villa de Reus... del 1766 o posterior i La Negociante feliz: villancicos con que la 
capilla del Real Monasterio de nobles sefioras de Vallbona, de la orden cisterciense festeja la solemne 
profesión y velo de D'. Maria de Miró y de Folch... del 1788. 

Com a colofó de les nombroses deixes de biblioteques patrimonials i de col-leccions 
particulars que han contribuit a completar i a ampliar aquesta secció de la institució i que 
fora impossible reflectir en aquestes ratlles parlarem de la col-lecció de llibres japonesos. 
Aquesta importantíssima deixa va arribar al Centre de Lectura l'any 1972, cedida per Joan 
Ribes Daura (Ascó, 1899 — Barcelona, 1982), fundador i soci de la botiga de robes Ribes éz 
Casals de Barcelona, referent de la moda femenina durant moltes dècades. Segons sembla 
l'empresari català tenia afició per col-leccionar art antic i per la fotografia del paisatge, fets 
que indueixen a pensar que aquest fou el motiu pel qual el senyor Ribes Daura adquirí 
aquesta magnífica col-lecció de llibres japonesos. Segons Rebecca Pujals, probablement fou 
Josep Porta Galobart (1888-1958), conseller de Ribes Daura, qui li va vendre la col-lecció. 
La deixa consta de 29 documents de grans dimensions d'una bellesa exquisida i de 140 


S — FABREGAS I RolG, Josep. 4El llibre antic com a font historiogràfica). Jornades llibre antic. Llibre antic: memòria del 
passat. Reus: Edicions del Centre de Lectura, 2015, p. 179-182. 
6 —AGUADÉ, Enric. Impressors i llibreters a Reus: 1720-1900. Reus: Edicions del Centre de Lectura, 1996, p. 43-46. 

números de la revista The Roha, documents publicats al Japó per Shimbi Shoin o The Roh- 
Ra Publishing Company a la primeria del segle xx./ 

Hem parlat de la reserva de la biblioteca, que la definiríem com un espai especial, dià- 
fan, amb bona temperatura i poca humitat, on es guarden les peces més preuades, edicions 
antigues, rares, de difícil localització, que tenen interès per un públic molt definit però que 
a la vegada, esdevenen una font d'història, de cultura i d'art per a totes les persones que 
tenen la sort de poder-les veure, de poder-les contemplar i de poder-les admirar. La reser- 
va del Centre de Lectura no és morta, tot al contrari, cada vegada és més viva i oberta al 
públic desitjós de gaudir d'aquestes meravelles tipogràfiques i bibliogràfiques. 

La institució reusenca és un motiu d'orgull pel nostre país, ha estat, és i serà un model 
a seguir per a totes les persones que contribueixen a què la cultura sigui un bé pel poble i 
del poble. 


7 —PuJaLS, Rebeca. Ressó de japonisme. 4Gravats i literatura artística japonesa al Centre de Lectura de Reuss. Revista 
digital del Centre de Lectura de Reus (març) 2016. http:/fAivvviv.centrelectura.cat/revistadigital/2author namerrebeca- 
pujals-cobo. 

Al llarg dels anys, les biblioteques han hagut d'adaptar-se als canvis tecnològics i evolu- 
cionar davant els canvis socials i econòmics. La biblioteca del Centre de Lectura no n'ha 
estat una excepció. L'arribada d'Internet i les noves tecnologies de la informació i de la 
comunicació han motivat el redisseny de tots els processos biblioteconòmics. La bibliote- 
ca, sense perdre de vista quin és el seu passat, ha hagut de donar cabuda a nous usuaris, 
nous formats de documents i nous suports. Aquesta contínua evolució comporta unes 
noves formes de comunicació, uns nous serveis d'informació i el fet de dotar-se d'eines 
de preservació i conservació per tenir cura del fons antic. Per tant, la biblioteca del Centre 
de Lectura ha mantingut la seva funció de servei públic i els seus objectius inicials i n'ha 
sumat de nous amb la voluntat d'arribar als seus usuaris i de donar un valor afegit d'in- 
formació i de comunicació constituint un referent dins de la comunitat. 


La biblioteca del Centre de Lectura al CCUC 


Internet ha facilitat la intercomunicació entre institucions i ha permès establir noves for- 
mes de cooperació bibliotecària. La gran majoria dels serveis que ofereix actualment la 
biblioteca del Centre de Lectura són fruit d'aquesta cooperació que, sota la presidència de 
Josep M. Balafià, es va establir l'any 1999 amb el Consorci de Serveis Universitaris de Cata- 
lunya (CSUC, https: / /vvvvvv.csuc.cat). La biblioteca del Centre de Lectura va iniciar la in- 
formatització del seu catàleg aquest mateix any gràcies a la compra del programari VTLS 
de l'empresa Innovative. Al mateix temps va passar a ser una institució col-laboradora de 
l'aleshores CBUC (Consorci de Biblioteques Universitàries de Catalunya, que ha esdevin- 
gut el CSUC), fet que ens va permetre anar incorporant progressivament el nostre fons 
bibliogràfic al Catàleg Col-lectiu de les Universitats Catalanes (CCUC, http: Í / ccuc.cbuc. 
cat), un catàleg que actualment compta amb més de 5 milions de títols i que dona accés a 
més de 10 milions de documents. 

La participació de la biblioteca del Centre de Lectura va ser cabdal per donar visibilitat 
al seu valuós fons bibliogràfic. A més, la informatització del catàleg i la cooperació esta- 
blerta amb tota la comunitat universitària catalana, la Biblioteca de Catalunya i d'altres 

entitats com la nostra —un altre exemple n'és l'Ateneu Barcelonès— ens va permetre abara- 
tir costos gràcies a la catalogació compartida, millorar els serveis a l'usuari i gestionar-ne 
de nous. I no hem d'oblidar, que a partir de l'automatització de les biblioteques, l'evolució 
dels processos ha estat continu. Formar part del CSUC ens permet afrontar els diversos 
canvis que es van succeint amb solvència i eficàcia, ja que tant les universitats catalanes 
com la Biblioteca de Catalunya lideren tots els canvis que es produeixen en el món bibli- 
otecari del país i són els primers a afrontar-los, abans que les altres xarxes de biblioteques 
catalanes existents. 


Noves tecnologies, nous serveis 


Actualment, la biblioteca continua incorporant el seu fons al CCUC, però tant el Centre de 
Lectura com el CSUC ho fan per mitjà d'altres sistemes informàtics. Aquests nous siste- 
mes han permès ampliar encara més els serveis als usuaris, que han passat de ser usuaris 
passius a autogestionar el seu compte de consultes, préstecs, reserves i preferències. Si bé 
el programari VTLS va permetre donar visibilitat al nostre fons, el programa Unicorn de 

l'empresa Sirsi Dynix —adquirit l'any 2006 sota la presidència de Pere Anguera—, va per- 
metre la informatització del préstec i dotar els nostres usuaris d'un espai de gestió propi. 
A partir de la incorporació del nostre fons al CCUC, la biblioteca va posar en marxa el 
PI (préstec interbibliotecari) amb totes les entitats i institucions que col-laboraven amb el 
consorci. Aquest servei permet que els usuaris puguin endur-se en préstec llibres d'altres 
biblioteques i sol-licitar-ne còpies. D'aquesta manera, l'usuari pot tenir accés a tot els fons 
bibliogràfics de les biblioteques que conformen el CCUC que puguin ser prestats o repro- 
duits, a més dels 260.000 documents de què disposa la Biblioteca del Centre de Lectura. 


Els nostres fons als repositoris digitals 


La col-laboració amb el CSUC s'ha vist incrementada al llarg d'aquests anys amb la parti- 
cipació en dos repositoris digitals en línia amb accés obert. Enciclopèdia Catalana defineix 
repositori digital com a adipòsit o repositori d'informació en format digital integrat per la 
producció científica que els seus productors hi han dipositat o autoarxivat voluntàriament, 

respectant les normes de dipòsit, per tal 
que pugui ésser utilitzada per qualsevol 
usuari de manera lliure i gratuita:. 

RACO (Revistes Catalanes amb Ac- 
cés Obert, http: / / vvvvvv.raco.cat /index. 
php/raco) i Memòria Digital de Catalu- 
nya (http: / /mdel.cbuc.cat/index.php) 
són dos repositoris digitals que allotgen 
importants col-leccions de la biblioteca 
del Centre de Lectura i, al mateix temps, 
ens permeten recollir, preservar i difon- 
dre aquests documents a text complet. 

RACO) és un repositori cooperatiu en 
el qual es pot consultar, en accés obert, 
el text complet de 469 revistes cientí- 
fiques, culturals i erudites catalanes. 
RACO compta amb 88 participants i 
188.641 articles dels quals 168.248 a text 
complet. L'any 2004, sota la presidència 
de Pere Anguera, la biblioteca del Cen- 
tre de Lectura va començar a incorpo- 
rar-hi la Revista del Centre de Lectura a 
text complet. Actualment, es poden con- 
sultar pràcticament tots els articles des 
dels seus inicis fins a l'actualitat a text 
complet. El fet de ser en aquest reposito- 
ri ha permès que, a més dels usuaris que 
rebem a la biblioteca, la revista de l'entitat hagi rebut 96.048 consultes l'any 2015 i 73.309 
l'any 2016. Afegirem, com a mostra de la visibilitat que representa estar en un repositori 
d'aquestes característiques, que el 4679 de les consultes rebudes provenen d'Alemanya i el 
3799 dels Estats Units. 

D'altra banda, la Memòria Digital de Catalunya 4és un repositori cooperatiu que con- 
té, en accés obert, col:leccions digitalitzades relacionades amb Catalunya i el seu patri- 
moniy amb l'objectiu de donar visibilitat i augmentar la consulta d'aquestes col:leccions 
especials i patrimonials que, per la seva vàlua, raresa o condició física, són de difícil accés 

1. Dades de RACO obtingudes el dia 10 de novembre del 2016. 

o, d'accés restringit. En aquest repositori, s'hi apleguen 3 milions de documents relacio- 
nats amb Catalunya de 32 institucions diferents. Entre els documents que l'integren, hi 
trobem cartells, mapes, dibuixos, fullets i unes 300 capçaleres de revistes catalanes anti- 
gues digitalitzades. A la Memòria Digital de Catalunya, gràcies a un conveni signat l'any 
2010 sota la presidència de Jordi Agràs, la biblioteca del Centre de Lectura hi té dipositats 
el seus incunables a text complet, la qual cosa permet i facilita la consulta d'un dels fons 
patrimonials més important de l'entitat (http://mdc.cbuc.cat/cdm/Iandingpage/collection/ 
incunableCLR). 

En l'àmbit europeu, la Biblioteca del Centre de Lectura és present a Europeana (http:// 
Vvvvvv. europeana. eu/portal/es), un projecte patrocinat per la Unió Europea i gestionat per la 
Fundació Europeana o Stichting Europeana, una entitat sense ànim de lucre que té la seva 
seu a la Biblioteca Nacional dels Paisos Baixos, a la Haia. En aquest portal d'Internet, hi 
participen al voltant de 1.500 institucions d'arreu d'Europa i es dona accés a milions de 
llibres, pel-lícules, pintures, objectes de museu i documents d'arxiu digitalitzats d'institu- 
cions com el RijEsmuseum d'Amsterdam, la Biblioteca Britànica, el Museu del Louvre o 


fe 


4 Un segle i mig de cultura a Reus i Catalunya. La cultura que ha generat el Centre de Lectura 


— 


Detall de la videoteca del Centre de Lectura. Foto: Josep M. Toset 


el Museu Nacional de Catalunya. Hi trobem els incunables de la biblioteca del Centre de 
Lectura. L'any 2015, amb la versió 2.0, Europeana ja oferia accés a més de 23 milions de 
documents des del seu portal multilingúe i multidisciplinari. 


La biblioteca digital: 


La biblioteca digital del Centre de Lectura (http: / /bd.centrelectura.cat/) integra tots 
aquells documents que, per la seva tipologia, comporten un tractament documental dife- 
rent als documents tradicionals en suport paper. 

L'any 2013, sota la presidència de Xavier Filella, es va crear la biblioteca digital. La ne- 
cessitat de mostrar, d'una banda, l'arxiu fotogràfic del Centre de Lectura i, d'altra banda, 
tots aquells documents gràfics i sonors que genera la pròpia activitat de l'entitat van ser 
els principals motius que van impulsar la creació d'aquest projecte. En aquest lloc vveb 


2 Dades de la biblioteca digital obtingudes el 28 de novembre del 2016. 


La biblioteca del Centre de Lectura, present i futur Montserrat de Anciola 


Detall de la sala Vidal Llecha. Foto: Josep M. Toset 


s'allotja una magnífica col-lecció de goigs digitalitzats provinents del fons Enric Prats. 
Actualment, a la Biblioteca digital del Centre de Lectura es poden consultar les imatges de 
les 652 obres d'art propietat de l'entitat, 5.465 fotografies que pertanyen a 1.232 esdeveni- 
ments, 1.658 conferències, 7.944 goigs i, darrerament, s'hi ha incorporat el fons audiovisu- 
al amb la catalogació de 39 pel-lícules antigues. 


Projectes dinamitzadors i formatius 


Amb l'objectiu d'oferir nous serveis als nostres usuaris i de posar el nostre fons al servei 
dels nostres socis, la biblioteca va iniciar durant els anys 2009 i 2010 un projecte de dina- 
mització i de formació encaminat a potenciar la lectura i l'escriptura i a posar a la disposi- 
ció dels nostres usuaris cursos i tallers que els permetessin l'enriquiment cultural. 

Fruit de la línia de dinamització cultural endegada a cavall de les presidències de Jordi 
Agràs i Xavier Filella, la biblioteca va crear l'Escola de Lletres, que es vertebra a partir de 

Detall de la biblioteca infantil. Foto: Josep M. Toset 


dues línies d'actuació: l'oferta estrictament formativa, amb cursos i tallers literaris diver- 
sos, i l'oferta dinamitzadora, amb xerrades, jornades i cicles literaris. 

Volem esmentar en aquest capítol la participació de la biblioteca a Espais Escrits, la xar- 
xa del patrimoni literari català (http: / /vvvvvv.espaisescrits.cat), una associació privada que 
aglutina diverses institucions que vetllen i promouen la lectura i els estudis dels escriptors 
de la literatura catalana. 

A través de l'Escola de Lletres, la biblioteca va esdevenir soci d'Espais Escrits la qual 
cosa va permetre fer visible la ruta literària del Grup Modernista de Reus, una iniciativa 
duta a terme inicialment per l'Àrea de Cultura de l'Ajuntament de Reus i recuperada pel 
Centre de Lectura, sota la presidència de Xavier Filella. Aquesta ruta literària, dissenyada 
per Magí Sunyer i Rosa Pagès, està gestionada per Còdol Educació i ofereix un recorregut 
per espais emblemàtics de Reus a partir de la lectura dels autors reusencs del segles XIX i 
XX que van formar part d'aquest grup d'intel-lectuals. 

Biblioteca Digital del Centre de Lectura 


La Biblioteca Digital del Centre de Lectura vol donar accés a tota una sèrie de col'leccions especials que per la seva naturalesa 
no es poden consultar a través del seu catàleg informatitzat tradicional. D'aquesta manera pretén posar a disposició del públic 
documents en format .pdf, doc, jpg. dmp, mp3, etc. 


El projecte en el qual s'està treballant contempla les seguents col'leccions: 


e Fons d'art: el fons artístic que posseeix l'entitat està catalogat a la Biblioteca Digital. 

e Anxiu fotogràfic: l'entitat posseeix un arxiu fotogràfic molt important que ens permet analitzar la seva trajectòria cultural al 
llarg d'aquests 154 anys. 

4 Arxiu sonor: el Centre de Lectura posseeix un important fons sonor de tots els actes que s'organitzen a l'entitat. 

e Goigs: la biblioteca de l'entitat compta amb uns 27.000 goigs, la gran majoria cedits per Enric Prats. 

e Fons local: el fons local pretén donar accés a tots aquells fulletons, targetons, invitacions, etc., d'actes organitzats a la 
ciutat de Reus i que es difonen a través de la xarxa. 


VVeb de la Biblioteca Digital del Centre de Lectura 


Cap on anem... 


Si bé la biblioteca del Centre ja participa en molts projectes al costat d'altres entitats de 
gran rellevància en el mapa cultural del país, preveiem que en un futur no llunyà la bi- 
blioteca seguirà experimentant canvis que la portaran a desenvolupar nous projectes de 
col-laboració que permetran dotar de noves eines de difusió i de dinamització lectora. 
L'evolució constant en els procediments biblioteconòmics fan preveure un futur en el qual 
la presència de l'entitat a Internet serà cada vegada més evident amb la qual cosa, el nom- 
bre d'usuaris potencials no presencials experimentarà un augment notable. 

No podem oblidar els nostres orígens, tenint en compte que la biblioteca del Centre 
de Lectura és la biblioteca patrimonial més antiga del país, tenim l'obligació de vetllar 
per la conservació i la difusió del nostre fons bibliogràfic i hemerogràfic antic. Tanmateix, 
la nostra funció de servei públic passa per afrontar els canvis i els nous objectius de les 
biblioteques fruit de l'evolució tecnològica constant i d'aquesta manera donar un servei 
d'atenció personalitzat de qualitat als nostres usuaris. 

Testimoni d'una història Ester Ferrando 


El fons d'art del Centre de Lectura és testimoni material de la història de la nostra entitat. 
Podem dir que la història del Centre de Lectura es podria reescriure a través d'un repàs 
d'aquest fons. 

La col-lecció està formada per més de 800 obres. Una part important del cabal el con- 
figuren donacions particulars, cal remarcar que les primeres deixes es remunten als anys 
vint del segle passat, quan el Centre de Lectura es va instal:lar definitivament al carrer 
Major, i que un dels atractius principals del conjunt és la seva heterogeneitat. 

Així, hi trobem treballs d'artistes tan reconeguts com Joaquim Mir, Pau Gargallo, San- 
tiago Rusifiol, Hortensi Gúell, Baldomer Galofre, Joan Roig i Soler, Joan Rebull, Joan Miró, 
Josep M. Subirachs, Ramon Ferran, Antoni Cumella, Joan Brossa, Carlos Pazos, Evrugo- 
Zush i Bigas Luna. 

Cada peça que ha arribat al fons del Centre amaga la seva pròpia història, configurant 
un trencaclosques de petites anècdotes i grans obres que conformen el patrimoni històric 
de la nostra entitat. Sovint això ha estat possible com a resultat d'una línia d'actuació, una 
política no només desitjada sinó també perseguida per tal de dotar el Centre, a través del 
vincle dels propis autors, de vegades, o mitjançant tercers propietaris, en d'altres ocasions, 
amb l'entitat. 

És el cas de l'escultura titulada Laboremus de Joan Roig i Solé que es troba permanent- 
ment exposada a la Sala Ramón Amigó. L'obra ens mostra una nena que està concentrada 
cosint i, al seu costat, a terra, ha deixat la seva joguina. És un clar reflex de la filosofia fun- 
dacional de l'entitat que propugnava la instrucció, la moralitat i els bons costums, deixant 
de banda el joc. 

El quadre de gran format Bosc de Cuní, Olot de Santiago Rusifiol, que data del 1888, va 
ser donat al Centre de Lectura per Teresa Carreras Bartomeu. Carreras pertanyia a una im- 
portant família barcelonina i va ser una destacada mecenes. Feia temps que la seva antiga 
propietària buscava un lloc adient per deixar el quadre i en realitzar una visita al Centre 
de Lectura, va quedar corpresa de l'ambient ple de vida i de joves de l'entitat, i fou ella 
mateixa qui va decidir que l'emplaçament del quadre fos l'antiga sala de converses amb la 
voluntat que sempre estigués acompanyat de gent jove. 

Exposició d'art al Centre de Lectura, 1911 


A la sala d'actes del Centre de Lectura hi trobem exposades de manera permanent una 
important col-lecció de pintures i dibuixos d'Hortensi Gúell. Un dels dibuixos més inte- 
ressants és un petit esbós a color de dues figures en una platja, un home vestit que mira el 
cadàver d'un altre home nu, estès sobre la sorra, hi ha qui ha volgut veure el presagi del 
suicidi del seu autor al Cap de Salou. El personatge, i concretament la seva mort, va con- 
vertir l'artista en un mite per als components del Grup Modernista de Reus. També forma 
part de la col-lecció un dibuix que va fer Hortensi Gúell a Mir i que es conserva al des- 
patx de Presidència. Com a curiositat al respecte val a dir que es troba al Museu Salvador 
Vilaseca de Reus una pintura que, inversament, realitzà Mir del seu amic Gúell. Aquests 
treballs donen fe de l'amistat entre els dos artistes. 

Al despatx de Presidència hi ha dos quadres a l'oli de Joaquim Mir, donats pel mateix 
autor, concretament el del carrer d'Alforja va regalar-lo com a mostra d'agraiment pel 
tracte que sempre va rebre dels socis del Centre de Lectura. També al mateix despatx hi 
trobem obres dels reusencs Josep Llovera i de Joan Rebull. 

Manola de Baldomer Galofre, circa 1885 

Al patrimoni artístic, hi 
conservem treballs de joven- 
tut de Joan Rebull. L'escultor, 
quan tenia tan sols 10 anys, va 
ser guardonat amb el primer 
premi en el Concurs Regional 
d'Aprenents per una còpia 
feta en fang de La temptació de 
Sant Antoni, de Rafael Atché, 
obra que passà a formar part 
del fons d'art, així com una 
altra anomenada Allegoria, 
també realitzada en fang. 
Però la peça del fons més des- 
tacada d'aquest autor és, sen- 
se dubte, el bust Àn gela, retrat 
de la filla de Conrad Felip Pa- 
gès, quan tenia quatre anys. 
Aquesta obra va ser donada 
per Conrad Felip i Sugranyes 
en memòria de l'estreta re- 
lació que va tenir el seu pare 
amb el Centre de Lectura. 

Una de les escultures més 
importants de l'entitat per- 
manentment exposada és el 
tors Dona nua de Pablo Gar- 


gallo. El desembre del 1934 es va realitzar al Centre de Lectura la darrera exposició en 
vida d'aquest autor, que venia d'exposar el mateix any a la galeria Brummer de Nova 
Yorh i a la Sala Parés de Barcelona. El 28 de desembre, només tres dies després de la 
inauguració, va morir a l'Hotel de Londres de Reus. L'obra la van comprar els socis 
del Centre mitjançant subscripció popular, i va servir per fer front a les despeses de 
l'enterrament. A la biblioteca conservem una carta de Magalí Gargallo dirigida a Maria 
Pasqual en la qual la vídua agraeix als socis el seu gest. Un objecte curiós del fons, en 
relació encara amb l'artista aragonès, és la seva màscara mortuòria, realitzada en guix 
pels escultors Modest Gené i Maria Pasqual, que va ser donada a l'entitat l'any 1996 per 


Gabriel Ferraté Pasqual. 


4 Un segle i mig de cultura a Reus i Catalunya. La cultura que ha generat el Centre de Lectura 


bel — - s 
—ia 


Laboremus de Joan Roig i Solé, 1888 


Segurament una de les obres 
més curioses que posseeix el Cen- 
tre és el dibuix d'un projecte de 
gratacels destinat a oficines a Nova 
Yorh, inspirat en les torres de la 
Sagrada Família. Durant molts 
anys va ser atribuit a Gaudí, i així 
apareix en diferents publicacions. 
No va ser fins a l'any 1977 quan 
Tolutoshi Torii, un estudiós japo- 
nès de l'obra de Gaudí que llavors 
estava preparant el llibre El mun- 
do enigmútico de Gaudí, va venir al 
Centre de Lectura i, en documen- 
tar-se, va poder confirmar que el 
dibuix era d'Ignasi Brugueras Llo- 
bet, un col-laborador del genial ar- 
quitecte. El fet és que el dibuix va 
arribar al Centre per tal d'il-lustrar 
un article sobre Gaudí escrit pel 
mateix Brugueras el 1952, en una 
publicació del Centre anomenada 
V Certamen. El dibuix no va ser mai 
publicat, i en el mateix article apa- 
reix la nota a peu de pàgina que ex- 
plica que, no havent estat possible 
la seva reproducció, el dibuix resta 
als arxius del Centre de Lectura. 

Quant a l'obra gràfica que confi- 


gura part del fons del Centre, destacaríem gravats de Miró, Subirachs i Brossa. El novem- 
bre del 1977 Joan Miró va regalar una tirada de 50 litografies, Miró Reus, per tal de donar 
suport econòmic a l'entitat, el mateix que va fer uns anys després Josep M. Subirachs. El 
cas del gravat de Joan Brossa va ser diferent: el president d'aquella època, Josep M. Balafià, 
li va encarregar un gravat amb motiu dels 125è aniversari de l'entitat, amb la finalitat de 
recaptar fons per als actes de la celebració. El fet de demanar la col-laboració a aquest autor 
responia a la voluntat que l'aniversari de l'entitat tingués el màxim ressò possible dotant 
l'entitat d'un aire de contemporaneitat que l'ajudés a no enquistar-se al passat històric. La 

Bosc de Cuní, Olot. Santiago Rusifiol, 1888 


idea del gravat va ser del mateix Brossa i el dibuix el va realitzar, sota la seva supervisió, 
Mercè Martínez. La imatge està formada per una gran lletra A amb un pany i una petita 
clau al costat. En ell, el Centre de Lectura és troba representat en la clau que dona accés a la 
primera lletra de l'abecedari, símbol del coneixement i pas definitiu cap a la cultura. Bros- 
sa va signar personalment tots els gravats. El mateix disseny es va fer servir pels cartells 
en paper de l'aniversari de l'entitat. 

El paper de la política d'exposicions de l'entitat està estretament vinculat amb el fons 
d'art. Un dels moments claus es va produir l'any 1982 quan un nou Consell Assessor, 
avalat pel president Josep M. Balafià, va començar a programar exposicions a la Sala Ma- 
rià Fortuny amb una voluntat de compromís envers les manifestacions artístiques més 
contemporànies, abandonant la funció de sala de caire comercial que havia ostentat fins 
aleshores. Aquest canvi de rumb, unit a la qualitat de les seves propostes, va ser reconegut 
amb el premi ACCA de la crítica d'art per a la millor programació de la temporada 1983- 
84. Aquesta època es materialitza en tot un seguit d'obres que els artistes participants de 
les exposicions van donar a l'entitat. Així podem dir, sense cap mena de dubte, que gràcies 
a aquest pla d'actuació, el fons d'art es va nodrir de tot un seguit d'obres d'artistes dels 
anys 80: Carlos Pazos, Amèrica Sànchez, Salvador Juanpere, Albert Macaya, Aureli Ruiz i 
Carles Amill, entre molts d'altres. 

Paisatge de l'Aleixar, Hort. Joaquim Mir, circa 1910 


Durant els anys 2000-2002 a la Sala Marià Fortuny es van realitzar dos cicles d'expo- 
sicions (eDesigo i dPors, respectivament), cada cicle consistia en quatre exposicions col- 
lectives, amb un resultat de quaranta artistes que varen poder exposar la seva obra, cedint 
també una peça de la seva producció al fons d'art del Centre de Lectura. Entre aquestes 
destacaríem un bitllet del món imaginari d'Evru-Zush i un dibuix en tècnica mixta de 
Bigas Luna. 

Les darreres adquisicions del fons d'art han estat donacions d'artistes, alguns estre- 
tament vinculats a l'entitat, com Ramon Ferran, que va donar tot un seguit d'apunts del 
natural de la seva època de formació, i Salvador Juanpere, molt representat en la nostra 
col-lecció. Podem gaudir de donacions recents de particulars. Cal destacar la magnífica 
col-lecció de llibres d'artista de Marcel Pey, que forma part del nostre fons gràcies a Mercè 

Eixint del teatre. Josep Llovera 

Dona nua. Pau Gargallo, 1934 

Vista de l'exposició d'art de Pau Gargallo al Centre de Lecutra, 1934 


Costafreda. I la donació d'Albert Arnavat, que inclou peces també de Marcel Pey, de Va- 
nessa Pey i del mateix Arnavat. 

Al llarg dels anys els diferents responsables del fons hem anat assolint reptes per tal de 
conservar, d'organitzar i de difondre la col-lecció. De les actuacions més recents, cal desta- 
car la restauració del quadre a l'oli de Melcior Domenge i hem tornat a emmarcar diversos 
treballs que es trobaven en perill de ser malmesos. 

La majoria de les obres es conserven principalment a la sala de compactes que es creà 
l'any 1990 amb aquesta finalitat. Una part important de la col-lecció, però, es pot admirar 
repartida per diferents espais de la casa: així, doncs, moltes obres acompanyen el dia a dia 
del soci. Aquests darrers anys hem completat la catalogació del fons i ens hem centrat en 
la seva informatització, per posar-lo a l'abast de tothom interessat. Aquesta actualització 
ens situa a l'altura d'altres col-leccions del territori i ens ha permès participar en el projecte 
Modernisme Accés obert. Es tracta d'una ambiciosa iniciativa de la Universitat de Barcelo- 
na per crear una base de metadades oberta i accessible via vveb i dispositius mòbils. 

Amb aquesta voluntat de donar a conèixer el nostre fons, constantment estem cedint 
obres a diferents museus. Recentment l'obra de Bosc de Cuní de Rusifiol, que presideix la 
sala Ramon Amigó, ha format part de l'exposició eSantiago Rusifiol en terres gironines, 
al Museu d'Art de Girona. Darrerament també hem col-laborat en diverses ocasions amb 
el Museu d'Art Modern de Tarragona i el Museu Salvador Vilaseca de Reus. Els quadres 
que més han viatjat, han estat les obres de Mir, el Rusifiol i el dibuix de Brugueras. 

Dèiem, al principi, que el fons va començar els anys vint del segle passat. Aquella llavor 
aillada i prometedora no només va germinar, sinó que va trobar el seu espai i avui dia és 
un esplèndid camp adobat on contemplar el no sempre considerat món de l'art contempo- 
rani. En els darrers anys la tasca ha estat de desbrossament, de classificació, de neteja, de 
posar les coses en ordre. El patrimoni segueix creixent. De manera ineludible, l'art forma 
part de la nostra vida, de la nostra cultura, de la nostra manera de ser i de fer. S'adapta, 
evoluciona, i se'ns fa, sovint, incomprensible. I aquesta és una altra de les raons de tenir 
aquest fons: el seu estudi, la seva interpretació. La manera com ens acostem a conèixer-lo 
és la manera com ens acabarem coneixent a nosaltres mateixos. 


Arts visuals al Centre de Lectura: un espai 
per ala creativitat Albert Macaya 


A l'hora de fer balanç de l'activitat cultural que ha generat el Centre de Lectura de Reus 
no hi ha dubte que un capítol destacat és el que té relació amb les arts visuals. En diversos 
moments de la seva ja dilatada història, l'entitat ha estat amatent al pols de la creativi- 
tat i ha acollit en els seus espais propostes artístiques innovadores i experimentals. El 
paper que han jugat els espais d'exposicions del Centre, les formes de gestió que l'han 
caracteritzat i la qualitat de les mostres que hi han recalat ha estat descrita i analitzada ja 
en altres ocasions. Repassarem aquí algun d'aquests aspectes, a manera de balanç, però 
caldrà abans dibuixar un context més general, per apuntar algunes idees sobre la reno- 
vada vigència que tenen avui plataformes d'activitat artística com el Centre de Lectura. 
Seguirem, per fer-ho, dues línies argumentals. Per una banda, el caràcter necessari i urgent 
dels espais on es cou la cultura de base, lluny de les fanfàrries mediàtiques i el còmput de 
resultats. I, per l'altra, les condicionants que els models contemporanis de consum cultural 
imposen sobre la producció i la difusió de les arts visuals. 

Un territori vertebrat culturalment hauria de comptar amb diversos tipus d'espais 
d'art. Des dels que es gestionen de manera autònoma i participativa fins als que es basen 
en comissariats especialitzats i amb una direcció professionalitzada, tot i que al nostre 
país tendim a visualitzar únicament els segons, especialment si són de grans dimensions. 
Existeixen interessants experiències que proposen hibridar ambdós models, com en el cas 
dels espais d'art que s'obren a formes de gestió amb la implicació dels públics o que co- 
construeixen el seu discurs amb comunitats específiques. Des de l'aparició de moviments 
com l'anomenat community based art s'han multiplicat les propostes que entenen l'activitat 
artística gairebé com a investigació acció participativa, en què la creativitat és una empresa 
colHectiva. Paral-lelament, en el món del comissariat i de la museologia crítica, l'enunciat 
de la noció de comunitat interpretativa (Hooper-Greenhill, 1999), accentua el caràcter so- 
cial de la recepció artística i la relació de l'experiència de l'art amb els contextos socials i 
culturals dels receptors. En qualsevol cas, sembla cada cop més clar que, avui, al fil del que 
s'ha anomenat el sgir educatius en les arts (Rogoff, 2011), no només es construeix relat des 

de la veu unívoca i incontestable de l'Acadèmia, encarnada en grans institucions museís- 
tiques o centres d'art, sinó que assistim a una important revalorització de les iniciatives a 
petita escala, on el discurs es teixeix a partir d'una multiplicitat de veus. 

D'altra banda, un dels debats que envolten la producció cultural contemporània és el 
que se centra al voltant dels canals de difusió. La producció d'un creador individual, sigui 
en l'àmbit visual, en les arts escèniques o en la música necessita, òbviament, d'espais de 
trobada amb els públics. Però aquest fet tan evident té avui moltes dimensions a conside- 
rar. Com ha canviat l'accessibilitat als productes culturals a l'era d'Internet2 Quina part 
del que produeixen artistes, músics, intèrprets de dansa o teatre continua requerint un 
consum presencial2 Com poden els espais d'art i les institucions museístiques connectar 
amb públics cada cop més habituats al consum ràpid i distret d'imatges i missatges, en 
el context del que ja s'ha batejat com l'era del ccapitalisme artística (Lipovetshy i Serroy, 
201532 L ja posats, és el tempo lent de percepció cen viu, de les arts el que caracteritza el 
consum cultural d'avui2 

No es poden donar respostes concloents a aquestes questions amb la brevetat que re- 
queriria aquest text. Però resulta suggeridor emprendre l'anàlisi del que representa i ha 
representat en el passat recent el Centre de Lectura com a espai d'art sense perdre de vista 
els canvis en els models de consum cultural en la esocietat de l'espectacle, sobretot per 
subratllar una demanda urgent. Ens calen espais per a l'art que se sàpiguen sostraure a 
una tendència generalitzada que afecta també la cultura: l'obsessió per la quantificació 
de resultats. Massa sovint l'ús o l'orientació dels espais d'art es veu condicionat per dinà- 
miques més pròpies del mercat que de la creació, la reflexió o l'experiència estètica. Veus 
destacades com Borja-Villel o Serge Gibault han denunciat com l'angoixa pels resultats 
—que pateixen tant responsables polítics com patrocinadors privats— deriva sovint en la 
tendència a convertir els centres d'art en parcs temàtics, en espais seductors, lúdics, farcits 
de propostes espectaculars, encabides en magnífiques bomboneres dissenyades per arqui- 
tectes famosos. Tot plegat per engreixar els còmputs de resultats de la indústria cultural: 
nombre de visitants, potenciació del turisme i l'oci massiu. I tot plegat, també, cada cop 
més lluny de les funcions teòriques d'un centre d'art: crear relat compartit, fer una tasca 
de mediació, constituir fòrums de debat públic entorn de les preocupacions del present o, 
si més no, ser espais per a l'experiència estètica. 

Aquests arguments, doncs, ens urgeixen a fer una defensa dels espais culturals on es 
treballa de manera compromesa i a petita escala, fora del focus mediàtic i amb total inde- 
pendència de dictats polítics o angoixes per còmputs de resultats comercials. Dels espais 
que es gestionen de manera col-laboradora, en els que es dona una relació natural amb els 
públics, on el debat és de proximitat, on la tasca desenvolupada es vincula amb força a 
un territori concret, a una realitat específica. Aquestes idees, que poden semblar extretes 

PAL 


Inauguració de l'exposició "Miró/Reus" al Centre de Lectura, 1977 


d'alguna proclama de filiació alternativa, són en realitat ben antigues. Al nostre país, la 
cultura dels ateneus respon en bona mesura a aquest tipus de plantejaments. Els ateneus 
que des de fa segle i mig van sorgir arreu del país, en mans de ciutadans i ciutadanes 
que s'agrupaven per impulsar activitats culturals de manera independent. Quan els més 
ingenus pensàvem que la producció i la difusió cultural al nostre entorn s'encaminaven 
finalment cap a la professionalització, la crisi del 2008 va acabar amb alguns miratges. Ens 
va recordar com són de fràgils les iniciatives culturals. El que va succeir a la nostra ciutat 
és prou eloqiuent. En aquest context, la cultura dels ateneus ha cobrat un nou sentit. I l'ac- 
tivitat de la Sala Fortuny, com veurem, n'ha estat un bon exemple. 

L'impuls de la cultura de manera independent que està en l'essència dels ateneus ha 
impregnat l'activitat del Centre de Lectura en el camp de les arts visuals al llarg de la 
seva història. I aquesta independència s'ha traduit, sovint, en una aposta per la qualitat i 
la modernitat. N'hi ha prou a evocar la vinculació de l'entitat amb el Grup Modernista de 

Cartell de l'exposició col.lectiva "Artistes de Reus" al Centre de 
Lectura, 1984 (fons de Pere Anguera, Arxiu Municipal de Reus) 


Reus o les exposicions d'artistes 
tan destacats com Nonell, Cases, 
Mir, Rusifiol o Gargallo. 
Centrant-nos en les darreres 
dècades, hi ha un moment en la 
trajectòria del Centre de Lectura 
en relació amb les arts visuals 
que ha estat assenyalat sovint 
com un pas endavant decisiu. 
A principis dels anys vuitanta, 
coincidint amb un canvi genera- 
litzat de l'entitat, iniciat durant 
la presidència de Xavier Amo- 
rós (1981-1982) i consolidat al 
primer mandat de Josep Maria 
Balafià (1982-1989), l'aprovació 
d'uns nous estatuts propicia un 
nou mode de gestió de la sala 
d'exposicions. Pren forma la 
idea d'un consell assessor d'art, 
amb un director d'àrea nomenat 
pel president del Centre. La nova 
estructura permet la integració 
d'un col-lectiu d'artistes de ge- 
neracions joves, en un moment 
d'especial puixança de la creati- 
vitat artística a la nostra ciutat. 


Entre aquests artistes que prenen aleshores el relleu, hi podem trobar Salvador Juanpere, 
Abel Figueres, Joan Rom, Aureli Ruiz, Manel Llauradó i qui subscriu aquestes línies. Tot 
plegat es tradueix en un gir cap a l'art contemporani que situa al Centre de Lectura com 
a espai de referència en la creació artística catalana. L'entitat pren una posició d'avançada 
en un panorama cultural encara dubitatiu. Alexandre Cirici, uns anys abans, havia retratat 
magistralment el moment: les dificultats de les csegones avantguardes. i els seus epígons 
informalistes en un context cultural que malda per establir vies de continuitat amb el 
país d'abans de la dictadura (Cirici, 1969). Dit d'altra manera: una cultura d'avantguarda 
que es debat entre les pulsions contradictòries per reconnectar / trencar amb la tradició 
noucentista, sovint assenyalada com a moment fundador de la cultura catalana moderna. 

Vista de l'exposició "Lactatios" de Bigas Luna a la Sala Fortuny, 1997 

L'aposta del Centre de Lectura 
és, doncs, precursora: mirar en- 
davant i donar cabuda a noves 
veus. 

El fet que en aquells mo- 
ments a Catalunya no hi ha gai- 
res centres artístics de pes fora 
de Barcelona, juga a favor del 

Centre. La seva aposta per l'art 

— contemporani aviat és objecte 

d'atenció. A les seves sales reca- 

la l'obra d'artistes que més tard 

han estat de referència al nostre 

país. Des de eclàssicso contem- 

N y poranis com Miró o Joan Brossa 

S fins a figures clau del concep- 

i tual català com Francesc Abad, 

fins a destacats representants 

150 de les generacions postetiors 

com Antoni Abad, Jordi Colo- 

CENTRE DE LECTURA mer, Marcel Pey o Ignasi Aballí. 

REUS L'eclosió d'una segona onada 

d'artistes joves al país porta a 

les sales del Centre noms com 

Anna Mauri, Jaume Barrera, 

Jordi Jové, Carles Guerra i Ra- 
món Parramón. 

En l'àmbit local, el rol de 
l'entitat és decisiu. Tota una 
nova generació d'artistes fa seu l'espai, hi creix professionalment, i el converteix en pla- 
taforma d'operacions. Durant la presidència de Joan Ballester (1989-1995), el Centre de 
Lectura intensifica l'activitat relacionada amb la creativitat contemporània: la Sala Fortuny 
programa exclusivament artistes amb estètiques actuals, l'entitat acull els Premis Reus 
d'Arts Plàstiques, es consagra un segon espai d'exposicions al treball dels artistes més jo- 
ves a l'actual Sala Vidal Llecha. Cada exposició és documentada amb l'edició d'un catàleg 
que recull textos escrits ad hoc per crítics o teòrics destacats del moment com Manel Clot, 
Pilar Parcerisas, Luís Francisco Pérez, Amparo Lozano o Alberto Cardín. Val a dir que 


pa 


Projecte de cartell per als cent cinquanta anys del 
Centre de Lectura. Salvador Juanpere, 2009 

aquesta aposta per la creativitat contemporània es dona en un context propici. La societat 
reusenca d'aleshores acull aquestes iniciatives amb una receptivitat notable, pròpia potser 
d'un context cultural que s'obre a la novetat després de dècades de reclusió imposada. 
En aquells mateixos anys, l'Escola d'Art de la Diputació de Tarragona obre una seu a 
Reus que aviat esdevé un altre focus d'activitat artística. Sota la direcció de Rufino Mesa i 
comptant entre els seu professorat amb Assumpta Rosés, Joan Casals i Carles Amill, l'Es- 
cola d'Art i el Centre de Lectura es complementen aquells anys com a catalitzadors d'un 
moment d'efervescència creativa. 

Encara en la producció artística local, a més dels ja esmentats, entra en escena als anys 
90 una segona tongada d'artistes que es vincula també amb l'entitat i es compromet amb la 
gestió de les sales, entre els quals destacaríem a Jordi Abelló i Àlvar Calvet, primer, i Ester 
Ferrando i Lidia Pérez, poc després. 

A principis dels anys 90 comença a prendre forma a Catalunya un vell propòsit, encara 
avui per materialitzar: coordinar els esforços dels centres d'art arreu del país. Inspirada en 
la xarxa dels FRAC francesos o les Runstverein alemanyes, la idea d'una xarxa de centres 
d'art que vertebri o coordini en alguna mesura el que es produeix amb esforços a les ciu- 
tats mitjanes de Catalunya es dibuixa com una possible via per solucionar els dos grans 
maldecaps de les entitats culturals dedicades a l'art de l'eoff Barcelona-: les limitacions 
pressupostàries i la visibilitat de la tasca realitzada més enllà dels límits locals. La xarxa 
transversal, que va aglutinar ajuntaments amb preocupacions afins en matèria cultural 
uns anys més tard és, probablement, l'intent més reeixit fins a dia d'avui de vertebrar la 
difusió cultural que es produeix fora del focus centrípet de Barcelona. Però cal reivindicar, 
també en aquest aspecte, el rol precursor del Centre de Lectura. L'any 1991, el Centre inicia 
una línia de partenariat amb la sala d'exposicions d'El Roser de Lleida i el Centre Alexan- 
dre Cirici de l'Hospitalet de Llobregat. Plegats afronten el projecte Pazos Brand, amb què 
mostren conjuntament el treball inèdit que Carlos Pazos ha realitzat en una recent estada a 
Nova Yorhe. Una segona experiència en aquesta línia, també amb la complicitat d'El Roser 
de Lleida i amb el Patronat de Cultura de Mataró com a nou partner, permet coproduir la 
instal-lació dTravessar límits, d'Eugènia Balcells, més tard exhibida a les sales del MAC- 
BA. En una línia similar de col-laboracions amb altres ciutats, el Centre de Lectura promou 
el 1996 la mostra d'Trastocamentso que acull artistes de Mataró alhora que els espais muni- 
cipals de Mataró acullen artistes de Reus. 

En altres moments, les exposicions de la Sala Fortuny s'han orientat cap a les mostres 
temàtiques, com en els cicles .Pors i eDesigo, en què diversos artistes eren convocats en- 
torn el tema proposat per les comissàries. També als darrers sis anys s'ha optat per expo- 
sicions ade tesiv, en què temàtiques com la resistència, la mirada sobre l'entorn natural o 
el paper de les arts com a forma de coneixement han estat objecte de reflexió pels artistes 

convocats. Cal destacar que, en una feliç sinergia amb els estudis d'art de la Universitat 
Rovira i Virgili, a les tasques de coordinació dels dos darrers cicles d'art contemporani, 
s'hi han sumat noves veus del comissariat artístic com Aida Marín, Claudia Egea i Rebeca 
Pujals. 

Sempre es fa enutjós reiterar arguments ja molt sabuts. S'ha parlat sovint del paper 
imprescindible jugat pel Centre de Lectura en l'emergència de successives generacions 
d'artistes a Reus i el seu radi d'influència en les darreres dècades. S'ha fet repàs, en mol- 
tes ocasions, de l'impacte de les exposicions d'artistes de referència a la Sala Fortuny, del 
paper de catalitzador que van tenir aquestes mostres, de l'esforç fet per l'entitat per tal 
d'acollir nous formats i llenguatges visuals i de l'activitat cultural generada pels mateixos 
artistes de la ciutat des de la Secció d'Art o des del Consell Assessor d'exposicions i la di- 
recció de la Sala Fortuny. Amb alts i baixos, amb moments dubitatius o funcionant a tota 
màquina, el balanç de la feina feta ha de ser indubtablement positiu. 

Però els temps han donat un nou sentit a aquests arguments tan sabuts. Davant la fragi- 
litat de les iniciatives culturals cal, encara, reivindicar el valor de la feina feta. Cal, de nou, 
destacar el compromís cívic dels artistes que han gestionat desinteressadament l'activitat 
cultural. Altres ciutats mitjanes del país han sabut catalitzar el potencial que les arts apor- 
ten a la vida cultural en l'àmbit local. Els casos de Girona, Mataró o Lleida podrien ser 
adduits com a exemples. La nostra ciutat, que ha jugat en el passat un paper capdavanter 
en l'art contemporani, ha assistit darrerament al tancament d'infraestructures culturals 
municipals assolides en el passat recent després de dècades de reivindicacions. Davant la 
desídia dels responsables de la gestió pública de la cultura, ens queda tan sols la iniciativa 
cívica, el compromís individual de les persones des de plataformes d'acció com el Centre 
de Lectura. 


Referències: 
CIRICI, A. (1969): L'art català contemporani. Barcelona: Edicions 62. 
HOOPER-GREENHILL, E. (1999): The Educational Role of the Museum. Londres: Rouletdge. 


LIPOVETSRY, G. i SERROY, J. (2015): La estetización del mundo. Vivir en la época del capitalismo 
artístico. Barcelona: Anagrama. 


ROGOFF, I. (2011): 4El Giros. A: Arte y Políticas de Identidad, vol. 4, p. 253-266. 

Comunitat imaginada xavier Ferré Tri, Universitat Rovira i Virgili 


Cal recórrer a la sociologia històrica per interpretar un projecte cultural. En el cas que 
m'ocupa maldo per relacionar el context cintern, de la revista del Centre amb el context 
cexterno, que n'explica les influències i aportacions en clau de nexes amb moviments intel- 
lectuals. Tan sols així podré contestar la pregunta que se'm formula: per què —o en quin 
grau— han estat rellevants les publicacions del Centre de Lectura2 

Les quatre èpoques de l'Eco del Centro de Lectura —1859-1882- fins a la primera etapa de 
la Revista del Centro de Lectura i la cinquena època de l'Eco —1883-1898- foren receptores del 
realisme i naturalisme literaris, del positivisme cultural i del republicanisme polític, quan 
la revista intercanviava cada nou exemplar amb publicacions literàries i polítiques afins 
que es rebien a la redacció. L'afany culturitzador hi era evident atès el subtítol csemanario 
científico, literario y artísticov. Aquest fet, no gens secundari, era comú a les publicacions 
ateneistes del país i en mostrava les identificacions culturals. Aquesta primera etapa serví 
per definir el programa cultural de la publicació que, com veurem, fou afaiçonat segons 
cada conjuntura intel-lectual (i presidencial de la institució). Aquest període era equipa- 
rable als corrents ideològics socialitzats per d'altres associacions com el Boletín del Ateneo 
Barcelonés (1879-1883). 

L'època definida entre les darreries del vuit-cents i començaments del nou-cents signi- 
ficà la irradiació del Modernisme, del qual la revista fou baula transmissora. Aquest pe- 
ríode, que n'impulsà definitivament la catalanització, divulgà la concepció neoromàntica 
oberta a filosofies que vindicaven la voluntat humana —Nietzsche i V/agner— i la recepció 
de Marx, referents progressius de l'imaginari de cenacles i agrupacions intel-lectuals. 

La segona etapa de la Revista (1901-1904) —i la publicació que en fou continuadora, Afhe- 
neum (1911)— definí la fase superior de l'etapa modernista i alhora explicava la celebració 
del I Congrés d'Ateneus de Catalunya (1911). L'alba del nou segle bastí alguns marcs con- 
ceptuals del que havia de ser el cicle primordial de la publicació: el primer terç del segle 
vintè. L'etapa de començaments del nou-cents, però, no tingué continuitat, i, per tant, la 
capacitat de difondre idees restà condicionada, en contrast amb el que s'esdevenia amb 
publicacions com el Butlletí de l'Ateneu Barcelonès (1915-1920). 

En Neus llevado à domieilio. 3 rs, 

ADVERTENCIA. 


Los SS. suscritores do 
fuera de esta ciudad se ser- 
viràn hacer efectivo el im- 
porte de la suscripcion sino 
quieren esperimentar retraso 
en el recibo de los números. 
En adejante no se admitiràn 
suscripciones de esta clase 
por menos. de 5 meses. 

PARTE LOCAL. 


Tenemos un singular placer en anun- 
ciar 4 nuestros lectores que, gracias al 
celo y actividad de nuestro M. I. Sr, Al— 
calde Corregidor, quedó al fin organizada 
hace unos dias la tan deseada compafiia 
de bomberos y nombrados el jefe y su- 
balternos que han de dirigirla, Segun te- 
nemos entendido ha empezado ya la com- 
pabialos ejercicios de instruecion, tanto en 
el manejo de la bomba como en los de- 
mús extremos que abraza su tan útil como 
peligroso ministerio, 

Tan solo durante aquellas terribles 


é PUNTOS 1 SORICI ION. 
ES n la Bedacc Centro de 
e publica (os domingas. el Lectura y en las librerias de Vidal, 


Camí y Delgado. 


horas de agonía y lueha que pasamos al 
presenciar un incendio, tan solo 4 la vista 
de la devastacion que por todas partes es- 
tienden las devoradoras llamas: única- 
mente al recordar los peligros é que se ven 
espuestos el tierno nifio ó el débil ancia— 
no, podemos comprender cuanto valen los 
aunados esfuerzos de esos hombres que 
exponen voluntariamente su vida por sal- 
var la de sus semejantes, Allí, en medio 
del incendio, el bombero es el génio del 
bien en lucha tenaz contra ese terrible ele- 
mento que siembra 4 su paso el luto y la 
desolacion. /Cuún grande entusiasmo no 
nos inspira entoncest iCuóntas ligrimas 
de alegria no brotan de nuestros ojos al 
verle arrancar una víctima 4 la muertel 
iCuànta gratitud no le debemos cuando 
con sus generosos esfuerzos salva nuestra 
fortuna que era ya presa de las llamast 
De hoy mas puede contar Reus con una 
de las mejoras de mas vital interés , con 
una de esas mejoras que hablan muy alto 
en pro de la civilizacion de un pueblo, y 
pueden sus vecinos abrigar la consoladora 
esperanza de recibir un pronto y eficar 
auxilio en los terribles momentos de apu- 
ro y consternacion que lleva consigo un 
incendio, 
Creemos hacernos intérpretes de los 
sentimientos de todos nuestros convecinos 


El Eco del Centro de Lectura (Segona època), 1862 


Els anys vint i trenta —con- 
juntura que es debatia entorn 
del projecte noucentista repu- 
blicà— encetaren la dècada més 
rellevant de la revista fins a l'en- 
sulsiada del 1934. No en va, en 
aquest període —1920-1934— la 
publicació se situava en l'ori- 
entació de la nacionalització 
político-cultural endegada per la 
Revista de Catalunya (1924), amb 
la qual és susceptible d'establir 
un parallelisme. En aquest sen- 
tit, el lideratge intel-lectual 
moral— de determinats activis- 
tes i intel-lectuals —Josep Iglési- 
es, Joaquim Santasusagna, Pere 
Cavallé, Josep Recasens— era 
indestriable de la concepció na- 
cional de la publicació: ressò de 
debats i recepcions al voltant de 
concepcions estètiques, culturals 
i ideològiques, nacionals i inter- 
nacionals. Fou quan el Centre de 
Lectura —i de retop la revista— 
tractà idees sobre minorització 
ètnica i política internacional 
(Maspons Anglasell i Joan Estel- 
rich), política lingúística europea 
(Alexandre Galí), socialisme i ca- 
talanisme (Serra i Moret) o fede- 
ralisme nacional (Rovira i Virgi- 


li). Aquest context explica l'edició del monogràfic dedicat als renaixencistes locals (1933)2 
un dels pocs (sinó l'únic) per l'ambició de la proposta, que es coneix, com a publicació 

4La Renaixença literària de Catalunya i l'aportació dels reusencso, Revista del Centre de Lectura (RCL), 246-248, 

CENTRO DE LECTURA 


AXUNCIÓ 


Con motivo de trasladarse esta Sociedad 4 la casa 
número 14 de la Calle Mayor, ests Junta de Gobier- 
Mo ha acordado usar de la autorización que le fué 
concedida en la reunión general últimamente cele- 
brada, anticipando la admisión de socios de número 
tin pagar derechos de entrada, lo que podrà verifi- 
carse solo durante el mes de Mayo pròximo. 

Reus 24 Abril de 18g7.—P. A. de laJ. de G. 
El Serretaria de turno, B. Dovexeen. 


a: 
(LA NUESTROS COLEGAS 


EF Eco net Gexrzo ne Licruza ha entrado en la 
quinta época de su publicación, lo cual prueba 
el interés manifiesto de la Sociedad que lo inspira, 
dispuests 4 hacer toda clase de sacrifcios para so5- 
tener un semanario que d la par que sea su. repre- 
sentación genuina, contribuya al movimiento litera— 
tio de la nacion, como órgano que es de una Sociedad 
destinada à la ipstrucción de las clases obrerds. 


PUSTOS DE SUBCRIPCIÓN 


La importancia que tiene el Cexrro ot. Lectura, 
que, cual lo indica su mismo nombre, tiende 4 fa- 
vorecer y estimular la lectura como uno de sus prin- 
cipales objetivos, leimpone la obligación, si ha de 
tener personalidad propia y ha de estar 4 la altue 
ra de su ereciente desarrollo, de publicar un perió- 
dico en donde manifestarse con sus naturales y pro- 
pios elementos de vida, atrayendo hacia sí $ cuantos 
por su posición social, por sus conocimientos v es- 
tado de cultura, se hallan en coadiciones de poder 
prestarle nuevas actividades para el afianzàmicato 
de su misióa civilizadora. 

Este y 0 otro es el fin para el cual ha sido creado 
el presente sematiario, de modo que al diritimos 
hoy i nuestros estimados colegas en la presa, de- 
bemos manifestarles que con el fin de facilitar aun 
màs la lectura 4 los obreros y para que estos hallen 
toda la vatiedad posible en la materia, 4 ellos hemos 
acudido en demanda de un justo cambio eu la5 res- 
pectivas publicaciones, cohonestando la súplica con 
el laudable propòsito de ayudar con todas aueitras 
fuerzas 4 difundir la cultura é ilastrar el entendi- 
miento de los que forman la gran masa de los 
bijos del trabajo. 

Por de pronio tenemos la satistacción de manifes- 
tar que apesar de no haberse poblicado més que les 
tres primeros números de este periódico, nos bon- 
ran con el cambio, buen número de diarios, revistas 
y semanarios, facilitindonos la realiración del pen- 
samiento en el sentido de despertar nuovos estimulos 
y aficiones 4 la lectura, no. dudando que, 4 medida 
que los demés colegas vayan teniendo conocimiento 
de los propósitos que nos animan, todos sin escep- 

d'una associació, al sud del 
Principat." 

Rere aquest primer període 
global —1859-1934— el porta- 
veu dels associats del Centre 
fou conscient de les influències 
intel-lectuals europees que co- 
dificaven concepcions del món 
en pràcticament tots els àmbits 
del coneixement: historiografia, 
ciències físico-naturals, filoso- 
fia, corrents ideològics, orien- 
talisme. Aquest fil conductor es 
materialitzava en traduccions 
de capítols d'obres de referèn- 
cia, ressenyes bibliogràfiques, 
treballs literaris amb afany di- 
dàctic i intercanvis de publica- 
cions amb d'altres associacions 
culturals. Cal tenir present que 
aleshores al Principat, al País 
Valencià i a les Illes hi havia 
centres culturals que, amb el 
Centre de Lectura, tenien fina- 
litats comunes, per bé que amb 
estructura social diferenciada: 
l'Ateneu Barcelonès (1872), als 


Eco del Centro de Lectura (cinquena època), 1897 B : TENS er RE 
orígens, d'adscripció ideològi- 


ca conservadora possibilista, l'Ateneu Mercantil de València (1879), amb orígens d'estu- 
dis comercials i hegemonitzat per la burgesia local, i, amb sectors emprenedors —sota la 
consubstancial influència del pragmatisme britànic—, l'Ateneu Científic, Literari i Artístic 
de Maó (1905). L'orientació de la biblioteca del Centre de Lectura era homologable al pa- 
trimoni bibliogràfic d'aquestes associacions, i aquest fet juntament amb les activitats pe- 
dagògiques que s'hi organitzaven: classes de comptabilitat, gramàtica, ciències polítiques 


4 Una altra publicació coetània —comparable a la finalitat cultural (al marge de la llengua vehicular) de la Revista del 
Centre— fou la vallenca Cultura (1928). Vegeu: Miquel TRENCHS 1 MESTRE: (Cultura: índex de monografiesv, Quaderns 
de Vilaniu, 25, 1994, p. 3-47. 

RAVISTA DEL 'GENRGRO na LEGGURA, 


Surt els dies 15 p 30 de cada mes, 


a Reus, 15 de Horil de 1994. x 


XN — em. i. 


Ma estranya companyera 


Mon cos estava onfús en el silló del paleo 
abont restava sol. Mes parpelles mitg closes 
sols me deixaven entreveurer la 
de llum qu'arreu m'envoltava. La gran sala 
estava plena de disfressas Mos companys 
abraçant a sn parella s'havien confós entre'l 
bullici y la gatzara d'aquella multitut negre. 

Els crits y les rialles sorolloses arribaven 
fins a mi, mes mon cor no les sentia y dol- 
sament s'endormiscava tot contantse. ab ell 
mateix visións tristes que trencaven sa mo- 


notonia. 
La portella del paleo s'obrí y entri una 
disfresa. 


Mon cor degué coneixerla encar que mos 
ulls may l'haguesin vista. Per aixó veig mi- 
rarla fredament com antich conegut. Me po: 
nú la ma demunt l'espatlla y'm digué: 

—M'esporaves2 

—No ho sé—vaig respondrer. 


—Ho vist qu'estaves trist. Heusaqui un 


- home foliç m'he dit a mi mateixa y per aixó 
. he vingut.—Y'3 va assentar en un silló de- 


vant meu. 

Vaig mirirmela, havia dit tan fredament, 
tan serenament sa parndoxa que mon cervell 
sugestionat no feya cap esfors per contmie 


i dirl'hi. 


Ella no obstant, va continuar enfortint 
ses paranles. 

— Perque aquets que ballen y criden sn 
essers aburrits de viurer y entre els aburrits 
uquell que guarda com sagrada relíquia un 
gran dolor, aquell seré l'únich ditxós perque 
sabrà compendrer la ley del sublim con. 
trmat.. 

Una serpentiua tirada per un company 
caigué a nostres peus: Ella sense ferne cas 
continus: 

—El carnaval es l'abarritment què s'em- 

borratza Y mou frendtichs sos brasos, les 
rialles semblen badalls de son. És l'enuitg 
de viurer qu'ha emprat son vestit a un juglar 
cego... 
Feu una Uarga pauss, Mentres jo m'enfo- 
nía mes Y mes entrel vellut vermell del 
silló perque mon'cor plé de tristeses'pesava 
molt. 

—Que trista es la psicologia de la disfres- 
s3. Pretén tapar lo buit que dintre d'ella 
existeix ab un mant de serpentibes, ab tros 


Ars, 1906 


Revista del Centre de Lectura, 1922 


i socials— era el que projectava l'entitat —amb l'edició de la revista, que no s'entenia sense 
el marc de dinàmica associativa general— a agrupacions culturals de la resta del Principat, 
aspecte encara per analitzar. 

Aquesta etapa interanual del portaveu associatiu traduia pel que feia als àmbits local i 
comarcal els corrents polítics definits nacionalment representatius de la menestralia i de 
les classes populars, i que essencialment es polaritzaven entorn del reformisme social i 
de noves concepcions culturals —lliurepensament, un cert nihilisme- i, als anys trenta, al 
voltant de l'ampli ventall del republicanisme catalanista. Fou aquest darrer codi cultural 
el que fou transmès per epígons generacionals dels anys trenta a nuclis resistents perta- 
nyents a la primera meitat dels anys quaranta i cinquanta, un període que, dins la quarta 
etapa de la publicació de la revista, es pot desglossar en tres subetapes: 1952-1967 i 1968- 
1972 i 1972-1979. 

Des de la dècada dels anys cin- 
quanta —la segona etapa evolutiva 
diberalitzadora: del franquisme 
que no va arribar a controlar del 
tot escletxes endegades per possi- 
bilistes del règim i per nuclis que 
des de l'exili interior impulsaren 
un nou procés de construcció na- 
cional— fins a una certa recepció de 
la revolució cultural que suposà el 
maig del seixanta-vuit francès —que 
abastà fins a la segona meitat dels 
anys setanta—, la Revista introduí 
—en consonància amb els projectes 
intel-lectuals de la resta dels Paisos 
Catalans— nous corrents ideològics 
i metodològics, estètics i polítics: 
literatura existencial, estructuralis- 
me, nou avantguardisme estètic, 
realisme / materialisme històric. 
Aquestes fites, és clar, es potenci- 
aren en l'etapa 1968-1972, la qual 
marcava una frontissa envers el 
període —anys cinquanta i primera 
meitat dels anys seixanta— on es possibilità —en un decidit procés de catalanització interna 
de la publicació encapçalat pel centenari del naixement de Pompeu Fabra (1868)— el fet de 
donar veu a manifestacions culturals que es produien fora del Centre de Lectura, com fou 
l'Obra del Diccionari Català-Valencià-Balear. 

Si fèiem una comparació entre l'article tipus de la revista amb les incorporacions biblio- 
gràfiques del Centre hi veuríem una certa connexió. Ara bé, la influència de noves lectures, 
de representacions teatrals, de taules rodones i l'influx de les seccions de Literatura, de Pe- 
dagogia, de Ciències Polítiques i Socials, que, és clar, cobraven expressió en la publicació 
del Centre, corresponien a una certa cohesió de grup de treball, la qual cosa equival a dir 
que la sèrie cronològica de la revista permet de recórrer els graons cívico-polítics del país: 
emergència de dissidències articulada entorn del fet político-cultural. 

En efecte, l'escenari associatiu es traduia —entre el 1972 i el 197/9— en un progressiu re- 
lleu generacional quant a sumari de col-laboradors, els quals, entre la segona meitat dels 


Cd Ll 


Revista del Centro de Lectura (quarta època), 1974 


a NS ee, 

anys seixanta i la segona meitat dels anys setanta, estudiaven essencialment a la Univer- 
sitat de Barcelona. D'on sorgeixen els estudis sistemàtics sobre sociologia comarcals la 
recuperació de la memòria literària amb vocació d'avantguardar l'establiment d'episodis 
de la història contemporània," l'anàlisi sobre l'estat de conreus i del projecte de política 
agrària la recepció de referents pedagògics, d'història de l'art (Marià Fortuny), P el basti- 
ment de la memòria històrico-política (Rovira i Virgili), " els estudis de prospectiva urbana 
i geogràfica, 7 i els treballs sobre memòria literària (Prous i Vila). 

La revista s'incorporava, " sota una estètica motivadora, al ventall de publicacions na- 
cionals que proclamaven la fi de l'esteticisme —la literatura per la literatura— davant l'au- 
ge del realisme històric a través de la recepció de l'obra d'Arnold Hauser: Història social 
de l'art i de la literatura, i, doncs, la socialització de l'imperatiu ètic definit per la funció 
alliberadora de la cultura, en clau de la recepció del missatge pedrolià.P En conjunt, la 
dècada dels anys setanta recuperava en part —amb noves concepcions metodològiques— 
l'orientació nacional de l'etapa dels anys vint i trenta en el sentit d'aglutinar-ne portaveus 
generacionals —Josep Iglésies— i de fer-ne una projecció de modernitat a través de canals 
d'expressió —teatre— que connectaven amb la cultura europea a través de les traduccions 
del Dr. Bonaventura Vallespinosa. 

No fou casual que en aquest context modernitzador la política editorial del Centre 
comptés amb edicions pròpies des del 1979 —assaig i narrativa— a fi de donar sortida a 
recerques d'abast intermedi, és a dir, compendis sobre noves matèries que aleshores quasi 
no s'havien estudiat: història del periodisme, reedició de referents ideològics i d'economia 
regional —Què és socialisme2 de Josep Recasens i La crisi del Priorat de Romà Perpinyà Grau. 


S —V. DAURA: 4Breu panorama del futur de les nostres comarquesy, RCL, 238, setembre, 1972. 
Vegeu-ne el monogràfic sobre el modernisme publicat als números 239 i 248 (octubre, 1972/juliol, 1973). 
7. — Vegeu la sèrie d'articles de M. D. Capdevila sobre el portaveu socialista local La Justicia Social, RCL, 250, setembre, 
1973—258, maig, 1974. 
8 —4L'avellaner al Camps, RCL, 244-245, març-abril, 1973, Monogràfic agriculturay, RCL, 295, juny, 1977. 
RCL, 254, gener, 1974. 

0 RCL,261, agost, 1974. 

1. A. BLADÉ I DESUMVILA: 4A l'ocasió del 25 aniversari de la mort del gran tarragoní: Rovira i Virgiliv, RCL, 262, setembre, 
1974, p. 2-4. 

2 Fou del tot innovador en el moment de la publicació —donar compte de la sociologia urbana viscuda pels nouvinguts— el 
monogràfic del número 259 de la Revista (juny 1974) anotícia del barri Gaudí. 

3 RCL, 308-316, març, 1979. 

4 Caldrà fer, en definitiva, un estudi monogràfic sobre l'etapa de la Revista des del 1972 al 1979 a fi de concretar els 
corrents estètics, ideològics i literaris que són aplicats —com a aportació màxima— al coneixement de la realitat del Baix 
Camp i, en conseqiència, del que s'esdevenia a la resta del país. 

$ P. ALBANELL: 4Unes notes sobre Pedroloxs, RCL, 293-294, abril-maig, 1977, p. 59-60, J. MURGADES BARCELÓ: 4Qúestió 
de límitsy, RCL, 299-308, octubre, 1977, p. 44-52. 

, Es — La continuitat del projecte ha dut a editar 
ee fi A le 1 volums miscel-lanis fruit de jornades temà- 

l N tiques que relacionaven perspectives nacio- 
nals amb dinàmiques territorials: la questió 
nacional ibèrica, el Modernisme, el Noucen- 
tisme, la història de l'independentisme, els 
efectes de la crisi estructural del capitalis- 
me. L'àmbit d'abast d'aquesta línia editori- 
al —fonamentalment a partir dels anys vui- 
tanta del segle passat-— han estat els centres 
universitaris i els centres d'estudis.'$ 

Aquest balanç, però, no fou homogeni. 
La revista del Centre conegué una crisi de 
A Joan Fuster (II) conceptualització en el decurs de la dècada 
dels anys vuitanta —emergència de la post- 
rit modernitat i del relat denominat apensa- 
ment feblev— la qual cosa es reflectí en un 
eclecticisme de plantejament en intentar 


REVISTA DE PENSAMENT, CRÍTICA Il ART 


SETENA ÈPOCA - NÚMERO 7 - PREU: 5 € sumar-hi el protagonisme de la generació 
dE a da nascuda a l'entorn de començaments dels 
Revista del Centre de Lectura (setena època), 2003 anys seixanta. Fou el que s'esdevingué en la 


cinquena etapa (octubre, 1987 — juny, 1993), 

fet que no es donà amb la mateixa intensitat en publicacions d'altres ateneus. 7 
Ara bé, si he esmentat el mot ecrisiv no és a contracor, sinó que la necessitat d'un re- 
plantejament de projecció enllà del context territorial més proper ocasionà una pregona 
renovació de la revista quant a orientació durant els tres primers anys del nou segle XXI. 
L'introit d'aquest propòsit correspongué a una etapa de transició concretada en els 72 nú- 
meros publicats durant la sisena etapa —octubre 1993-juny 2001—, alguns aspectes tractats 
de la qual —vindicació d'exponents culturals i polítics canònics, prospectiva comarcal i 
balanç estètic—$ foren impulsats durant el període seguent. Amb tot, l'etapa esmentada 


16 P. ANGUERA NOLLA: 4Edicions 100 Y13 llibresy, RCL, 1r trimestre, 2006, p. 41. 

17 Fou el cas de la revista Ressó començada a publicar el 1981 per l'Ateneu Popular de Ponent de Lleida. 

18 Vegeu, com a exemple el número dedicat a 4El llegat de Joaquim Santasusagnax, RCL, 5, febrer, 1994, a Josep ALADERN, 
RCL, abril, 1994, dAntoni Rovira i Virgili: S0 anys de la mort d'un referent nacionals, RCL, 54, juny, 1999, el número 
dedicat al dDesenvolupament dels pobles del Priorats, RCL, 68, febrer, 2001, número dedicat a l'4Art contemporani a 
la Catalunya Meridionaly, RCL, 72, juny, 2001. 

tenia prou afinitats d'orientació amb d'altres publicacions associatives com la de l'Ateneu 
Barcelonès, Ateneu. Revista de Cultura (1985-2003). 

Fou així que els vuit números publicats entre el 2001 i el 2003 recuperaren l'esperit 
editorial de la Revista dels anys vint i trenta, i de l'etapa 1972-1979 en un doble sentit. 
Primerament, en voler estendre les col-laboracions arreu de tota la nació cultural, la qual 
cosa obria la publicació a opinions no prou conegudes al Principat. Els dos monogràfics 
dedicats a Joan Fuster i als Paisos Catalans suposaren una fita pel que fa a tota la història 
de la revista. Segonament, perquè aquesta etapa volia aportar anàlisi des d'àrees de conei- 
xement interdisciplinari: no únicament literàries. Tot plegat, el que mogué el nou projecte 
fou el batec comarcal arreu del país, tal com expressà l'article de Josep Murgades en el 
dossier dedicat al Noucentisme. P 

La continuitat de la publicació —sota la mateixa etapa, però amb canvi de direcció— mirà 
de continuar l'esperit emprès, fet que s'assolí en els números centrats —dels tres que se'n 
publicaren entre el 2004 i el 2006— als condicionaments econòmics i polítics a les comar- 
ques del Camp i al projecte d'una Unió Europea. 2 

Com valorar en conjunt el capital cultural al-ludit2 Si prenem com a referència el sud 
del Principat, el conjunt de publicacions del Centre de Lectura esdevé un notable far intel- 
lectual en el context associatiu cultural. Actualment no es coneix la densitat editorial a cap 
altra institució d'orientació semblant —no hi incloc centres d'estudis comarcals— en l'àrea 
d'influència meridional. 

A partir d'aquí, l'aportació —i la rellevància— dels més de cent cinquanta anys —amb 
interrupcions de tipus polític (repressió governamental), pressupostari, cerca de relleu ge- 
neracional- d'iniciativa editorial del Centre rau a haver confegit un univers referencial, 
conceptual, comunitari, amb el qual s'ha identificat i s'identifica el pol cultural més impor- 
tant de la ciutat amb vocació popular. Per aquest motiu podem parlar —superant l'esperit 
de campanar— amb tota la precaució que calgui, que les publicacions de l'entitat —sempre 
articulada al voltant d'un nucli intel-lectual capdavanter— han col-laborat a construir un 
relat col-lectiu de ciutat, de comarca i de nació: una comunitat imaginada. I aquesta fita 
d'identificació —prenent com a punt comparatiu la coetaneitat— ha estat fonamentalment 
assolida —com he intentat d'exposar— en tres períodes de la publicació: 1920-1934, 1972- 
1979 i 2001-2003 /2005. Cada imaginari que s'hi organitza i s'hi vehicula —és una obvietat— 
correspon a moments identitaris del teixit sociocultural. 


19 Josep MURGADES: 4Definició (territorial) de noucentismex, RCL, 2, 1r trimestre 2002, p. 10. De fet aquest article serveix 
per definir el sentit de la revista al llarg de la seva història i, especialment, la dècada dels anys vint i trenta. 

20 4El Camp de Tarragona: present i futurs, RCL, 9, 4t trimestre, 2004, 4 Vers on va la Unió Europea), 10, Ir trimestre, 
2005. 

Passat, present i futur de les Edicions del 
Centre de Lectura Natàlia Borbonès 


La profusa i notable activitat editorial del Centre de Lectura és una de les iniciatives que 
més destaquen de l'entitat i que més la singularitzen d'altres ateneus culturals del país. 
Des del 1979 fins al novembre del 2016, s'han publicat 136 títols amb una mitjana de 3,5 
llibres anuals, una xifra important per a una empresa no comercial i que depèn dels recur- 
sOs propis. 

Parlem del 1979 perquè és l'any en què podríem afirmar que l'entitat reprèn les mo- 
tivacions de l'any 1927, en què el Centre de Lectura va deixar de ser aun nucli sim- 
plement transmissor de cultura, per iniciar duna funció creadora i de nucli propulsor 
actuant com a editor de llibres a més de publicar la revistao, tal com va assenyalar Pere 
Anguera a El Centre de Lectura de Reus. Una institució ciutadana (1977). I així és. El gener 
del 1928 la Junta encapçalada per Pau Font de Rubinat ja té preparada una ambiciosa 
proposta editorial: reunir en un volum les traduccions de Víctor Hugo al català que 
s'havien publicat a El Eco del Centro de Lectura. El projecte engresca perquè poques set- 
manes després un seguit de personalitats, encapçalades per Josep Iglésies, signen una 
comunicació on afirmen que eens plauria de veure com pren florida una editorial que 
tingués cura d'embarcar els treballs que per la seva extensió i interès van més enllà de 
les possibilitats d'una revista. (...J Advoquem, doncs, per la creació de les Edicions del 
Centre de Lectura., El document també aporta idees per finançar l'editorial i, sobretot, 
ofereix una primera llista de les obres a publicar: Archiepiscopologi de la Santa Metropoli- 
tana Iglésia de Tarragona, obra inèdita escrita al segle xvi pel canonge Josep Blanch, Llibre 
de la història catalana en lo qual se tracta de història o descripció natural, ço és de coses naturals 
de Cathalufia, escrita al segle xvI pel jesuita reusenc Pere Gil, Llibre de la Cadena de Reus, 
en què es guarden les ordinacions de la vila, i les obres inèdites i els manuscrits revisats 
del foltlorista Cels Gomis. Al costat de volums erudits o científics, s'aconsella incloure 
llibres de dliteratura pura, com dos poemaris inèdits de Ramon Blasi i Ventura Gassol. 
A més a més, hi proposen reeditar llibres de tema o autor de Reus i la seva comarca que 
ofereixin un interès elevat. 

Fotografia de Carles Fargas 


Però del llistat d'obres esmentat, no se'n publicarà cap. Dificultats de tota mena ho 
impediran, a banda que la Revista continuarà sent el mitjà preferit per publicar comunica- 
cions i ponències de seminaris i altres activitats organitzades pel Centre. Només tres llibres 
portaran el segell de les Edicions del Centre de Lectura abans de la guerra: les tres guies 
excursionistes de Josep Iglésies i Joaquim Santasusagna, és a dir, Les muntanyes de Prades, el 
Montsant i la serra de la Llena (1929), Del Camp de Tarragona a l'Ebre (1931) i Les valls del Gaià, 
del Foix i del Miralles (1934). I totes tres van obtenir una gran acollida de públic i crítica. 

Com ja s'ha apuntat al principi, caldrà esperar l'any 1979 per recuperar les Edicions del 
Centre de Lectura, tot i que durant el franquisme, en concret l'any 1951, es funda l'Associ- 
ació d'Estudis Reusencs (AER), la qual en la col-lecció Rosa de Reus publicarà monografies 
d'història local. És pertinent esmentar l'AER aquí perquè va néixer a redós del Centre de 
Lectura, tant perquè els seus promotors n'eren socis com perquè la seva seu social era, i 
encara és, la de l'ateneu del carrer Major. 

CENTRE DE LECTURA GD) li SANT JORDI 


REUS, 1979 


DEL CAMP 
DE TARRAGONA Novetat 
A L'EBRE 


GUIA IFINERÀRIA PRECEDIDA 


D'UN ESBÓS MONOGRÀFIC 


PER remi Recull - 1979 


JosEP IGLÉSIES I JOAQUIM SANTASUSAGNA V/ 


Andreu Sotorra 


ideologia i història dels 


diaris reusencs en català No s'hi invita particularment 


1931 
Tap. M. Roca 


Sres Edicions del Centre de fectura 


Portada de la guia excursionista Del Camp de Tarragona Cartell de la Diada de Sant Jordi de 1979 amb els 
a l'Ebre de Josep Iglésies i Joaquim Santasusagna, 1931 primers volums de les Edicions del Centre de Lectura 
(fons de Pere Anguera, Arxiu Municipal de Reus) 


Qui era el president de l'entitat el 1979, Jordi Escoda, recorda en el documental Pere 
Anguera. Tres segles, una veu (Àcid Factory, 2012) com en una conversa al cafè de l'entitat va 
acordar amb l'aleshores jove historiador impulsar una activitat editorial pròpia de l'enti- 
tat. Anguera en portaria la direcció editorial i Escoda s'encarregaria de les subscripcions, 
les quals encara ara són el principal suport econòmic de la iniciativa. En els inicis d'aques- 
ta etapa, existien dues sèries de publicacions, una de creació i una altra d'assaig. La pri- 
mera es va deixar aviat de banda per centrar la col-lecció en els treballs d'assaig ede ma- 
nera que el territori pogués comptar amb títols que abastessin investigacions històriques, 
lingúístiques i literàries, llibres de memòries, guies de muntanya i actes de congressos 
científicso, recorda la historiadora i actual responsable de les Edicions, Mercè Costrafreda, 
en l'article dLes Edicions del Centre de Lectura. Una continuitats, publicat en l'edició digi- 
tal de la Revista l'any 2013. Les publicacions comencen la seva singladura sota la direcció 

Pere Anguera 


À BODES EM CONVIDES 
ESTUDIS D HRTORA SOCIAL 


A 
R, A 


Coberta del llibre Entre la revolució i la guerra de Coberta del llibre A bodes em convides. Estudis 


Joaquim Santasuagna (1983), número 12 de la d'història social de Pere Anguera (1987), número 23 
col.lecció d'assaig de les Edicions del Centre de la col-lecció d'assaig de les Edicions del Centre 


d'Anguera, que, segons l'opinió de l'expresident de l'entitat Josep M. Balafià expressada 
en el documental esmentat, fou, de fet, la seva pròpia col-lecció:. Una col-lecció que es 
distanciava de les publicacions de l'AER, diguem-ne massa cultes o noucentisteso, per 
agafar un ventall amés popular,. Anguera fou pràcticament fins a la seva mort, l'any 2010, 
l'ànima única de les Edicions. 

El primer número de la col-lecció fou un títol firmat pel mateix Pere Anguera i Rosa 
Cabré, Ideologia i història dels diaris reusencs en català. A partir d'aquí, es van anar publi- 
cant els llibres, molts dels quals eren els treballs guanyadors del premi Antoni Pedrol 
Rius, ja desaparegut, altres, investigacions que es duien a terme a universitats catalanes, 

ad er o 


ç SAL SL 


cl Al cor de la muntariya L 


E 0 


i. Josep Cornudella — ... $X 


Coberta del llibre A/ cor de la muntanya de Josep 
Cornudella (2012), número 121 de la col.lecció 
d'assaig de les Edicions del Centre 


sobretot a la Rovira i Virgili, i altres, 
encàrrecs directes d'Anguera a histo- 
riadors i investigadors, dels quals eell 
feia el seguiment puntual fins al darrer 
moment quan el llibre sortia a la llum, 
sota la inflexible i precisa vigilància lin- 
gúística del recordat Ramon Amigó,, 
apunta Costafreda. Es fa difícil destacar 
títols concrets de la col-lecció, tot i que 
ho podríem fer amb Manual de la Com- 
panyia Nova de Gibraltar, de Pierre Vilar i 
amb traducció de Venanci Bonet (1990), 
perquè aquest testimoni de l'activa vida 
comercial catalana durant la guerra de 
Successió traspassava el pur interès lo- 
cal, Josep M. Fontana i Tarrats. Biografia 
política d'un franquista, de Joan Maria 
Thomàs (1997), per la repercussió que 
va tenir fora de Reus, i Les muntanyes de 
Prades. Guia itinerària, de Rafael Ferré 
(1995), un autèntic best-seller per a l'enti- 
tat, amb dues edicions. 

Amb el nou mil-lenni, les Edicions 
han sofert canvis. D'una banda, l'entra- 
da com a coeditor, l'any 2012, d'Arola 
Editors, determini que es va prendre 
per optimitzar recursos i per obtenir 


més difusió dels llibres. I de l'altra, els canvis en l'aspecte formal d'algun dels volums i, 
fins i tot, la introducció de temàtiques que s'escapen de la historiografia local. Aquesta no- 
vetat es va fer palesa en els títols publicats al voltant de la celebració, l'any 2009, dels 150 
anys de la fundació del Centre de Lectura: Blog de treball, de Salvador Juanpere (2009): 150 
autògrafs (2010), recull dels textos i imatges de l'exposició sobre el llibre de signatures de 
l'entitat que es va exhibir l'any 2009, Les ciutats del món (2010), edició facsímil de l'obra de 
Josep Iglésies del 1948 actualitzada amb les aportacions d'escriptors, fotògrafs i dibuixants 
del Camp de Tarragona, i Història de Reus a través del ball d'Aleix Cort (2011). 

El pas de l'era analògica a la digital també ha suposat canvis en les Edicions del Centre 
de Lectura, ja que al vveb de l'entitat és possible descarregar actualment dos títols: el ja 

esmentat 150 autògrafs i el llibre de Jaume Massó Patrimoni en perill: notes sobre la salva- 
guarda dels béns culturals durant la Guerra Civil i postguerra (1936-1948), la versió en paper 
del qual es va publicar l'any 2004. I un títol que no s'ha plasmat en un volum físic de les 
Edicions: la novel-la curta L'home que ponia ous de Rosa Pagès (2012). La progressiva digita- 
lització de les Edicions o la incorporació en el catàleg de títols pensats exclusivament com 
a llibres digitals semblen camins de futur per a una iniciativa que, malgrat els anys i els 
alts i baixos, el Centre de Lectura ha consolidat. Segur que amb el múscul que li és propi, 
l'entitat sabrà adaptar les seves Edicions als nous temps. 


sig 


El Teatre Bartrina, cent deu anys d'història Dolors Juanperei Xavier Filella 


Conjuntament amb la Biblioteca, el Teatre Bartrina ha estat un dels principals motors del 
Centre de Lectura que ha irradiat cultura en l'àmbit local i nacional. L'origen del Teatre 
Bartrina, l'any 1905, presenta el mateix ideari que el dels fundadors del Centre: un grup 
de ciutadans que s'associen per afavorir el conreu de les arts, el teatre, la música i la dansa. 

El Centre de Lectura havia gestionat durant la segona meitat del segle xix els Jardins de 
l'Euterpe i havia programat alguna temporada al Teatre Principal. També havia proposat 
a la societat El Círcol de gestionar conjuntament el Teatre Circ (un teatre d'estiu, prefabri- 
cat, de fusta), però, finalment, es va considerar millor disposar d'un teatre propi. El 1904 
el Centre de Lectura disposa d'un teatre d'estiu als jardinets de l'entitat, amb gran èxit de 
públic, la qual cosa provoca que l'any segúent, el 1905, s'hi fessin unes petites obres, es 
cobrís i es convertís en el Teatre del Centre de Lectura, avui Bartrina. 

A la revista del Centre de Lectura del febrer de 1904, es publica tota una declaració 
d'intencions pel que fa a la necessitat de disposar d'un altre teatre a la ciutat, malgrat que 
ja funcionessin el Fortuny i el Teatre Circ. Llegim textualment: ecal un altre teatre per revi- 
talitzar la vida cultural de la ciutat. El teatre del Centre de Lectura neix amb la voluntat de 
fer cultura i apartar-se del teatre que es pot veure a la ciutat, perquè a Reus encara no ha 
arribat la modernitat, l'avantguarda cultural que ja floreix per tot Catalunya-. 

Des de la representació de Lo primer amor de Josep Martí Folguera aquell 19 de març del 
1905 fins ara les vicissituds per les quals el teatre ha passat han estat moltes. L'any 1908 
arriba el cinema i s'hi instal-la un cinematògraf Gaumont amb la corresponent instal:lació 
elèctrica. Deu anys més tard, el 1918 s'inicia un nou procés de construcció i millora: es 
passa del gas a l'electricitat i s'enderroquen unes cases al carrer de l'Abadia per guanyar 
espai, tot mantenint l'estructura inicial. També el teatre del Centre de Lectura passa a 
dir-se Teatre Bartrina, en homenatge al poeta i activista Joaquim M. Bartrina, estretament 
vinculat durant la seva curta vida al Centre de Lectura. Aquesta reforma segueix un pro- 
jecte de Josep Simó Bofarull i manté l'estructura original ideada per J. Batlle l'any 1905. 
La decoració anà a càrrec de l'escenògraf del Teatre Romea de Barcelona, Josep Rocarol. 
El Centre de Lectura torna a reivindicar la necessitat que té la ciutat d'un teatre dedicat a 

41 
, 


a din 


PE ATP a 


Panoràmica del Teatre Bartrina, anys vint 


les arts escèniques, un altre teatre:. Una necessitat que es va tornar a esgrimir setanta anys 
després, per endegar la definitiva remodelació del Bartrina. 

L'any 1924 s'hi construí la platea mòbil que ha perdurat en el temps i que constitueix un 
dels principals trets identitaris de l'equipament que permet utilitzar el pati de butaques 
per a activitats culturals diverses. 

Després de la guerra els teatres de la ciutat van ser intervinguts pel règim franquista i 
no fou fins als quaranta que van registrar alguna activitat, sempre vetllada, vigilada i cen- 
surada pels que manaven. Fins i tot s'hi van celebrar combats de boxa a la platea. Però a 
partir dels cinquanta s'anava recuperant la programació teatral: el Teatre de Cambra, fun- 
dat per Bonaventura Vallespinosa, ofereix una programació arriscada al Bartrina, progra- 
mant a l'Agrupació Dramàtica de Barcelona. Una jove Núria Espert hi va estrenar La veu 
humana, de Cocteau, traduida al català per Vallespinosa. Això era el 1955 i 1956. Després el 
Teatre de Cambra passà al Fortuny durant dues temporades, però va resultar un error, i el 

mL de US ua) 00R36 1958 va plegar veles. El 1962 l'Agru- 
pació Pericial amb Xavier Amorós i 

TEATRE BARTR INA Joan Ballester al capdavant ho va 
MAJOR, 15 REUS TELEFON 918 tornar a intentar fins al 1967. Ricard 
Salvat, Núria Espert, Salvador Es- 
priu, Maria Aurèlia Capmany, Fabià 


GRAN SESSIÓ Extraordinària i única 


de cinema rus Puigserver, entre molts altres, parti- 

Dissabte, dia 5 de maig de 1934. A les 10 de la nit ciparen en tots aquests projectes. 
L'obra cabdal del cinema soviètic. Al Bartrina, també s'hi va pro- 
dirigida per A. DVORCHENXO (a jectar cinema comercial durant 


força anys, fet que van gestionar 
L, A I d RF R A diversos empresaris. Els anys 1968 
i 1970 s'hi va tornar a crear el Tea- 


Autoritzada la Ci al 
Apieteme tre de Cambra (que va programar 


Començarà la sessió amb la divertida película de CHARLOT uns anys Ramon Llop) i el 1969 va 
Charlot al carrer de la Pau néixer el Cineclub, que avui enca- 
Sr Cima es ME ME ra programa pel-lícules en versió 
ls T és un film res. amb to6es les seves caracteristiques de novetat i de tècnica VESet 
a 1lerra original 1 persesallssima, degut a la direcció d'A. Drorchemlo. original. Els anys setanta la progra- 
La Terra tiu: h tantamett a am amb les lles internes i emtones, mació del Bartrina va tornar a tenir 
La Terra é u ls pe ji fl ib és da cóm. un cert nivell amb La Cuadra, de 
La Terra em ener a UE Sevilla, diversos espectacles d'Els 
serà comentada per J. MUSTE oglars (en acabar-se la represen- 
La Terra a de Le lA dr l'Om Edit i Tam J ss P 
tació de La torna, el 2 de desembre 
Drou Ppalarisint: Es OR Ed A del 1977, van detenir-ne els actors), 
GENERAL . 065 4 . ra Ds 
Macia l'impant de ta mendiaitar) els primers espectacles dirigits per 


Lluís Pasqual, com La setmana tràgi- 
cai Leonci i Lena... També l'any 1970 
s'hi va celebrar l'acte de lliurament 
del Primer Premi Reus de Teatre en 
català que va guanyar Jaume Melendres amb l'obra Meridians i Paral-lels, prohibida per la 
censura franquista. Els anys vuitanta s'hi va traspassar el Concurs Exposició Nacional de 
Roses que abans es feia a la Sala Fortuny. El teatre necessitava urgentment una restauració 
i l'adaptació als nous estàndards, requeria un escenari de bo de bo. Hi havia un costat 
de l'escenari que topava amb una casa annexa (que sota la presidència de Josep Maria 
Balafià el Centre havia adquirit) i que calia enderrocar per tal de plantejar un nou projecte 
complet. 


Cartell d'una projecció de cinema soviètic al Bartrina, 1934 

Panoràmica del Teatre Bartrina en l'actualitat 


El 1983 es va formar un grup de teatre independent a la ciutat, el Col-lectiu de Teatre La 
Vitxeta que resultarà cabdal en la recuperació del Bartrina. El 1988, quan es va inaugurar 
el remodelat Teatre Fortuny, va encapçalar juntament amb el Centre de Lectura una cam- 
panya ciutadana per recordar i reivindicar la necessitat d'un altre teatre a la ciutat. El títol 
del manifest era: El Bartrina, un teatre necessaris i es comprometia, com així ho va fer, a 
generar continuades propostes, fent evident que un segon teatre, el Bartrina, podia tenir 
vida pròpia, plena d'activitat i contingut. El Col-lectiu de Teatre La Vitxeta, des del 1983 va 
produir molts espectacles i va fer més d'un centenar de representacions al Bartrina. En una 
de les seves visites al teatre, Fabià Puigserver, reivindicava: eSi deixeu que es perdi aquest 
teatre mereixeu pena de mort.o També, a partir del 1989, l'Institut Municipal d'Acció Cul- 
tural hi va programar temporades regulars que van contribuir a recuperar nous públics i 
a justificar la restauració de l'equipament. 

h 
Panoràmica del Teatre Bartrina en l'actualitat 


La suma de moltes coincidències va permetre afegir la reforma del Bartrina a la llista de 
teatres que el Ministeri d'Obres Públiques, d'acord amb el Ministeri de Cultura, rehabili- 
tava per tot l'Estat espanyol, amb un pla de suport a ajuntaments. Una gestió coordinada 
en la qual el Centre de Lectura i l'Ajuntament es van posar d'acord per tal de superar 
diversos requisits públics, el més important, la titularitat del teatre. El Centre de Lectura 
va ser molt generós i va cedir gratuitament el dret de superfície del solar per trenta anys a 
l'Ajuntament amb la voluntat de crear un consorci que es gestionés conjuntament. 

Entre els anys 1995 i 1997, es va recuperar el Bartrina, se'n va remodelar la sala, tot i 
mantenir el seu encant original, es va dotar d'una caixa escènica tècnicament molt prepa- 
rada i pràctica per a tot tipus d'espectacles i se li va afegir un edifici annex, modern, amb 
façana a la plaça del Teatre, amb camerinos, sales d'assaig i comunicació directa amb el 
Centre de Lectura. També es va mantenir la seva platea basculant que permet, amb un 

Ed OO 


del LS BA etat Cami 


Ç 


Detall de l'efígie de Joaquim M. Bartrina que presideix el teatre 


mecanisme molt pràctic, anivellar-la i poder acollir espectacles (com la reposició l'any 
2000 de La nit de les tríbades, de Per Olov Enquist, que el seu dia havia dirigit Fabià Puigser- 
ver) o l'exposició de roses. El projecte de remodelació va anar a càrrec de l'arquitecte An- 
ton Pàmies Martorell, que també es va encarregar posteriorment de les obres de la plaça 
del Teatre. Joan Ballester es va encarregar del seguiment a peu d'obra, la qual cosa va 
propiciar que la reforma durés només dos anys. 

El Bartrina remodelat i de titularitat municipal es va inaugurar el 21 de maig del 1997. 
Lluís Pasqual va muntar un espectacle especial: Benvinguts, amb textos de Frederica Mont- 
seny, M. Aurèlia Capmany, Montserrat Roig i Mercè Rodoreda que van interpretar les 
actrius Montse Guallar, Emma Vilarasau, Montserrat Salvadó i Dolors Juanpere, acom- 
panyades per l'Orquestra Camerata XXI. La inauguració va durar deu dies, amb un cicle 
d'espectacles, coordinat pel mateix Pasqual, en què el mateix director i Núria Espert van 

estrenar La oscura raíz de Garcia Lorca. La companyia d'Antonio Canales, Els Joglars, l'Or- 
questra de cambra del Teatre Lliure, el Col-lectiu La Vitxeta, Gossos... formaven part del 
cartell del cicle inaugural. Una comissió artística formada per tres persones seria l'encar- 
regada de programar i decidir la línia artística del teatre (Ramon Gomis / Xavier Filella / 
Lluís Graells, Joaquim Mallafrè / Dolors Juanpere / Ferran Madico, Xavier Graset / Francesc 
Cerro / Rosa Mateu, Xavier Graset / Lluís Pasqual /Ramon Gomis). 

El temps es va encarregar de demostrar la capacitat de generar activitat teatral de ma- 
nera continuada i veure com la inversió feta havia estat molt profitosa. Una optimitzada 
plantilla fixa va permetre obrir prop de tres-cents dies a l'any el teatre. L'ocupació i oferta 
del teatre a partir del 1997 ha estat altíssima i molt sòlida, hi ha contribuit, en primer, lloc la 
residència i les produccions locals de la mà del Col-lectiu de Teatre La Vitxeta (fins 2003), el 
Grup de Dansa Neoclàssic (fins l'any 2000), el Tebac i l'orquestra Camerata XXL en segon 
lloc, les programacions professionals regulars trimestrals i, finalment, les coproduccions 
d'abast nacional, fins al 2005 entre el Consorci del Teatre i altres teatres públics i privats 
i a partir de 2005, i fins a 2012, a través el centre de producció nacional, el Centre d'Arts 
Escèniques de Reus (CAER), dotat pel Departament de Cultura de la Generalitat. 

Algunes coproduccions destacades del primer període van ser Ricardo i Elena amb la 
companyia de Carles Santos (2000), Taurons, de David Mamet, dirigit per Ferran Madico 
(2000) amb Lluís Homar al repartiment, Edipo XXI (versió de Lluís Pasqual sobre la tra- 
gèdia de Sòfocles) amb Alfredo Alcon al capdavant (2002) i VVit (de Margaret Edson) amb 
Rosa Sardà (2003), dirigides per Lluís Pasqual, Final de partida, de Becleett, amb Jordi Boi- 
xaderas i Jordi Bosch (2005) coproduida amb la sala Muntaner, dirigida per Rosa Novell, 
i algunes coproduccions amb el Teatre Lliure: Tot esperant Godot, de Becheett, amb direcció 
de Pasqual amb Eduard Fernàndez, Anna Lizaran, Marc Martínez i Francesc Orella (1999), 
El tercer policia, de Flann O'Brien (2000), Unes polaroids explícites, de Marle Ravenhill (2001), 
Ronda de mort a Sinera, d'Espriu dirigida per Ricard Salvat (2002), Romeu i Julieta, de Sha- 
Respeare dirigida per Josep M. Mestres (2003), Santa Joana dels escorxadors, de Bertolt Brecht 
dirigida per Àlex Rigola (2004). 

El Bartrina també ha acollit representacions del Festival de Mim i Teatre Gestual COS 
(l'any 2004 va actuar-hi Marcel Marceau amb una conferència), de circ (festival Trapezi), 
molts espectacles de Dansa (IT Dansa, Lindsay Remp, Cia de Dansa Robert G. Alonso, 
Sara Baras, Àngels Margarit, Marta Carrasco, Sol Picó...), la Nit del Claqué, les projecci- 
ons del Festival Europeu de Curtmetratges (des del 2002) i del festival Memorimage (des 
del 2006), la programació en versió original del Cineclub i les programacions musicals de 
VAMCA, del cicle Ressons a Catalunya o del desaparegut Festival Internacional de Jazz de 
Reus. L'escenari del Bartrina va acollir durant uns anys els lliuraments dels Premis Reus 
en el quals van participar La Locomotora negra, Manolo Sanlúcar i Nina, entre d'altres. 

Amb la creació del Centre d'Arts Escèniques de Reus l'any 2005 la ciutat semblava 
avançar cap a un teatre complet. Aquell que no només es dedica a programar i tirar enda- 
vant propostes locals sinó que hi incorpora l'arrel creativa professional, s'avançava en la 
definició d'un model de producció en xarxa. Després la xarxa es va completar amb Girona 
(Teatre del Canal) i Terrassa. La notícia de la creació del CAER la va donar la Consellera 
de Cultura de la Generalitat, Caterina Mieras, quan van anunciar el 10 de juny del 2004, 
a Reus, la creació del primer centre nacional de producció escènica fora de Barcelona que 
contemplava inicialment un contracte programa per a quatre anys (2005-2008). La direcció 
artística per a aquest període se li encarregaria a Ferran Madico. A partir del 2009 el pres- 
supost es va aprovar anualment fins a l'any 2012. Unes noves produccions que des d'una 
visió multidisciplinària contemplaven tots els camps i gèneres vinculats amb les arts escè- 
niques: el teatre de text, el teatre gestual, el circ, la música i la dansa contemporània. 

L'any 2005 es va estrenar el centre amb un esdeveniment teatral: Casa i Jardí d'Alan 
Aychbourn, dirigida per Ferran Madico. Del 13 al 23 d'octubre, 8.321 espectadors van as- 
sistir a les dinou representacions al Teatre Fortuny (4.702 espectadors) i al Teatre Bartrina 
(3.619). Ha estat l'espectacle teatral més vist a Reus en les darreres dècades i va repre- 
sentar un punt culminant en la trajectòria escènica de la ciutat en el qual els nostres tea- 
tres van ser alguna cosa més que recipients teatrals, convertint-se en centres de producció 
d'abast nacional. L'espectacle (dun formidable producte comediogràfic del britànic Alan 
Aychbourn-) va ser representat de manera simultània en els dos teatres amb una sèrie 
de personatges que es traslladaven d'un a un altre escenari. Amb traducció de Joaquim 
Mallafrè, es representà simultàniament als teatres Fortuny (Jardí) i Bartrina (Casa), comptà 
amb un repartiment de primera línia del teatre català: Andreu Benito, Rosa Novell, Mar 
Ulldemolins, Ricard Borràs, Rosa Renom, Dafnis Balduz, Pep Tosar, Carles Martínez, Llui- 
sa Castell, Maria Lanau, Anna Gúell, Xavier Capdet, Carme Fortuny i Mercè Martínez. Tot 
el sector professional teatral hi va ser present i la crítica li va donar una molt bona acollida 
en les pàgines especialitzades i suplements culturals (El País, La Vanguardia, El Punt, El 
Periódico, Avui, Diari de Tarragona i al seu suplement: Diari de Reus). 

La llista d'espectacles produits i coproduits pel Centre d'Arts Escèniques de Reus va 
ser extensa, molt fructífera, i en la qual hi van participar els principals actors, directors i 
escenògrafs del sector teatral del país i també local. Espectacles estrenats al Teatre Bartrina 
van recalar després als principals teatres del país i van fer gira per Catalunya, Espanya i 
l'estranger: Mòbil de Sergi Belbel dirigit per Lluís Pasqual, Adreça desconeguda de Raterine 
Rressman Taylor i Carta d'una desconeguda d'Stefan Zvveig i La dona justa de Sandor Marai 
versionada per Eduardo Mendoza dirigides per Fernando Bernués, L'espiadimonis de Ra- 
mon Gomis dirigit per Iban Beltran, etc. 

Cartell del cicle inaugural dirigit per Lluís Pasqual, després de la remodelació del Bartrina, 1997 

Altres produccions van recollir els treballs de creadors de les nostres comarques: Que 
demà me'n recordi, amb un format multidisciplinari (dansa, música projeccions audiovisu- 
als), dirigida per Rosa Mateu, recollia una selecció de peces d'autors reusencs com Gabriel 
Ferrater, Ramon Gomis, Jordi Agràs, Hortensi Gúell i Pere Cavallé, recopilats per Fina 
Masdéu, Una nevera no és un armari, de Miquel Argúelles, dirigit per Jordi Vall. Les pro- 
duccions de Reus van editar-se a través d'Arola Editors com a eTextos del Centre d'Arts 
Escèniques de Reus-. També a través d'aquesta editorial es van anar publicant els premis 
de teatre Joaquim Maria Bartrina que, des del 2000 fins a l'any 2009, va dotar l'IMAC (dels 
vuit convocats un, el del 2007, es declarà desert). En van resultar guanyadors els escrip- 
tors: Rosa Maria Isart, Miquel Argúelles, Beth Escudé, Vicent Tur, Marta Buchaca, Jordi 
Faura i Ferran Joanmiquel Pla. 

L'any 2005, coincidint amb els cent anys del teatre, es van presentar al Centre els dos 
volums de 100 anys de Teatre Bartrina que va recopilar Albert Arnavat dins la col-lecció dLes 
artso de Pragma Edicions. En el volum primer es fa un repàs exhaustiu de les diferents 
programacions teatrals: Rosa Cabré s'ocupa del període del 1904 al 1939 i Francesc Massip 
del 1939 al 1994. 

Actualment el consorci del teatre programa trimestralment però sense apostar per la 
producció i la coproducció d'espectacles. 

El Teatre Bartrina és inseparable de la història del Centre de Lectura, amb èpoques més 
reeixides que altres que coincideixen amb moments alts i baixos de l'entitat i la ciutat. 


id 


El Cineclub del Centre de Lectura. Del plaer de la 
mirada a la gosadia del debat sabel Martínez 


Reivindicava l'escriptor alemany J.VV. Goethe l'ull com l'òrgan amb el qual havia comprès 
el món. Un sentit, el de la vista, que permet la percepció física de la realitat, obre la porta 
a possibles interpretacions i, a més, possibilita la delectació estètica del nostre entorn. Em- 
prant una tecnologia que s'assembla a l'ull humà, a les darreries del segle xix, els germans 
Lumière van inventar el cinematògraf, un aparell que ràpidament va passar de generar 
mirades encuriosides a salons i fires a profitós negoci d'entreteniment adreçat, sobretot, 
a les masses urbanes. Estigmatitzat durant dècades com a simple espectacle d'entrete- 
niment destinat a la població menys instruida, el cinema ha estat, també, en la seva més 
que centenària història una finestra oberta al coneixement d'altres realitats, a l'expressió 
artística i experimental i un mitjà de denúncia social. 

Uns mesos després que es realitzés la primera projecció cinematogràfica a Barcelona el 
1896, Reus va acollir la primera exhibició pública de les encara anomenades fotografies 
animadess el 20 de febrer de l'any segiient al Cafè de París de Reus.' Més de mig segle des- 
prés de l'assistència a aquella sessió, un dels reusencs presents, Florentí Cubells, explicava 
que l'espectacle no havia comptat amb canuncis sensacionals i, per consequent, amb escassa 
expectacióx" per part dels que van tenir el privilegi d'assistir a aquella primera i històrica 
exhibició de pel-lícules a Reus. De manera similar als primers espectadors d'arreu del món, 
Cubells va quedar impressionat, especialment, per l'avui icònica projecció del tren que ar- 
ribava a l'estació així com per la dansa serpentina de la ballarina Loie Fuller. Tot i la manca 
de promoció entre els potencials primers espectadors del que s'acabaria convertint en el 
setè art, el cinema era un invent que havia nascut per quedar-se. Una mostra d'aquest fet 
és que les projeccions escassament publicitades a Reus van perllongar-se fins al 12 de març 
del 1897. Posteriorment a aquesta presentació en societat, els reusencs de tombant de segle 
tindrien l'oportunitat de veure més pel-lícules a cinematògrafs ambulants que sovint feien 
estada a la ciutat fins a l'obertura de la primera sala estable de projecció, la Sala Reus, el 1906. 


1 DD.AA,, Reus 1900. Segona ciutat de Catalunya. Reus: Ajuntament de Reus, Fundació la Caixa, 1998. 
2 —CuBELLS, F., 4De ciney. A: Semanario Reus, núm. 40 (1953), p. 7 i 10. 

El primer cinematògraf al Teatre Bartrina 


Ben aviat, el Centre de Lectura va tenir també contacte amb aquell nou mitjà d'expressió. 
La primera experiència amb el cinema de l'ateneu reusenc es va produir el 1903 en llogar 
un cinematògraf per vuit dies per exposar fotografies, una activitat que es va desenvolu- 
par a la terrassa cafè. A banda de mostrar les imatges guardonades en el concurs fotogrà- 
fic, el Centre de Lectura va programar sessions de cinema que s'alternaren amb concerts, 
propostes que van tenir una bona recepció pública però que van acabar suposant un dèfi- 
cit econòmic per l'entitatò 

Sota la presidència d'Evarist Fàbregas, el Centre de Lectura va comprar l'1 de febrer 
del 1908 el seu primer aparell cinematogràfic" amb la intenció de projectar-hi tant imatges 
fixes com animades. Tal i com havia passat anteriorment, els requisits que van implicar 
l'obligada modificació de l'assegurança del Teatre Bartrina van fer poc rendible econò- 
micament l'activitat. Per amortitzar costos, el Centre de Lectura va llogar a altres entitats 
la màquina entre el 1908 i el 1915, un aparell que romandrà a l'entitat fins al 1932 quan 
s'acabarà venent a peces. 


Els primers cineclubs reusencs 


Amb la popularització del nou mitjà de comunicació, part de la intel-lectualitat criticava 
l'invent davant d'altres formes culturals més tradicionals o de les projeccions més instruc- 
tives i educatives. En aquest sentit, un article publicat a la Revista del Centre de Lectura el 
1903 menyspreava el cinema dient que de la mateixa manera que a molts altres llocs havia 
tingut eel seus dies de glòria, i el descrivia dient que camb tota la seva vistositat. no hi 
havia res emés trivial que el seu secreto. 2 

Com a reacció al cinema comercial que guanyava de manera imparable adeptes, la re- 
vista La Gaceta Literaria va impulsar el Cineclub Espafiolí a Madrid el 1928, un moviment 
que s'estendrà per l'Estat espanyol durant la dècada seguent i que només aturarà l'im- 
pacte de la Guerra Civil. En l'àmbit estrictament local, el pas dels anys no esmorteirà, 
en absolut, les crítiques al cinema comercial. De fet, el 1953 s'afirmava que cel gust està 
tan pervertit que la gent omple els locals on s'exhibeixen cintes espectaculars, vulgars 
i sorolloses, no assistint, en canvi, a aquelles sessions selectes, científiques, històriques, 


NoGaLES, Pedro, El cine no professional a Reus. Pioners i amateurs (1897-1989). Reus: Fundació Privada Liber, 2006. 
ANGUERA, Pere, El Centre de Lectura de Reus: una institució ciutadana. Barcelona: Edicions 62, 1977. 
A.P.P., dLo que es un cinematógrafo). A: Revista del Centro de Lectura, núm. 62 (1903), p. 147-48. 

Fitxa de la projecció del film El timbal de llauna de Volxer Schlòndorfí, 1980 


documentals o senzillament instructives que de tant en tant pot organitzar una entitat com 
la nostra, el Centre de Lectura:.7 

Tot i aquesta opinió, caldrà esperar que la dècada dels cinquanta estigui prou avança- 
da per tal que la iniciativa dels cineclubs arribi a Reus. En primer lloc, tiraran endavant 
aquesta fórmula el Cineclub Universitari i, posteriorment, el Cineclub del Reus Deportiu, 
que esdevindran antecedents immediats del Cineclub del Centre de Lectura. 

Oficialment, el Cineclub Universitari neix el 23 de desembre del 1957 a partir de les ses- 
sions de cinema documental desenvolupades a l'Escuela de Maestría Industrial. Després 
de diferents modificacions respecte l'espai de projecció, la iniciativa desapareix definitiva- 
ment cap a mitjan 1963. Entre els títols exhibits en aquest breu període, destaquen sobretot 
diferents exemples del neorealisme italià, del cinema clàssic francès i de l'expressionisme 
alemany. 


7 —/ERRE, J., Cine y deportesy. A: Revista del Centro de Lectura, núm. 7 (1953), p. 73-74. 

Per la seva banda, les sessions del Cineclub del Reus Deportiu s'inauguren oficialment 
el 1958 i van perllongar-se, aproximadament, durant una dècada. Segons l'estudiós Pedro 
Nogales, no és un cine-club que pretengui reivindicar res respecte el cinema o la societats 
sinó que simplement es busca que dl'espectador gaudeixi i aprengui, Organitzat amb 
regularitat en cicles diferents, el Cineclub del Reus Deportiu va comptar des dels seus ini- 
cis amb la reiterada intervenció del cap del Departament de Filmologia de la Universitat 
Laboral de Tarragona que va pronunciar-hi xerrades sobre els films projectats." 

Malgrat les diferències en l'enfocament d'aquestes experiències respecte a la proposta 
del Cineclub del Centre de Lectura, resulta evident que els passos donats per aquests 
grups van servir per generar un grup d'espectadors interessats en el fet cinematogràfic i 
encuriosit per les diferents formes d'expressió que aquest art representava respecte a l'ha- 
bitual cinema comercial. Un gruix que, sens dubte, aprofitaria la nova proposta del Centre 
de Lectura un cop posada en marxa, tal com ho reconeixia Francesc Subirà i Rocamora el 
1970 en assegurar que zel Cine-Club recull espectadors forjats en aquelles sessions, que 
havien programat en quantitat i qualitat notables-. 2 


Gairebé 50 anys del Cineclub del Centre de Lectura 


Veure, debatre, opinar Com a altres indrets de l'Estat espanyol, la realització lliure d'aques- 
tes accions no era gens fàcil al Reus de finals dels anys seixanta. La ciutat vivia les darreres 
conseqúències d'un franquisme oficial culturalment erm on esdevenia una utopia connec- 
tar obertament amb els corrents internacionals més avançats en camps com la literatura 
o l'art. A despit d'una oficialitat carrinclona, el cinema podia ser un camí que obrís noves 
perspectives a un jovent àvid de coneixement i necessitat de referents. En aquest context, 
un grup de socis —i en la línia d'experiències que ja s'havien realitzat a la ciutat i a altres 
municipis— va impulsar la creació del Cineclub del Centre de Lectura. Segons afirmava 
un dels impulsors de la iniciativa i primer president del Cineclub, Enric Roig Cornet, la 
intenció inicial de la iniciativa era la ed'aprendre a veure cinema, a valorar les pel-lícules, 
a comentar-les en comú, d'assimilar tot el que en puguem captar d'original i d'interessant. 
El cinema seria així un mitjà d'augmentar la nostra cultura, d'ampliar els nostres punts de 
vista, d'activar la nostra imaginació, d'educar la nostra sensibilitat." 

Per a l'actual president del president del Cineclub, Venanci Bonet, l'espurna que va 
propiciar la posada en marxa de la iniciativa van ser dles inquietuds, de molts joves 


8 OO NOGALES, El cine no professional... 

9 — La Vanguardia Espafiola, 9 de maig de 1958, p. 28. 

10 SUBIRÀ, Francesc. dBergman en Cine-Club:. A: Revista del Centre de Lectura, núm. 220 (1970), p. 945. 
11 Roi, Enric. 4Cine-Club:. A: ibid., núm. 206 (1969), p. 764. 


— 118 — 


El Cineclub del Centre de Lectura. Del plaer de la mirada a la gosadia del debat. ISabel Martínez 


ANY XV e CURS 14 e PROJECCIÓ NÚMERO 660 


crom Bi era CUIRASSAT POTEMRIN 


SECCIÓ DE COMUNICACIÓ 


CINE-CLUB Sergei M. Eisenstein 


aN 


23 NOVEMBRE 1983 


Fitxa de la projecció del film Cuirassat Potemhin de Sergei M. Eisenstein, 1983 


universitaris, alguns dels quals havien conegut aquests espais a Barcelona i evolien que a 
Reus i el Centre de Lectura tingués aquesta alenada d'aire fresc-. 

Com ja és conegut, la memorable data escollida per encetar aquest projecte va ser el 4 
de desembre del 1969 sota el padrinatge de Miquel Porter-Moix, figura clau de l'estudi de 
la història del cinema a Catalunya. En aquest context, la pel-lícula triada per encetar aquell 
projecte nou va ser prou significativa, Los Olvidados, del sempre poc complaent director 
aragonès Luis Bufiuel, la qual fins aleshores no s'havia projectat a la ciutat. Coherent amb 
els objectius d'ampliar punts de vista, aquell primer curs del flamant Cineclub es tancaria 
amb un altre exemple de cinema no menys exigent: El hombre no es un pdjaro del director 
Dusan Malavejev. Segons comenta avui Bonet, els impulsors del projecte pretenien cfer le- 
gal tota una expressió que no hi havia canals per fer-ho en aquella època: amb l'excusa del 
fet cinematogràfic. I és que d'acord amb la pràctica dels cineclubs arreu, la projecció era 

només una part del programa que s'acompanyava d'una presentació prèvia i un col-loqui 
posterior dels espectadors. eVenia gent que a banda d'estar molt preparada cinematogrà- 
ficament, tenia una gran consciència social i política:, comenta Bonet sobre els primers 
temps d'aquests col-loquis tan vinculats a la mateixa experiència del visionat del film. 

Seguint la tònica iniciada amb les primeres projeccions, el primer curs sencer del Cine- 
club, el del 1970, va presentar pel-lícules d'autor com La jauría humana d'Arthur Penn i Sed 
de mal d'Orson VVelles que compartiren pantalla amb tres cicles: un de cinema txecoslovac, 
un del director suec Ingmar Bergman i un que presentava pel-lícules curtes de Charlot. 
Especialment en referència amb la cinematografia dels paisos de l'Est, Bonet considera 
que cera una cosa insòlita que no estava distribuida ni comercialment. i que permetia als 
espectadors cveure un cine que no s'havia vist mai i que no tenia ressò en cap de les sales, 
de la ciutat. Aquesta circumstància, segons el president del Cineclub, contribuia a capro- 
fundir més el debat. intrínsec a l'exhibició dels films. 

Malgrat l'aparent dificultat que podien tenir aquestes pel:lícules entre un públic acos- 
tumat al cinema comercial, cal pensar que l'assistència d'espectadors era prou bona ja des 
dels primers temps. Segons Subirà, el Cicle de Bergman del 1970 va tenir l'assistència de 
atres-centes i quatre-centes persones a les dues primeres sessions del director nòrdic (El 
setè segell i Maduixes salvatges). Després de parlar en un article de les impressions subjecti- 
ves copsades a la sala durant les projeccions, el mateix cronista assegurava que eBergman 
acontenta, irrita, confon...des del primer diax.2 Crítics per naturalesa, els impulsors del 
Cineclub en tot moment històric sempre han estat conscients que la seva proposta eserveix 
a les minories S davant del consum comercial del cinema i les resistències —també empre- 
sarials— per tirar endavant la seva acció cultural a la ciutat i a l'entorn immediat. 

La voluntat d'anàlisi col-lectiva no es reduia simplement al moment puntual de l'exhi- 
bició sinó que, anant més enllà, generava documents propis que estudiaven diferents esco- 
les o moviments concrets i que podien ser de consulta general al Centre de Lectura. Fruit 
d'aquest treball, per exemple, l'anomenat Equip d'Informació i Publicitat del Cineclub (in- 
tegrat per Claudi Arnavat i Arcadi Vilella) va elaborar dossiers específics sobre cine ibèric o 
sobre ciència-ficció l'any 1973. Altres dossiers com l'elaborat per Venanci Bonet sobre cinema 
socialista mostren les limitacions que havien d'afrontar els programadors dels cicles per 
emmarcar l'exhibició cinematogràfica que es podia veure a la pantalla del teatre Bartrina de 
films d'altres contextos sociopolítics. D'aquesta manera, el redactor d'aquest darrer treball 
afirma que da falta de presentadors del cicles no permet edonar una idea completa i sòlida 
sobretot de les cinematografies iugoslaves i hongaresesx, un buit de referents per introduir 


12 SUBIRÀ, Francesc, dBergman en Cine-Clubs. A: ibid., núm. 220 (1970), p. 945. 
13 LiosEr, Joan, 4El cinema, el cine-club i la màfia omnipresents. A: ibid., núm. 238 (1972), p. 1.267-68. 

adequadament un tipus de cinema tan diferent al de la cultura oficial que va ser excepcional 
a les projeccions impulsades per aquest departament. I és que, com s'ha dit anteriorment, la 
petjada de Miquel Porter-Moix va ser molt present durant molts anys al Cineclub del Centre 
de Lectura. Bonet comenta que l'historiador eva facilitar contacte amb un seguit de persones 
de Barcelona que després va fundar la Federació Catalana de Cine-Clubs, molts deixebles 
seus. Amb el pas dels anys, Porter-Moix també va ser una de les ànimes que ava participar 
en la creació de la Videoteca del Centre de Lectura, ja en els anys 90:, segons Bonet. 

Precisament, una de les maneres d'afavorir el coneixement cinèfil i social, des dels pri- 
mers setanta va ser celebrar diferents cursos de cinema on —a banda de commemorar els 
75 anys de vida de la seva història, per exemple— els membres del Cineclub es van atrevir 
a exhibir determinats clàssics cinematogràfics de forma clandestina. Una situació que es 
va repetir sovint durant el franquisme i que, paradoxalment, mai va comportar cap ensurt 
amb les autoritats com si va passar amb la representació teatral de La torna d'Els Joglars al 
mateix leatre Bartrina. 

Aquesta voluntat d'anàlisi col-lectiva i de divulgació va transformar-se a partir de la 
temporada 1979-1980 en l'edició d'unes fitxes explicatives dels films que permetien als es- 
pectadors una aproximació a cadascun dels films projectats. Així mateix, aquesta mateixa 
temporada va representar la creació d'una nova Secció, la de Ciències de la Comunicació, 
en la qual es va inserir l'activitat que des de la seva posada en marxa s'aixoplugava a la 
Secció de Tecnologia. 

Significativament, el primer cop que el Cineclub va desafiar la censura va ser, precisa- 
ment, amb la projecció d'una pel-lícula tan simbòlica com El Cuirassat Potemhin del director 
rus Serguei M. Eisenstein el 29 de gener del 1971 al Cicle d'Història del Cinema dirigit per 
Miquel Porter-Moix i on, subtilment, la publicitat anunciava que es realitzarien aprojec- 
cions antològiques:. Oficialment, però, les pel-lícules anunciades eren Charlot i La batalla 
d'Eldesbuch de David Griffith. Segons explica Bonet, els membres del Cineclub havien de 
passar al Ministeri d'Informació i Turisme el llistat de les projeccions previstes perquè 
passessin la censura pertinent. Aquest fet obligava a anunciar un títol determinat tot i que 
se n'exhibia un altre, una situació que comportava un risc important. Malgrat tot, Bonet 
assegura que mai hi va haver cap problema i que des del punt de vista oficial no van 
transcendir els diferents canvis que es van fer en la programació, alguns d'ells, parado- 
xalment, quan ja feia anys que Franco havia mort. Al respecte de la dificultat pràctica que 
representava canviar el títol i aconseguir que la informació arribés al màxim d'assistents 
possibles sense aixecar cap sospita de les autoritats, Bonet explica que s'havia de confiar 
en el boca-orellax entre els potencials espectadors. 

Encara abans de la mort de Franco, el Cineclub va tornar a saltar-se de nou la censura 
en tornar a exhibir clandestinament El Cuirassat Potemhin el març del 1975 i projectar 
per primer cop Octubre l'abril del mateix any dins d'un Cicle de Cinema de l'Est. Un 
desafiament que van tornar a repetir el maig del 75 amb la projecció, també clandesti- 
na, de La cena de Pere Portabella en el marc del cicle dL'home contra l'homes. Aquestes 
projeccions clandestines van ser habituals també durant els anys 76, 77 i, fins i tot, 78 
amb nous passis d'obres d'Eisenstein però també amb altres films vinculats a la nova 
realitat que vivia al país. D'aquesta manera, entre el 10 i el 16 d'octubre del 1977 es van 
projectar cinc films clandestins sobre els fets de Vitòria, la manifestació de Sant Boi de 
l'Assemblea de Catalunya, el procés 1.001 i les manifestacions de l'1 i el 8 de febrer del 
1976. Finalment, la darrera projecció clandestina que es va realitzar va ser La hora de los 
hornos, el maig del 1978. 

Des del punt de vista material, el patrimoni que representa tant l'anagrama de Pere 
Prats com els diferents dissenys de cartelleria i de fitxes que ha anat evolucionant al llarg 
de les diferents temporades és un altre dels valors tangibles del que ha representat el Ci- 
neclub a la ciutat i a l'entorn més immediat. 

El Cineclub del Centre de Lectura. Del plaer de la mirada a la gosadia del debat. ISabel Martínez 


ANY XV e CURS 14 e PROJECCIÓ NÚMERO 472 


cvrememerea L'IMPERI DELS SENTITS 


EET: Nagisa Oshima 


17 FEBRER 1984 


Fitxa de la projecció del film L'imperi dels sentits de Nagisa Oshima, 1984 


Amb la irrupció de la democràcia, els darrers anys setanta són una època apassionant 
en tots els camps i el Centre de Lectura s'implica obertament en el procés que viu la socie- 
tat. Sota la presidència de Jordi Escoda, l'entitat viu moments de compromís que la porten 
a organitzar, per exemple, els primers mítings polítics amb les noves forces polítiques en 
un moment en què encara no estan reconegudes legalment. Al final d'aquesta etapa, el 
Cineclub viu una vaga d'una temporada entre el 1980-81 a causa de divergències entre la 
direcció i els membres de la Secció. Un moment que, finalment, es tanca amb la reducció 
dels integrants de la Secció i la represa, sota la presidència de Xavier Amorós, del Cineclub 
que el econsolida, tant epel que fa a l'aportació cinematogràfica com de ressò de público, 
explica Bonet. 

Un simple repàs de les temàtiques dels cicles cinematogràfics que s'han organitzat du- 
rant els quasi 50 anys del Cine-Club ja és per si mateix una mostra de la importantíssima 
tasca realitzada per aquesta proposta cultural del Centre de Lectura. De l'underground a 

la psique, de la indústria del cinema a la infantesa o del Spain is different al món del còmic 
els gustos, les preocupacions i els interessos que es volien abordar a través de la projec- 
ció a la pantalla gran han anat variant i evolucionant al llarg de les dècades de manera 
similar a les transformacions socials. D'aquesta manera, el component més volgudament 
crítici d'anàlisi que va emparar el naixement del Cineclub s'ha complementat amb etapes 
més lúdiques sobre el fet cinematogràfic, tal com ho demostren la celebració de festes i 
projeccions a l'entorn dels 60 anys del Tintín d'Hergé, o les festes dels pirates o sobre el 
vampirisme, entre d'altres. 

En el marc del primer quart de segle del Cineclub celebrat el 1994, s'afirmava que l'es- 
pectador aleshores contemporani estava integrat per dun 5099 de jovent i un 5079 de perso- 
nes adultes, que volien tenir un econtacte social estimulants. Anar aleshores al Cineclub 
havia esdevingut per a alguns joves una mena de ritus iniciàtico en les seves primeres 
sortides nocturnes a la ciutat. Sense l'èpica d'altres moments històrics en què la llibertat 
d'expressió estava realment compromesa, la projecció de determinats films va convertir-se 
en tot un esdeveniment públic que va provocar que als dos dies de projecció previstos 
(dijous i divendres) al Teatre Bartrina s'hagués d'afegir puntualment dissabte per satisfer 
la demanda del públic sol-licitant sobre una proposta cinematogràfica concreta." Amb 
la realització de les obres de reforma del Teatre Bartrina durant els mateixos noranta, les 
sessions van haver de traslladar-se durant tres temporades a la sala d'actes per, en tornar 
al seu espai històric el 1997, reiterar que cel Cine-Club no és un negoci sinó una aportació 
cultural. 5 

Més a prop en el temps, els canvis socials i d'hàbits de consum d'entreteniment dels 
darrers anys han fet que, actualment, el Cineclub pugui oferir a un públic adult la revisió 
de clàssics imprescindibles de la història del cinema a través dels minicicles i que, a la ciu- 
tat, es puguin estrenar pel-lícules que, d'altra banda, no tindrien sortida en l'escassa oferta 
comercial que existeix actualment. 

A través del manteniment en la qualitat i l'exigència en les propostes cinematògrafiques 
programades, el Cineclub es planteja celebrar el seu primer mig segle de vida amb activi- 
tats que s'avançaran ja des del mateix 2017. Unes accions que permetran mostrar tant als 
fidels espectadors com al nou públic de les sessions que l'ull continua sent, avui, un òrgan 
essencial en la percepció de la realitat i en la comprensió de la vida i de les emocions que 
envolten l'ésser humà. 


14 425 anys de Cine-Clubo. A: ibid., núm. 7 (1994), p. 9. 
15 La Vanguardia, 16 d'octubre de 1997, p. 2 (Vivir en Tarragona). 


ide 


Els Museus del Centre de Lectura de Reus 
(1 860-1 940) Jaume Massó Garballido 


El Centre de Lectura va ser la primera institució cultural reusenca que va posseir una col- 
lecció d'objectes d'interès historicoartístic. Si repassem la monografia de Pere Anguera 
sobre la història de l'entitat (El Centre de Lectura de Reus. Una institució catalana, Barcelona: 
Edicions 62, 1977), veurem que al començament del 1860, poc després de la fundació, ja 
es van fer efectives donacions que inauguraren el que avui —ensems amb els fons de la 
biblioteca— és un patrimoni realment extraordinari. El 5 d'abril del 1862, la Junta Directiva 
va fer pública la seva intenció de formar un emuseu d'antiguitats, i va nomenar un equip 
d'onze persones per dur a terme tasca de recol-lecció, sota la presidència de l'escultor 
Andreu Arpa. A partir del 1870, gràcies a socis com Enric Anguera o el jove Eduard Toda, 
es va anar formant un petit emuseu arqueològic i numismàtica que s'instal-là en una de 
les dependències de la casa palau de Ferran de Miró, aleshores seu del Centre (a la plaça 
de Prim), per bé que no es va arribar a formar un museu pròpiament dit fins que no es 
va poder disposar d'un domicili definitiu i prou ampli, l'actual del carrer Major. Al llarg 
dels anys, a les revistes de l'entitat hi trobem referències a diverses cessions d'objectes. A 
l'article 68 del Reglamento del Centro de Lectura publicat el 1873, quan era president Tomàs 
Lletget, hi constava que euno de los salones del Centro de lectura Ísicl estar destinado ú conte- 
ner, en estanterías adecuadas al objeto, ejemplares de cuanto produzca esta provincia, debidamente 
ordenados y clasificados, formando un Museo ó exposicion permanente de Agricultura, Mineralo- 
gia, Industria, Artes, etc., tan necesario en esta comarcas. Però als reglaments posteriors, com 
el del 1908, l'esment desaparegué. 

Paral-lelament, i des del 1915, l'Agrupació Excursionista de Reus (AER) va anar formant 
una altra col-lecció d'objectes, que augmentà prou considerablement per mitjà d'una con- 
tinuada activitat d'exploració i prospecció directament lligada a la realització d'excursions 
a diferents indrets de l'entorn de la ciutat i de les comarques veines. L'ànima de l'AER fou 
Ricard Ferraté i Gili, que va presidir l'entitat des del seu començament i que era germà 
de Joan Ferraté, que va ser president de la Secció Excursionista del Centre. El 9 de juliol 
del 1916, l'AER va inaugurar, al primer pis de la casa número 9 del carrer de Sant Elies, 

Visita del president Macià i del conseller Gassol a l'exposició de la col-lecció de prehistòria de Salvador Vilaseca, 1932 


una cCol-lecció Arqueològicas i un Museu de Ciències Naturalso, el qual va obtenir fins 
i tot el reconeixement municipal. Un dels socis destacats de l'AER fou Salvador Vilaseca, 
que va classificar-ne la col-lecció paleontològica que, juntament amb diversos materials 
arqueològics i d'interès històric local, formava el gruix d'aquesta interessant mostra mu- 
seogràfica reusenca. Aviat, però, es va perdre l'impuls inicial. 

El 8 de juliol del 1924, la Junta Directiva del Centre de Lectura, presidida per Pau Font 
de Rubinat, conegut bibliòfil i col-leccionista, va acordar la creació d'una Junta de Museus 
de l'entitat. A més del president suara esmentat i del delegat de la Directiva, Pere Barrufet 
i Puig, van ser designats vocals Eduard Toda, Josep Caixés i Gilabert, Francesc Font de 
Rubinat i Salvador Vilaseca. Més endavant, en la reunió del 9 de desembre d'aquell mateix 
any, fou nomenat secretari Joan Llevat, aleshores president de la Secció d'Art del Centre. 
En la primera reunió d'aquesta Junta de Museus, portada a terme el 23 de gener del 1925, 
el president Pau Font va fer referència a les negociacions que estaven realitzant per a la 
incorporació al Centre de Lectura de dbon nombre d'objectes procedents del Centre Ísic) 
Excursionista d'aquesta Ciutat., el traspàs dels quals es va aconseguir, efectivament, poc 
temps després, tot incorporant també a la Junta de Museus del Centre la persona que s'ha- 
via fet càrrec dels materials de l'AER, Ricard Ferraté. 

Postal amb una imatge del museu del Centre de Lectura en què destaca la figura del "Jueu del Raval" 


as Dr 


, 1934 


A la mateixa reunió del 23 de gener, Eduard Toda va parlar ede la conveniència de 
procurar més espai a l'actual Museu indicant la utilitat que podrien prestar les dues sales 
adjuntes, dedicant una d'elles a Prehistòria, oferint dit Sr. inaugurar-la amb objectes de la 
seva propietat que oferirà al Centre:. L'acta de la reunió segúent, del 10 de febrer, diu que 
Toda va confirmar la seva promesa, tot explicant que es tractava de ediferents objectes de 
l'època neolítica, com sílex, ossos, objectes d'adorn Ísicl, coure, pedra, ferros, restes d'ani- 
mals, ceràmica, etc, etc, així com també de diversos exemplars de mineralogia, designant 
aquesta Junta, d'acord amb el Sr. Toda, al Sr. Vilaseca per a què passi a Escornalbou a l'ob- 
jecte d'escollir lo que millor li plagui i portar-ho al Centre. A l'oferiment generós de Toda 
es va afegir tot seguit el mateix Vilaseca, qui —segons l'acta— apromet també fer donació 
al nostre Museu d'una col-lecció d'objectes de la prehistòria que té de la seva propietat, 
una donació que no es va fer efectiva. A la vista de les bones perspectives, la Junta acordà 
començar els treballs necessaris a l'objecte de fer lo més prompte millor la instal-lació de 
la Sala destinada a Prehistòria, i això va fer que Toda s'animés a parlar ade lo molt inte- 
ressant que fóra realitzar una excursió a les coves properes a Escornalbou, quines coves 
donen a migjorn, essent per lo tant les més apropiades en aquells temps (prehistòrics) per 
a viure-hi els homes, i en les que s'hi ha trobat objectes variats.. 

"- ad La reunió segúent, el 10 de març del 1925, és 
l'última de la qual es conserva documentació. 


Entre altres temes relacionats amb el Museu del 
Centre, l'acta indica que adesprés d'algunes in- 
dicacions dels Srs. Toda i Vilaseca, s'acorda pel 
bon ordre a seguir en la formació del Museu del 
Centre, la divisió en tres seccions, (Zoologia i 
Botànica, Geologia, i Prehistòria i Arqueologia), 
que ccorreran a càrrec de tres "Conservadors", 
essent designats respectivament els Srs. Caixés, 
Vilaseca i Ferraters. Pel que fa a la catalogació 
dels materials, s'explica que Vilaseca digué 
aque creu poder comptar amb elements sufici- 
ents de col-laboradors aficionats, i creu també 
que es podran trobar dos o tres individus més 
o menys pràctics en exploracions, per a anar a 
la cova d'Escornalbou a la recerca d'objectes de 
Prehistòria que puguin enriquir els nostres Mu- 
seus, ofrena que féu en altra ocasió el Sr. Toda:. 
No sembla que Vilaseca exercís amb la suficient 
dedicació aquest nou (en)càrrec de conservador 
d'una secció del Museu del Centre de Lectura, o 
almenys no n'ha quedat gaire constància. Pel que fa a les exploracions de les coves esmen- 
tades, val a dir que aquell mateix 1925 Toda va editar el llibre Escornalbou prehistòrich (sic), 
redactat per mossèn Serra i Vilaró, i que les peces procedents d'aquell indret van anar a 
parar al Museu Diocesà de Tarragona l'any 1939, després de curioses vicissituds. En una 
carta datada el 5 de setembre del 1926, Toda explicava a Vilaseca que no havia tramès dlas 
cosas del Museo perquè fa dias que'l carro no va a Reus, y ahir se'm va morir una de las 
mulas-. 

Segons una descripció coetània, cels Museus (del Centre) contenen notables exemplars 
de ceràmica, d'indumentària i d'arqueologia, molt interessants per a la història de la nos- 
tra comarca. La instal-lació es va poder mantenir d'una manera prou digna, tal com es pot 
veure en una de les postals que edità aleshores l'entitat (en què destaca la figura del queu 
del Raval.), si més no fins a l'any 1937, per bé que tres anys després moltes de les seves 
peces es van traslladar al Museu Municipal de Reus, que havia estat inaugurat el 14 d'abril 
del 1934 però que fou areinaugurat, per les autoritats franquistes el 30 de juny del 1940. 


di 


Escultura anomenada "El Jueu del Raval", circa 1/63 

El Centre de Lectura i els orígens de la ràdio a 
Reus i a les comarques del Camp Joan Navais 


D'ençà del seu naixement l'any 1859, el Centre de Lectura sempre s'ha mostrat obert als 
avenços tecnològics i científics, considerats un dels símbols i estendards del progrés humà. 
La divulgació de les innovacions tecnològiques, doncs, ha estat ben frequent en la dilatada 
trajectòria cultural i cívica de l'entitat. N'és una bona prova i en una data ben primerenca, 
l'ampli ressò que tingué a les planes d'El Eco del Centro de Lectura l'acte realitzat la nit del 
16 de juny del 1862 al Salón Filarmónico de la ciutat, un espai ple de gom a gom, per tal de 
promoure la subscripció popular en pro de la construcció de la nau submarina de Narcís 
Monturiol, el cèlebre i mític Ictíneo. 

En les primeres dècades del segle xx, la telegrafia sense fils i en especial la ràdio es 
van erigir en una de les principals i més trencadores innovacions tecnològiques d'aquell 
temps. A Catalunya, l'invent de l'enginyer italià Guglielmo Marconi va despertar i captar 
la curiositat d'una bona colla d'apassionats per la ciència. I aviat, l'interès pel fenomen de 
la radiofonia es va escampar a poc a poc pel país. Reus i el Centre de Lectura no es van 
voler quedar al marge d'aquella innovació que havia de facilitar i millorar —si es vol, revo- 
lucionar— el món de la comunicació. 

Els pioners de la ràdio a Reus i a les comarques del Camp foren els joves Francesc 
Balsells i Joan Díaz que el 1923 emetien (tot fa pensar que al mateix Centre de Lectura) 
des d'una emissora d'ona curta sota l'indicatiu de radioaficionats /BD. L'1 de novembre 
d'aquell any, per exemple, van contactar amb l'aficionat belga que responia a l'indicatiu 
B7. 

A poc a poc, al voltant de la Secció Científica del Centre de Lectura es va aplegar un 
grup d'amants de la telegrafia sense fils. És ben significatiu que el desembre del 1923 el 
president Josep Caixés i Gilabert obtingués l'autorització de l'Ajuntament per instal-lar 
una antena —en forma de cable i d'uns 60 metres de llargària— del campanar de la Prioral 
de Sant Pere al Centre de Lectura per millorar l'abast i la recepció de l'estació de radiotele- 
fonia i radiotelegrafia que s'havia instal-lat a l'entitat. Segons la petició adreçada a l'Ajun- 
tament, l'entitat volia recollir cel parte meteorològic que per a França i Nord d'Àfrica 

GRÀFICOS NAVAS - REUS 


Tarjeta amb l'indicatiu EAR-5, l'embrió de Ràdio Reus (Cadena SER-Ràdio Reus) 


trasmet diàriament la Torre Eiffel, el servei de prempsa de l'estació de Lió i quantes noves 
es trasmetin, les quals farà públiques. Així, l'ateneu del carrer Major va esdevenir el refe- 
rent de la tímida però creixent activitat radiofònica a la ciutat i al Camp. 

El primer contacte dels reusencs amb el món de la telefonia sense fils va tenir lloc el 8 
de juny del 1922 quan el gironí Enric Calvet va protagonitzar una conferència i una petita 
exhibició pública al Teatre Bartrina per divulgar el fenomen de la radiotelegrafia i la radio- 
telefonia —a tall d'exemple, els assistents van poder escoltar els senyals horaris de l'Obser- 
vatori de París. L'acte formava part d'una gira per Catalunya per difondre la radiofonia. 

Al cap d'un temps, la nit del 29 de gener del 1924, un públic encuriosit i expectant va 
omplir un cop més el Bartrina per assistir a una nova conferència, molt més ambiciosa, 
sobre radiotelefonia i radiotelegrafia. Aquest cop, però, l'acte fou organitzat per la Secció 
Científica i dut a terme per Francesc Balsells i Joan Díaz, socis actius del Centre, amb la 
voluntat de donar a conèixer i divulgar definitivament aquesta innovació tecnològica, da 
novísima ciencia del Radio, a Reus. L'acte no era únicament tècnic o teòric sinó que també 
es volia fer una exhibició de l'aparell receptor que havia adquirit el Centre de Lectura i 
captar en directe senyals radioelèctrics de l'estranger. 

El Centre de Lectura i els orígens de la ràdio a Reus i a les comarques del Camp. — Joan Navais 


Comandament radiofònic, anys 30 (Cadena SER-Ràdio Reus) 


Per mitjà d'un equip tècnic molt senzill d'un vat de potència —cun aparato radio-recep- 
tor de la casa Ducretet y Ernest Roger de Parísv—, els assistents, bocabadats, van poder es- 
coltar els senyals horaris de la Torre Eiffel de París, de l'estació alemanya de Nauen (a prop 
de Berlín) i les melodies musicals d'uns concerts emesos des de Londres i Bournemouth, 
a milers de quilòmetres de distància de Reus. L'exhibició fou un èxit i va tenir un ampli 
ressò en els periòdics de l'època que, fins i tot, van reproduir fragments de la conferència 
(per exemple, es destacava la rapidesa de la ràdio per divulgar notícies). 

Arran d'aquest èxit que va esdevenir la primera gran audició pública de ràdio feta a 
Reus i a les comarques del Camp protagonitzada per persones arrelades al territori, els afi- 
cionats per la radiotelefonia del Centre de Lectura van fer un pas endavant i van constituir 

formalment el Grup Ràdio encapçalat per Balsells i Díaz i integrat per Ernest Camps, 
Jaume Montpeó, Eugeni Baiget, Josep M. Romero, Manuel Cuadrada, Àngel Mercader, 
Cunillera i Bertràn (algunes fonts indiquen que el grup s'havia constituit abans de la con- 
ferència). Les proves es van succeir dia sí, dia també a l'ateneu del carrer Major per tal de 
perfeccionar els coneixements i la tècnica dels membres del Grup Ràdio. 

L'any 1925, aquest petit però incansable nucli de pioners va construir i engegar la pri- 
mera emissora de la ràdio, això sí molt rudimentària, de la ciutat. Van saber aprofitar 
hàbilment les peces d'una emissora de la casa Lucien Lévy adquirida a París que es va 
cremar al cap de poc, per muntar un aparell propi d'uns 50 vats de potència instal-lat al 
terrat de l'antic palau dels marquesos de Tamarit amb una antena trifilar d'uns 60 metres 
de llargada que anava de l'ateneu al campanar de la Prioral. Ben aviat, aquell aparell tan 
precari va començar a radiar de manera esporàdica i intermitent —fins i tot, van arribar a 
retransmetre alguns actes culturals de l'ateneu. Fou l'embrió, humil, de Ràdio Reus, la 
primera emissora de les comarques del sud de Catalunya. 

De fet, la primera emissora del país i de l'Estat que va rebre la llicència oficial per emetre 
i, per tant, l'indicatiu EAJ-1 fou Ràdio Barcelona el novembre del 1924, pocs mesos després 
de la conferència de Balsells i Díaz al Teatre Bartrina. De la mà —i la veu— de Balsells, Díaz i 
la colla d'apassionats per la ràdio del Centre de Lectura, doncs, Reus havia esdevingut una 
ciutat precursora en el món de la ràdio al Principat. A poc a poc, el fenomen radiofònic va 
créixer i les llars reusenques amb més capacitat econòmica van poder adquirir un aparell 
de ràdio. 

Com era lògic, el juny del 1926 l'emissora es va haver de legalitzar, però per motius 
econòmics, es va inscriure en la categoria d'estacions de radioaficionats d'ona curta amb 
l'indicatiu EAR-5 i, més endavant, es va traslladar al domicili particular de Joan Díaz —al 
quart pis del número 50 del raval de Santa Anna— que es va fer càrrec de l'emissora. A poc 
a poc, la programació va créixer i es feu més regular. 

En l'etapa republicana, uns anys d'embranzida per l'activitat radiofònica a Catalunya, 
l'emissora reusenca ja consolidada, va fer un salt endavant i va adoptar l'indicatiu gairebé 
mític d'EAJ-11 d'ona mitjana —l'aparell va passar a tenir una potència de 200 vats. Així, pas 
a pas, Reus va esdevenir l'epicentre de l'activitat radiofònica a les comarques del Camp i 
del sud del Principat. 

La Secció Excursionista, 116 anys reivindicant el 
país mitjançant l'excursionisme —Andreu Ferré 


Amb aquest escrit no es vol ni es pot fer un recull exhaustiu de les nombrosíssimes apor- 
tacions a la cultura local que ha fet la Secció Excursionista durant els 116 anys de la seva 
existència. Es tracta d'un breu recull, si voleu subjectiu, d'aquelles actuacions fetes per la 
Secció i que més han cridat l'atenció de l'autor d'aquest article ja sigui pel coneixement 
directe que n'ha tingut (en els darrers 40 anys) o bé per la pervivència dels esdevinguts 
amb anterioritat als anys setanta del segle passat. 

La Secció Excursionista del Centre de Lectura de Reus fou fundada l'any 1901. Amb 
més de 116 anys d'existència és la més veterana de l'entitat i després del Centre Excur- 
sionista de Catalunya, la segona entitat més antiga del país i consequentment és l'entitat 
excursionista degana de les cinc entitats excursionistes locals. Durant tots aquests anys la 
Secció Excursionista ha format part de manera activa de la vida social i cultural de Reus 
llevat dels anys de la immediata postguerra (entre el 1939 i el 1948) en què el Centre de 
Lectura fou clausurat per ordre de la dictadura espanyola del general Franco. Només do- 
nant un cop d'ull al llistat de presidents seccionals trobem que alguns d'ells han estat des- 
tacats referents al si de la vida cultural de la ciutat: Josep Prunera, Josep Iglésies, Joaquim 
Santasusagna, Salvador Vilaseca... 

L'excursionisme ha estat a Catalunya quelcom més que una pràctica esportiva, ha es- 
devingut un instrument per conèixer el nostre país, estimar-lo, reivindicar-lo i quan ha 
convingut defensar-lo de qui l'ha amenaçat de múltiples maneres. La Secció Excursionista 
del Centre de Lectura ha recollit aquest esperit i l'ha fet seu durant tots aquests anys. 

Entre les activitats que realitzava la Secció en els seus primers anys, a més de les excursions 
i sortides, hi figuraven els diversos concursos fotogràfics que va convocar. La fotografia era 
aleshores una nova tecnologia bastant incipient i no encara a l'abast de tothom i amb aquests 
concursos es pretenia divulgar-la. La dotació econòmica dels premis eren a càrrec de dife- 
rents prohoms de Reus entre els quals esmento el mateix Evarist Fàbregas o Eduard Toda. 

A partir del 1927, la Secció Excursionista inicia l'organització dels aplecs excursionistes 
de les Comarques Tarragonines amb la intenció d'estendre l'excursionisme més enllà de 

Sortida de la Secció Excursionista del Centre de Lectura al Cau Ferrat de Sitges, 1902 


l'estricte àmbit dels seus associats. El primer fou a Santes Creus i se'n van celebrar deu 
edicions fins al 1936. Aquests aplecs s'organitzaven juntament amb altres entitats excursi- 
onistes de l'entorn i van arribar a reunir centenars de persones. Quan el 1977 s'organitzà el 
I Aplec Excursionista dels Paisos Catalans, portava com a subtítol ci 11è de les Comarques 
Tarragonineso amb la intenció d'enllaçar-lo amb el aplecs antecessors d'abans de la guerra. 

Els deu anys compresos entre el 1927 i 1936 són els que la Secció Excursionista viu el 
seu període més esplendorós. A més de l'activitat excursionista pròpiament dita, ofereix 
cursos, xerrades i conferències de personatges d'aleshores de primer ordre en les seves 
disciplines: Pau Vila, Josep M. Batista i Roca, Higini Anglès, Pere Bosch i Gimpera, Josep 
Canudes, Lluís Nicolau d'Olvver, Lluís Soler i Sabarís o Lluís Estasen, per destacar alguns 
noms d'una llarga llista de personatges. 

L'any 1929, el Centre de Lectura publicava la primera edició de la guia itinerària de 
Josep Iglésies i Joaquim Santasusagna sota el títol Les Muntanyes de Prades, el Montsant i 

Excursió a l'arbreda de Santes Creus, cap al 1902 


Serra la Llena. Aquesta obra ha esdevingut una fita històrica dins la literatura excursionista. 
Fou reeditada el 1930 i anys després, el 1960, se'n feu una nova edició totalment revisada 
a càrrec dels autors esmentats als quals s'hi afegí l'aleshores jove Ramon Amigó que amb 
els anys esdevingué un mestre i referent de la toponímia a Catalunya, cal dir que aquesta 
darrera edició fou produida per l'extinta Associació Excursionista de Reus. El Centre de 
Lectura també publicà el 1931 Del Camp de Tarragona a les Terres de l'Ebre i el 1934 Les Valls 
del Gaià, del Foix i de Miralles, ambdues també d'Iglésies i Santasusagna. Amb aquestes tres 
guies totes les serralades del rerepaís de Reus quedaven recollides en reculls itineraris la 
qual cosa possibilità el coneixement d'aquests territoris per part dels excursionistes cata- 
lans en general, però molt especialment per l'excursionisme reusenc que durant bona part 
del segle xx ha tingut una posició capdavantera dins l'excursionisme català. Posteriorment 
Josep Iglésies, ja als anys 60, publicà l'Enciclopèdia de l'Excursionisme, obra en la qual recollí 
en dos volums (1876-1939 i 1940-1965) la història de l'excursionisme català. Iglésies morí el 
1986, i l'any 2002, coincidint amb el centenari de la seva naixença, la Secció Excursionista 

Sortida a l'Ermita de Sant Bartomeu de Riudecols, 1903 


va organitzar el cicle d'excursions dLes Ciutats del Món, amb excursions als poblets in- 
closos en el relat que en feu Iglésies el 1948. Posteriorment, el 2010 les Edicions del Centre 
de Lectura el va reeditar en format facsímil i s'hi van afegir la visió actual dels mateixos 
llogarrets a càrrec de diversos autors. 

En plena dictadura les activitats excursionistes que s'organitzaven s'havien de fer en- 
voltades d'una pàtina que poguessin compatibilitzar-se amb el nacionalcatolicisme impe- 
rant aleshores. A tall d'exemple trobem el campament organitzat el 1959 a la Mussara amb 
motiu de la celebració de Sant Bernat, patró dels excursionistes. Malgrat això, i coincidint 
amb el 60è aniversari de la Secció, s'organitza una sessió acadèmica en català sota el títol 
aLes relacions amb l'Alguer-. 

El 1963 i mercès a la donació del 
financer reusenc Francesc Recasens 
la Secció Excursionista construeix 
al poble de Mont-ral el refugi Mus- 
té-Recasens. Aquest refugi ha estat 
destinació de les excursions de cap 
de setmana de molts reusencs que, 
aprofitant que s'hi podia anar en tren 
des de Reus, anaven a Alcover o a la 
Riba i des d'allí pujaven a peu fins a 
Mont-ral per les valls del riu Glorieta 
o la del Brugent. Actualment el Refugi 
segueix oferint allotjament a excursio- 
nistes i principalment escaladors que 
trien les cingleres de damunt les fonts 
del Glorieta per escalar. 

REUS El 1965 s'organitza la primera mar- 
MONTSERRAT xa inter-social entre Reus i Montserrat 
Gener Febrer 195 3 ia : 

Rere) i el 1968 la Secció organitza la I Marxa 
de lectura Reus Excursionista d'Orientació, en la qual, 
i malgrat el seu àmbit aprovinciab., 
també hi assisteixen excursionistes 
de l'Aragó, Barcelona i Vilanova i la 
Geltrú. 

Els anys setanta i coincidint amb 
el final de la dictadura franquista, la 
ciutat viu anys de gran activitat social 
que també es viuen al si de la Secció 
Excursionista. És reivindica el país i 
la seva catalanitat, primer de manera 
més o menys soterrada i a partir de 
la mort del dictador de manera més 
lliure. 

Des del 1971 s'organitza anualment 
la Festa de les Roses i Sant Jordi en al- 
guna ermita del nostre entorn muntanyenc on després d'una excursió es llegeix una glossa 
per part d'algun soci al voltant de la figura de Sant Jordi, l'excursionisme o la muntanya. 


Programa de la VI Renovació de la Flama 
de la Llengua Catalana, 1975 

SER DELS PAÍSOS CATALANS 


3 Ç ió Ermita de la Trinitat - L'Espluga de Francolí 


si 3 ç (Muntanyes de Prades) I 
: vari 31 d'Octubre, 1 i 2 de Novembre de 1986 


Organitza: SECCIÓ EXCURSIONISTA del Centre de Lectura de Reus 


AMB EL SUPORT DEL DEPARTAMENT DE CULTURA DE LA GENERALITAT DE CATALUNYA 


Quer Emma / PAT LS 


Cartell del Xè Aplec Excursionista dels Paisos Catalans, 1986 

El 1973 la Secció Excursionista participa conjuntament amb les aleshores sis entitats 
excursionistes de Reus en l'organització de la 37a Marxa de Regularitat de Catalunya que 
aplegà entre la Mussara i Gallicant centenars d'excursionistes d'arreu del país. 

Entre el mes de gener i febrer del 1975 s'organitza la VI Renovació de la Flama de la 
Llengua Catalana. Aquest esdeveniment significa la presència a la ciutat de Reus d'una 
sèrie de personalitats de primer ordre dins del món cultural català en una sèrie de con- 
ferències que es van dur a terme: Vicenç Andrés Estellés, Josep Palau i Fabre, Octavi Fu- 
llat, Maria Aurèlia Campmany o l'arquebisbe Josep Pont i Gol entre altres conferenciants. 
També dins els actes de la VI Renovació de la Flama de la Llengua, la Secció Excursionista 
va portar l'Orfeó Català al Teatre Fortuny on va fer un destacat concert després de moltes 
dècades sense fer-ho a la ciutat. 

Fou en aquells anys quan va crear-se el Grup Juvenil d'Iniciació a la Muntanya, (que 
més tard s'anomenaria Grup Juvenil Edelvveis) amb l'objectiu que els nens i joves adqui- 
rissin formació com a muntanyencs i comencessin a sortir d'excursió per esdevenir els 
excursionistes del futur. Malauradament aquest Grup Juvenil no ha perdurat en el temps 
i els més joves han deixat de venir a la Secció Excursionista i la seva massa social ha anat 
experimentant un envelliment progressiu i irreversible. 

L'any 1977, i dins els actes commemoratius del 75è aniversari de la Secció Excursionista, 
es va organitzar el I Aplec Excursionista del Paisos Catalans al Tossal dels Tres Reis als 
Ports prop del poble de Fredes, justament al cim on conflueix el Principat de Catalunya, 
el País Valencià i la Franja i que va aplegar més d'un miler de persones. La celebració 
d'aquest Aplec Excursionista ha tingut continuitat des d'aleshores arreu del Paisos Cata- 
lans (la Secció Excursionista n'organitzà dos més el 1986 i 2001). També coincidint amb el 
75è aniversari de la Secció Excursionista es va organitzar el IV congrés Excursionista Ca- 
talà entre el 1976 i el 1977. Aquest Congrés, formava part dels conjunt de les activitats del 
Congrés de Cultura Catalana, i suposà la represa dels congressos excursionistes que no es 
feien des dels anys 20. La discussió de les ponències es feu a la sala d'actes del Centre de 
Lectura i el 1977 es col-locà una placa commemorativa a la Mola dels Quatre Termes, on 
Josep Iglésies feu un parlament. 

El 1985, i dins les Edicions del Centre de Lectura, es va publicar Les Muntanyes de Prades. 
Guia Itinerària, a càrrec de Rafel Ferré i Masip. Amb aquesta obra, que també anava acom- 
panyada d'un mapa excursionista, es pretenia actualitzar les guies d'Iglésies i Santasusag- 
na esmentades anteriorment. L'aparició posterior de la Serra de Montsant. Guia Itinerària el 
1999 i la guia Siurana l'any 2001, a càrrec del mateix autor, en completarien la tasca. 

L'any 2001 la Secció Excursionista va celebrar el seu centenari. L'Ajuntament de Reus li 
va atorgar la Menció Honorífica Municipal i entre les nombroses activitats previstes arran 
de l'efemèride es va organitzar la Renovació de la Flama de la Llengua Catalana. Dins 

les Edicions del Centre de Lectura es va editar el llibre Història de la Secció Excursionista 
del Centre de Lectura a càrrec d'Òscar Subirats. Es va organitzar el 37è Dia del Camí de 
Muntanya a Vilanova d'Escornalbou. També es va organitzar el 25è Aplec Excursionista 
dels Paisos Catalans a Prades. La commemoració es va culminar amb l'organització d'una 
ascensió al Toublal, punt culminant de la serralada de l'Atlas marroquí. Els actes del cen- 
tenari de la Secció es van fer durant les respectives presidències de Rosa Magrané i Albert 
Via, ambdós malauradament ja desapareguts. 

Actualment la Secció Excursionista del Centre de Lectura segueix amb el seu tarannà 
fundacional al servei de la ciutat i del país mitjançant l'excursionisme i la cultura excursio- 
nista. En els darrers anys s'ha coordinat amb la resta d'entitats excursionistes reusenques i 
de manera conjunta hem organitzat la 45a Renovació de la Flama de la Llengua Catalana el 
2014, el 42è Dia del Camí de Muntanya el 2016 i per al desembre del 2017 estem treballant 
per organitzar a Reus el 41è Aplec Excursionista dels Paisos Catalans. 

Com va dir Josep Murgades en la presentació de l'Aplec Excursionista dels Paisos Ca- 
talans el 1986 d'excursionisme ha de ser reivindicatiu, en darrera instància, de tot allò que 
els excursionistes coneixen i senten com pocs: la terra i les seves gents-. La Secció Excursi- 
onista del Centre de Lectura amb la seva trajectòria així ho ha fet. Tant de bo que els anys 
que han de venir persisteixi amb aquest esperit. 


A) 


La projecció nacional i internacional de la Secció Coral 
del Centre de Lectura (1860-1908) Frederic Samarra 


El 14 de novembre del 1860 quedà constituida de manera oficial la Secció Coral del Centre 
de Lectura. Joan Josep Sociats i Jaume Cort, inspirats per la figura de Josep Anselm Clavé, 
en foren els impulsors i esdevingueren alhora pioners, ja que fou la primera agrupació 
coral d'aquest tipus que es formà a la Catalunya meridional." La seva aparició esdevingué 
l'estímul per a l'aparició d'altres formacions corals a la ciutat com La Floresta (1861), Llotja 
i Tívoli (1862), i La Minerva (1863). No obstant això, la Secció Coral del Centre de Lectura 
esdevingué de lluny la més exitosa de la ciutat. El mateix Sociats fou l'impulsor de la cons- 
trucció d'uns jardins musicals a Reus emparats en el Centre de Lectura.. Els Jardins d'Eu- 
terpe s'inauguraren el vespre del 14 de juny del 1862 amb un concert de setanta cantaires 
dirigits pel mestre Clavé i trenta músics dirigits per Josep Moliné. Fins i tot s'organitzà un 
tren especial des de Tarragona i hi assistí gent d'altres localitats catalanes." 

En aquests primers anys, des del punt de vista competitiu, assoliren el quart lloc en 
un certamen celebrat a Barcelona el 28 de setembre del 1862 en el qual participaren onze 
formacions, o el sisè en el celebrat el 6 de juny del 1864 en competència amb unes altres 
vint-i-tres agrupacions participants. L'actuació més memorable d'aquesta primera etapa 
fou la que efectuà en el concurs que se celebrà a la capital catalana amb motiu de l'Expo- 
sició Universal del 1888. Els cantaires reusencs foren premiats però renunciaren pública- 
ment al guardó per discrepàncies amb el procediment del jurat. L'octubre del 1892 la Coral 


1 De fet, fou la setzena que es constituí a Catalunya. Les altres quinze pertanyien a Barcelona i la seva àrea circumdant. 
Josep Banús explica que l'estendard de la secció duia la inscripció segúent: 4Sociedad Coral del Centro de Lectura. 
Primera de la Provincia de Tarragona. 1860y. Era blanc d'un cantó i magenta de l'altre, lluia les armes de la ciutat dre- 
caladas con fondo de platax, amb cordons i borles de seda i cordonet metàl:lic. L'asta estava rematada per una lira i una 
corona de llorer d'or esmaltada de verd. Josep BANÚS 1 SANS, Charlas del Reus de antafio. Reus, EAJ11 Radio Reus de 
la Sociedad Espafiola de Radiodifusión, 1952-1953, p. 301-302. Per a la resta de referències a la Secció Coral d'aquests 
anys vegeu Ezequiel GoRT i Josep Gomis, Annals de l'Orfeó Reusenc (1918-1993). Reus, Orfeó Reusenc, 1994, p. 9-15. 

2 Arran la clausura governativa del Centre de Lectura el 1866 els jardins entraren en decadència. El 1886 s'enderrocaren 
per construir l'estació dels Directes. Pere ANGUERA, El Centre de Lectura de Reus. Una institució ciutadana. Barcelona, 
Edicions 62, 1977, p. 38-41. 

participà, sota la direcció de Florenci Cogul, en un certamen que s'inseria dins les festes 
del quart centenari del descobriment d'Amèrica. En aquesta ocasió compartí la represen- 
tació reusenca amb El Eco Republicano, una agrupació creada el 1886 i que rivalitzaria 
amb la Coral del Centre durant els anys seguents 

L'octubre del 1892 el mestre Estanislau Mateu i Mas prengué les regnes de la Secció 
Coral. Mateu havia estat sotsdirector de l'agrupació de Cors de Clavé a Barcelona. La seva 
arribada suposà una professionalització de la formació ja que a partir de llavors tots els 
seus integrants haurien de saber solfeig. A més, la Secció Coral passà a denominar-se Or- 
feó Reusenc del Centre de Lectura, sens dubte inspirant-se en l'exemple de l'Orfeó Català 
fundat un any abans per Lluís Millet i Amadeu Vives." Amb el mestre Mateu l'Orfeó assolí 
el seu màxim esplendor. El 28 de maig del 1893 l'Orfeó interpretà calgunas de las mejores 
composiciones del repertorio de Clavés davant els delegats de la Segona Assemblea de la Unió 
Catalanista que s'hostatjaven a casa de l'advocat reusenc Pau Font de Rubinat. El maig 
del 1894 l'Orfeó participà en un gran festival coral que, sota la direcció del mestre Joan 
Goula, se celebrà a la plaça de braus de Saragossa. Hi prengueren part agrupacions corals 
provinents del Principat, del País Valencià i de les Illes. Per encàrrec del mateix Goula, 
Estanislau Mateu dirigí divuit corals en l'acte de clausura de l'Exposició de Belles Arts de 
Barcelona el 8 de juliol del mateix any. Aprofitant l'avinentesa l'Orfeó Reusenc oferí un 
concert al Teatre Tívoli 

El 25 de juliol del 1895 tingué lloc a la plaça de Vista Alegre de Bilbao un gran festival 
de cors catalans, valencians i mallorquins dirigits pels mestres Joan Goula i Estanislau 
Mateu. El dia 29 actuaren a Sant Sebastià on aprofitaren l'ocasió per oferir una serenata als 
monarques espanyols al palau de Miramar. L'Orfeó Reusenc fou el primer a actuar al fes- 
tival i segons el corresponsal ho feu de manera magistral (...) arrancando grandes aplausoss. 


3 — En aquesta ocasió es repetiren les discrepàncies amb el jurat del certamen. El 18 d'octubre la premsa barcelonina publi- 
cà una carta datada el dia 15 i signada per més de 1.500 persones entre les quals hi havia Florenci Cogul i Joan Mercadé 
en representació de la Coral del Centre, en la qual denunciaven les resolucions del jurat i exigien la revisión de dicho 
Jallo y de las informalidades que han concurrido en la constitución y marcha del Jurado predichos. La Vanguardia, 
18-X-1892. 

4 — El canvi de nom comportà l'elaboració d'un nou estendard, obra de la brodadora Magdalena Cavallé, presentat en so- 
cietat el 1894. La premsa de l'època el descrigué amb detall: dDentro de un círculo formado por la inscripción Orfeón 
Reusense, bordada al realce en letras de oro, se destaca el escudo de esta ciudad con la corona mural por remate, 
desprendida de su parte superior de la tela, formada de tupido tejido de oro, confeccionado a la aguja. En el centro 
del escudo, bordada en blanco, se destaca la simbòlica y tradicional rosa, bordada en finísima seda de delicados 
colores, suspendida de un plafón imitación al bronce, bordado en seda, cuyos claros y oscuros son de una perfección 
sorprendente. Al pié del escudo hay unos caprichosos ramajes bordados al realce en oro.) El Correo de la Provincia, 
11-V-1894. 

S — La Vanguardia, 29-V-1893 i 13-V-1894, El Correo de la Provincia, 6 i 8-VI1-1894. 

Esbós dels Jardins d'Euterpe per l'artista Josep Tapiró, 1862 


Una altra de les cròniques afirmava que dlos coristas de la sociedad Centro de Lectura, fueron 
objeto de continuas ovaciones, habiendo sido extraordinariamente aplaudidas todas las piezas eje- 
cutadas, especialmente la gran cantata Al Pueblo vasco que provocó el deliriov. Efectivament, 
l'Orfeó estrenà per a l'ocasió una cantata dedicada al poble basc amb música d'Estanislau 
Mateu i lletra d'Eugeni Mata. Fins i tot foren obsequiats amb una cinta pel seu estendard 


6 — Al pueblo Basco el Orfeón Reusense del Centro de Lectura de Reus. Cantata: (Cantemos camaradas / Con férvida 
pasión / A las hermosas éusharas / Canciones del amor / Rindamos d sus plantas / En cariiioso son, / Nuestros mds 
bellos cantos / Con entusiasta voz, / Que exprese claramente / La gran admiración / Que siente Cataluia / Por esta gran 
región. // Cantemos ú las eusharas / Cantemos con fervor, / Y lleven nuestros cantos / Mezclado en dulce son, / De paz 
los himnos gratos / Y el lazo de unión / De catalanes y éustaros / Producto del amor. / Alegres y entusiastas / Marche- 
mos hoy al son / Del himno que el Eushalduna / Entona con amor. / Coristas catalanes / Que vibre vuestra voz / Para 
ensalzar las glorias / Del eusharo espafol. / Que brillen sus virtudes / Con todo su esplendor / Y el àrbol sacrosanto / 
Que adora con fervor, / Alumbre eternamente / La luz de nuestro sol. / Salud àrbol bendito, / Que juntas en amor, / Bajo 
tu sombra augusta. / A toda la región / Que cual nosotros ama / La fé, patria y amor:// De pechos catalanes / Recibe 
eterno loor, / Mientras te tributamos / Ferviente adoración.y El Correo de la Provincia, 2-VIII-1895. 

Bust de Josep Anselm Clavé per Joan Roig i Solé 


en la qual es podia llegir 4Al Orfeón reu- 
sense, El Basco, periódico carlista, -Bilbao 
25 de julio de 1895)/7 Un parell de mesos 
després, el 22 de setembre, els cantaires 
del Centre de Lectura participaren en un 
certamen organitzat per la societat coral 
La Tarraconense en el qual obtingueren 
una escrivania d'argent. Sembla ser, però, 
que de nou sorgiren sospites i protestes 
envers un jurat que ni tan sols assistí al 
repartiment de premis. L'escàndol fou tan 
gran que fins i tot el president de l'Ateneu 
Tarragoní de la Classe Obrera hagué de 
manifestar als indignats participants que 
l'entitat ano había tenido arte ni parte en el 
certamen ni había intervenido para nada en 
el mismos 8 

L'any 1896 l'Orfeó Reusenc participà 
al Concurs Internacional d'Orfeons que 
se celebrà a Montpeller el 26 de juliol. Els 
reusencs prepararen a consciència les pe- 
ces obligatòries i tenien previst estrenar, 
per primer cop, la peça eHimne a Reus, 
composta pel mestre Joan Goula. L'Orfeó 
feu un gran paper ja que guanyà el pri- 


mer premi de la secció estrangera per la seva excel-lència interpretativa consistent en una 
palma d'or i argent, mentre que Estanislau Mateu aconseguí la palma d'argent per la seva 
direcció. El corresponsal destacà que l'Orfeó obtingué aun éxito ruidosísimo, habiéndole ob- 
sequiado con un valioso regalo la redacción del Petit Meridional:. Fins i tot la revista La Vie 
Montpellieraine publicà un retrat d'Estanislau Mateu i una fotografia de l'Orfeó amb el seu 
estendard. Les mostres d'afecte i admiració als cantaires reusencs no s'acabaren aquí. L'11 
d'agost l'Orfeó rebé dues medalles commemoratives de part del Comitè i del Jurat del 


7 — Diario del Comercio, 14 i 30-VI1-1895, 4Los coros de Bilbaors, La Vanguardia, 25 i 28-VII-1895, El Correo de la 


Provincia, 2-VII1-1895. 


8. —RAMÓN, 4Desde Vendrell), La Vanguardia, 27-IX-1895. 

La projecció nacional i internacional de la Secció Coral del Centre de Lectura (1860-1908) Frederic Samarra 


Imatge de l'Orfeó Reusenc del Centre de Lectura, 1894 


certamen. Així mateix, el compositor francès Laurent de Rille, cen prueba de su aprecio y ad- 
miración-, obsequià l'Orfeó amb un retrat seu i les peces musicals dLes Patineurso i Super 
Flumina, que havia compost per participar als certàmens de Lille i Bilbao. £ 

Els dies 5, 6 i 7 de juny del 1897 l'Orfeó Reusenc tornà a viatjar a terres franceses per 
prendre part en un concurs vocal internacional que se celebrà a Marsella. L'Orfeó tornà 
a triomfar ja que obtingué el primer premi en el concurs d'honor, un segon premi en el 
d'execució (compartit amb El Eco Republicano) i un altre segon premi en el concurs de 
primera vista. El diari reusenc Lo Somatent aprofità l'èxit assolit per les agrupacions locals 
per reivindicar els obrers catalans i bascos enfront del tòpic castís espanyol: sú Espanya no 
tot son toreros, xulos y flamenchs, que hi ha regions com la basca y la catalana, en las que'l 
poble procura vindicarse als ulls dels extrangers presentantshi en forma de nombrosas 


9 — La primera duia la inscripció segúent: (El Comité del Concurso Musical de Montpellier al Orfeon Reusense del Centro 
de Lectura de Reus (Espaha). Testimonio de admiración y de simpatíav, i la segona: 4El Jurado del Concurso Musical 
de Montpellier ú don Estanislao Mateu, por su magnífica dirección3. La Actualidad, 12-VII1-1896. 

10 El Correo de la Provincia, 17-VII i 4-VII1-1896, Diario de Tarragona, 25, 28 i 29-VI1-1896, La Opinión, 2-X-1896. 
4Les Patineurs) fou estrenada per l'Orfeó l'1 de novembre del 1897 al Centre. Eco del Centro de Lectura, 7-X1-1897. 


ds 


4 Un segle i mig de cultura a Reus i Catalunya. La cultura que ha generat el Centre de Lecturay 


Associacions que suspiran per l'art verdader, y en ell hi posan lo poch que'ls queda de les 
sevas forsas, quan ja les han gastat en lo travall:. De tornada, feren una aturada a Mont- 
pellier per interpretar un recital." 

Amb el canvi de segle l'activitat de l'Orfeó Reusenc del Centre de Lectura anà decaient. 
Si bé continuà participant en festivals corals com el que tingué lloc a Alacant i Múrcia 
el setembre del 1901, i en certàmens com el concurs nacional d'orfeons que se celebrà a 
Saragossa l'octubre del 1904, Y l'agrupació entrà en crisi. Malgrat els esforços d'Estanislau 
Mateu per redreçar el rumb la veritat era que el moviment orfeonista es trobava en plena 
decadència. L'any 1908 el Centre de Lectura canvià els seus estatuts i esdevingué un ate- 
neu dividit en set seccions. Els integrants de l'Orfeó s'hi mostraren en contra i acabaren 
per abandonar l'entitat que els havia vist néixer. El Centre va refer la Secció dirigida pel 
mestre Piqué, però l'època daurada del cant coral ja mai no tornaria. L'Orfeó Reusenc, per 
la seva banda, continuà la seva trajectòria en solitari i esdevingué la referència del cant 
coral a Reus i la seva comarca. 

La Secció d'Estudis Socials, impulsora del debat local i 
del prestigi nacional del Centre de Lectura Francesc Artero 


Fundat l'any 1859 per un grup de joves menestrals progressistes que volien bastir una 
societat basada en la tolerància de totes les doctrines i tendències, és lògic que l'estudi de 
la realitat sociopolítica esdevingués un dels principals eixos vertebradors del Centre de 
Lectura. La incipient industrialització i les seves contradiccions socials, la crisi de la mo- 
narquia borbònica, el sorgiment de moviments polítics alternatius (carlisme, catalanisme, 
republicanisme), alguns dels quals de dimensió internacional (anarquisme, marxisme), 
generaven un context d'ebullició ideològica en què la població es delia per conèixer les 
propostes d'aquestes noves doctrines. 

Malgrat aquest substrat seminal, la Secció d'Estudis Socials del Centre de Lectura no es 
constituí formalment fins a l'any 1908, amb l'aprovació del nou reglament que va donar a 
la societat el caire definitiu d'ateneu. El primer president seccional, l'advocat Jaume Simó 
i Bofarull, republicà radical, fou l'impulsor que l'entitat acollís, l'abril del 1911, la celebra- 
ció del primer Congrés d'Ateneus de Catalunya, fet que demostra la capacitat d'iniciativa 
d'aquest grup de socis i la seva influència en l'àmbit nacional. 

El segúent president de la Secció fou Josep Recasens i Mercadé, precursor del socialisme 
reusenc, que ocupà aquesta responsabilitat durant 24 anys consecutius, sense amagar una 
orientació de l'activitat seccional procliu a les seves idees, que segons confessió pròpia 
li generà l'enemistat dels segments conservadors. Entre el 1912 i el 1916 s'organitzaren 
successives conferències sobre la problemàtica de la classe obrera a càrrec de ponents com 
Josep M. Tallada, Antoni Fabra i Ribas, Antoni Martí i Bages, Víctor Fonseca i Joan Babot. 

A partir del 1922, la Secció organitzà un ambiciós cicle de conferències de temàtica so- 
cioeconòmica que portà al Centre de Lectura figures com el financer Eduard Recasens, 
l'advocat Joan Salas, l'intel-lectual socialista Manuel Serra i Moret, el diputat de la Manco- 
munitat Albert de Quintana, el catedràtic d'estudis comercials Ferran Boter, el sindicalista 
Àngel Pestafia o el president de la Diputació de Barcelona Joan Vallès i Pujals. 

La conferència que pronuncià al Centre de Lectura de Reus el dirigent del PSOE In- 
dalecio Prieto, el dia 19 de gener del 1923, en què es mostrà molt crític amb el puixant 

nacionalisme català, tingué un important 
ressò al conjunt del país, ja que generà rè- 
pliques i contrarèpliques a la premsa edi- 
tada a Barcelona, i esperonà la constitució 
de la Unió Socialista de Catalunya, com a 
partit que aspirava a esdevenir dla fracció 
catalana del socialisme universal:. 

Durant la dictadura de Primo de Rivera 
la Secció d'Estudis Socials continuà plena- 
ment activa i resistent: organitzà un con- 
sultori jurídic gratuit per a treballadors, 
projectà la creació d'una borsa de treball, 
promogué el debat de propostes sobre la 
problemàtica de l'habitatge que existia 
x a Reus en aquells moments, i celebrà un 
Segell de la Secció d'Estudis Socials, 1911 curs sobre l'assegurança obrera (1926). 

L'any 1930 la Secció impulsà les prime- 
res Converses sobre temes d'interès locab, i feu un assaig de planificació estratègica avant 
la lettre, amb ponències sectorials sobre la decadència territorial de Reus, l'abastiment d'ai- 
gúes, la beneficència pública, l'urbanisme, les finances municipals, l'esport i la cultura. La 
projecció ciutadana del cicle fou tan notòria que el primer ajuntament republicà del 1931 
reclamà al Centre de Lectura els textos originals per estudiar-los, com a referències per al 
seu programa d'actuació. 

En els primers anys trenta, de la Secció d'Estudis Socials sorgiren propostes amb vo- 
cació d'assolir vida pròpia, com la creació de l'Associació de la Premsa, la fundació de 
l'Agrupació Salut (que després formaria part de la Quinta de Salud La Alianza), i la no 
reeixida Lliga dels Drets de l'Home. Amb Joan Gilabert com a nou president, a partir del 
1934, la Secció mantingué la seva orientació obrerista i socialitzant durant tota l'època 
republicana. 

La col-lectivització del Teatre Bartrina, a l'inici de la Guerra Civil, i els efectes del bom- 
bardeig del 1937 deixaren el Centre de Lectura en una delicada situació durant el període 
bèl-lic. La clausura de l'entitat al final del conflicte (1939), que la salvà del saqueig dels 
vencedors, es mantingué fins a l'any 1948. 

Amb la difícil represa, ja l'any 1949, el nou president de la Secció, Josep Maria Guix 
Sugrafies, organitzà la segona sèrie de les Converses sobre temes d'interès local.. Dins 
l'estret marge d'actuació que permetia el franquisme, les conferències abordaren qúesti- 
ons com l'urbanisme i l'habitatge, la demografia, l'economia agrària, la puericultura, la 

NFERÈNCIA DEL SENYOR INDALECI PRIETO 


DiPuTAT A CORTS PER BILBAO, QUE TINGUÉ LLOC EN NOSTRE CASAL 


EU la presentació 
del conferenciant el 
senyor Josep Reca- 
sens, ex-president 
de la Secció d'Es- 
tudis Socials, orga- 

i) nitzadora de l'acte. 
Comensà el senyor 

Prieto advertint a 

l'auditori que ell no té condicions de confe- 
renciant, Que es home de polèmica que tro- 
ba en la disertació de l'adversari arguments 
per a la discussió. Que necessita contradic- 
tor per a exaltar el seu verb i donar calor 
a la seva paraula. Promet que ens dirà, amb 
tota valentia, ço que pensa, amb sinceritat, 
sense caure en l'adulació, ja que no vé a 
fer-se clientela política. Es dol de no poder 
expresar-se en català, llengua a la que esti- 
ma i respecta. 

Confesa ésser fondament pessimista. Da- 
vant del panorama espanyol, davant d'un 
Estat podrid, corromput, en plena descom- 
posició, per gran que sia la seva voluntat, 
el seu entusiasme, la desencoratjadora rea- 
litat l'atueix. 

El regisme monàrquic està passant per 

Luna fonda crisi. El constitucionalisme s'ha 

convertit en una ficció, derivant envers el 
poder personal, convertint-se en una cari- 
Catura i en una vilesa. 

D'això no n'és culpable tan sols la mo- 

narquia, puix sempre havia viscut en equi- 
libri entre dues coaccions, dos perills: el 
de la República i el del llegitimisme carlí 
o jaumista. El republicanisme com a acció 
ha desaparegut quedant en peu les forces 
organitzades de la reacció, que per mitjà 
de altes gerarquies, arriben fins a les cam- 
bres de Palau, alentant el poder personal, 
que culmina en el vergonyós desastre 
d'Annual. 

Senyala com a responsables de la deca- 
dència del partit republicà als reformistes, 
que en ingressar a la Monarquia han deixat 
sense cap al partit, i sense els homes de 
més solvència i capacitat, havent amb això 
causat tal dany al pais que, per grans que 
sian els seus encerts en el poder, no podràn 
compensar-lo. Els capdills republicans, no 
tenen, avui, solvència moral, no són una 
garantia i una esperança de bon govern, 
amb que sustituir i liquidar l'actual règim— 
encara que en les formes de Govern no hi 
ha xifrat mai grans esperances—per la Re- 
pública que creu més apte pel desenrotllo 
progressiu del poble. 

Segueix dient que la responsabilitat no 
és tota dels capdills, puix aquests no senti- 
rien una certa debilitat, si darrera d'ells hi 
hagués una massa conscient que els vigilés 
i els exigís responsabilitats a l'ensemps que 
els alentés a l'hora del defalliment i de la 
desesperança. 

cultura i els museus, l'esport, la formació professional, la capitalitat comarcal de Reus... 
A manca de debat polític democràtic, es pretén actualitzar la reflexió en clau estrictament 
ciutadana. 

La rebatejada Secció de Ciències Morals, Polítiques i Socials, que seguia l'empenta del 
president Guix, promogué les terceres dConversesx l'any 1954, amb les quals posà al dia 
els citats àmbits sectorials, i hi afegí ponències innòcues sobre la influència del vent de 
mestral, l'avicultura o els vincles entre Reus i Salou. L'any 1958 es feu una aposta més 
agosarada, en organitzar un curs sobre el Mercat Comú a càrrec d'alguns advocats i eco- 
nomistes locals no addictes al règim. 

L'any 1965 es produí una adaptació del reglament del Centre de Lectura a la nova Llei 
d'associacions, que donà lloc a una reorganització seccional que permeté l'entrada del 
significat antifranquista Celestí Martí Salvat com a vocal de la Secció de Ciències Morals, 
en el marc d'una estratègia combinada dels elements més actius de l'oposició democràtica 
per guanyar influència social. Al llarg del tardofranquisme, aquests moviments consoli- 
daren el Centre com a referent ciutadà de les reivindicacions catalanistes i prollibertats. 

Poc després de la mort de Franco, i a causa del moment excepcional que vivia el país, la 
renovada Junta del Centre de Lectura presidida per Jordi Escoda va assumir directament, 
en superar l'àmbit purament seccional, el repte de portar a Reus els ponents que en el 
primer semestre del 1975, encara en vida del dictador, havien protagonitzat a Barcelona 
el cicle de les dLes Terceres Vies a Europao, la carta de presentació de les emergents forces 
polítiques catalanes. 

Al voltant del títol comú eCamins cap a la Democràcia-, i ampliant el catàleg de ponents 
originals, durant els primers mesos del 1976 visiten el Centre com a conferenciants: Heri- 
bert Barrera (ERC), Josep Pallach (Reagrupament Socialista), Josep Solé Barberà (PSUC), 
Joan Reventós (CSC), Anton Cafiellas (UDC), Joan Armet (PSAN), Jordi Pujol (CDC), Ra- 
mon Trias Fargas (EDC), Josep Badia (Partit Carlí) i Joan Cornudella (FNC). Aquest ric 
mosaic ideològic, previ a la legalització dels partits, va situar l'entitat i la ciutat de Reus 
com l'aparador més privilegiat de la transició política a tota la Catalunya meridional. 

Amb la normalització democràtica i la recuperació de l'autogovern, la Secció de Ci- 
ències Morals pren embranzida, recupera les Converses sobre temes d'interès locab, i 
organitza nombrosos cicles de conferències que permeten portar al Centre de Lectura les 
personalitats que marquen la pauta del nou moment social i polític, projectant novament 
el prestigi de l'entitat i la vitalitat cultural de Reus en l'àmbit nacional. 

Prenc com a referent comparatiu inicial la revista del Centre de Lectura per contextualit- 
zar el procés de catalanització que anà experimentant l'entitat a través d'iniciatives —en 
principi isolades— que anaren esdevenint constants en dues etapes: els anys vint i trenta i 
la dècada endegada d'ençà dels anys seixanta del segle vintè. En aquest sentit, la hipòtesi 
que mantinc és que el procés de catalanització de l'ateneu (ecatalanització interna:) és 
consubstancial als avenços —o retrocessos— operats socialment i política en l'abast urbà 
(ecatalanització / substitució lingúística externax) i nacional (prenent com a discriminant 
la conferència d'Àngel Guimerà a l'Ateneu Barcelonès el 30-XI-1895: 4La Llengua Catala- 
nax, motiu de catalanització de l'entitat). 

L'alfabetització castellanitzadora —remarca de violència político-simbòlica— determina- 
da per l'Estat espanyol liberal vuitcentista explica que la consciència lingúística s'articulés 
en consonància amb la construcció del contradictori moviment de construcció nacional 
—amb dissincronies— als Paisos Catalans. 

Cal que ens demanem, doncs, si les primeres composicions poètiques, de tipus costu- 
mista i emotiu, publicades a la Revista el darrer terç del vuit-cents, eren un senyal de presa 
de consciència protonacional. 

Si observem la sequència de la publicació ens adonarem que fou en aquest context quan 
podem datar el primer treball sociolingúístic —extrapolable a la resta d'espais de sociabi- 
litat. L'escriptor amb el pseudònim aNomeno escriví un article —Notas. Sobre l'Estat de 
la llengua catalanax— en què indicà quins eren els àmbits d'ús de la llengua: da gent del 
poble no entén en general lo castellà y'l té com llengua estrangera,. En canvi, l'entorn 
urbà —de Roses a Tortosa— centén lo castella y'I parla. I tot seguit remarcava que edes del 
renaixement iniciat per Aribau, los Jochs Florals, lo Teatro Català, lo periodisme y altres 
causas accidentals, han escampat per nostra patria l'amor y'1 conreu de la llengua nativa, 
l'intent de netejarla y conservarla:. A la fi de l'escrit acordava —davant l'espuri i glotòfag 
cosmopolitisme lingúístic, que no es corresponia amb el projecte internacionalista de l'es- 
peranto— que econservi cada pais son parlar y estimi'l y purifiqui'l, que encara no sabem 
quin llenguatge ha de cedir lo lloch a l'altre-.' 


1. — Revista del Centro de Lectura LRCL), 33, 16-XI1-1883, p. 3-5. 

Acte d'inauguració del bust de Pompeu Fabra a la biblioteca del Centre de Lectura en el 
centenari del naixement del filòleg amb la presència de la seva filla Carlota, 1968 


aNomeno mateix, sota l'afany d'informar la llengua amb continguts pragmàtics (i no 
exclusivament emotius), hi escriví l'article: aNotas sobre l'origen y formació de les mu- 
nicipalitatso, primer treball publicat al portaveu de l'entitat sobre ordenació territorial." 

Aquests exemples configuraven un context que indicava l'estat incipient d'una cata- 
lanització lingúística reduida a voluntats individuals i simultàniament definida al clam 
d'organització patriòtica de base sota l'impuls del portaveu de l'Associació Catalanista 
local La Veu del Camp, anterior a la Unió Catalanista. 

Ara bé, les hipotètiques consequències de l'articulació suprapolítica catalanista cap a la 
publicació del Centre no establiren —en consonància potser amb la situació de prenorma- 
tivitat ortogràfica— un avenç de posicions quant a l'ús de la llengua. La tònica finisecular 
vuitcentista no varià respecte de les motivacions temàtiques de l'etapa anterior esmentada 
ni ho feu en allò que respecta a les infrequents composicions —sota matèries i al-legories 


2 —ORCL,2, 13-1-1884, p. 4-5. 

Acte d'inauguració del bust de Pompeu Fabra a la biblioteca del Centre de Lectura en el 
centenari del naixement del filòleg amb la presència de la seva filla Carlota, 1968 


sociològiques diverses— en una llengua majoritàriament no percebuda com a nacional 
A la ciutat, tanmateix, existien cenacles sensibles a aquesta percepció lingúística —com la 
llibreria La Regional- i el Centre ingressava obres que aleshores sintetitzaven concepcions 


culturals i polítiques nacionalitzadores —Lo Catalanisme del confederal Valentí Almirall—, 


noves síntesis historiogràfiques —Historia de Catalunya, confegida per Antoni de Bofarull— 


3. — Vegeu l'evocació excursionista de Mercadé Martí: dCarta sense carpeta), Eco del Centro de Lectura de Reus LECL), 
5, 2-V-1897, p. 3-4, l'al-lusió als falsos analistes literaris d'Antoni Marca Boada: 4Pseudo-crítichss, ECL, 17, 25-VII- 
1897, p. 4-5, l'al-legoria al Centre de Lectura d'Eugeni Mata Miarons: 4dHomentage al "Centro de Lectura", ECL, 32, 
1-X1-1897, p. 5, a la menestralia urbana de Joan Colom: 4Lo cant del cerrallers, que reivindicava: dObrer soch y català 
/(...) Visca Catalunyal / la familia y'1 treballs, ECL, 45, 6-11-1898, p. 4-5 i, amb la mateixa temàtica, la composició de 
Mata Miarons: 4La menestraliay, ECL, 54, 17-IV-1898, p. 6. 

4 Ambdós volums consten com a incorporats a la biblioteca segons el primer registre biblioteconòmic efectuat al Centre 
i publicat, en diversos lliuraments. En aquest cas vegeu l'ECL, 46, 13-11-1898, p. 8. 

Bust de Pompeu Fabra de Ramon Ferran, 1968 


i obres d'escriptors del Camp i de po- 
lítics (liberals) i filantrops També 
incorporava publicacions de caient 
catalanista Lo Jovent Catalú (ECL, 59, 
15-V-1898), o l'Anuari Català. Revista 
del moviment literari regional (RCL, 3, 
1-IV-1901). Comptat i debatut, l'eta- 
pa vuitcentista no feu altra cosa que 
exemplificar els vaitots renaixencistes 
que maldaven per a (rejtrobar —sota la 
primera modalitat diatòpica territorial 
de tota l'àrea lingúística, el llemosí— la 
llengua a través de la qual es pogues- 
sin bastir uns mínims referents (histo- 
ricistes) comuns.é 

Aquesta concepció —sota el moder- 
nisme local— es projectà, però, amb 
més intensitat a començaments del 
segle vintè, quan el moviment catala- 
nista construí l'imaginari simbòlic so- 
cialitzat entre els associats del Centre 
i quan la revista es feu ressò dels pri- 
mers debats entorn de l'estatus norma- 
tiu de la llengua davant la glotofàgia 
de l'Estat espanyol./ La connexió entre 
modernisme i catalanisme era evident. 

I també ho era que el primer Regla- 


ment catalanitzat que consta en l'arxiu del Centre fos el de la Secció Excursionista, sota 
la presidència de Josep Prunera, redactat el 7-XI-1901 (Impremta Eduard Navàs, 1903). 


5 — Em refereixo a l'adquisició d'obres de Narcís Oller: Vilaniu, Croquis del natural, La Febre d'or —ECL, 52, 27-11-1898, 
p. 8—, de Josep Pin i Soler: La família dels Garrigas —ECL, 53, 3-IV-1898, p. 8— i de Víctor Balaguer: Lo romiatge de 


l'ànima —ECL, 57, 1-V-1898, p. 8. 


6 — No d'altra manera calia entendre la publicació de poemes de renaixencistes valencians com Jacint Labaila: 4Flors del 


Túriay, ECL, 64, 19-VI-1898, p. 8. 


7 — Vegeu, pel que fa al primer aspecte: Mfiquell Vientural Bfalanyàl: 4Cronica Artística. L'Exposició de postals a la "Lliga 
Catalanista"y, RCL, 36, 15-VIII-1902, p. 139-140. I, quant al segon fet, el mateix articulista ressenya el llibre de Josep 
Aladern: Lo català çes idioma ó dialecte2 (1903), RCL, 48, 15-11-1903, p. 37-38. 

L'excursionisme tot just s'havia organitzat des de l'afany de conèixer científicament el 
terrer, la qual cosa, com a base objectiva, fou suficient per a percebre-hi la concreció de la 
pàtria. Heus ací, doncs, el referent lingúístic com a expressió d'aquest lligam. 

Ara bé, aquesta normalització es feia implícita d'acord amb una aparent neutralitats 
lingúística —extrapolable a altres associacions homòlogues. En el Reglamento del Centre (5- 
IX-1908) s'especificava que l'entitat ano establecerd privilegios de idioma ni de nacionalidadeso 
(f. 1). Aquesta estratègia durà vint-i-tres anys (1908-1931), com constatava el projecte de 
Reglament del Centre —ara, en català— de juliol de 1931. 

La questió al voltant de l'oficialitat de la llengua operà un primer fourning point en l'ús 
del català a les actes de l'entitat. A partir de la sessió de la Junta Directiva del 4-VI-1911 
el català hi fou emprat frequentment. Aquest fet pot ser explicat per dues raons: a) els 
efectes culturitzadors de l'organització al Centre del I Congrés d'Ateneus, i b) la persona- 
litat ideològicament definida en l'espai republicà catalanista dels dos presidents d'aquesta 
conjuntura: Jaume Simó Bofarull i Antoni Porta Pellissé. 

Aquesta etapa fou epreparatòria, de l'hegemònica quant a la catalanització integral 
de l'entitat: la presidència de Pere Cavallé Llagostera (1915-1922), la qual explicava l'ús 
de la llengua a les actes d'ençà del 6-V1-1915 fins a 19-IX-1938, sota la presidència de Pere 
Balaguer. Aquesta actitud —en el marc del projecte de construcció nacional de La Manco- 
munitat (1914-1923)— es corresponia amb l'afany de difondre una catalanització substan- 
tiva al voltant, per exemple, de la funció cultural dels municipis i el lloc que hi tenien els 
ateneus. 

Com és sabut —i no hi insistiré— l'etapa de la Revista compresa entre el 1920 i el 1934 
reflectí la nacionalització cultural de l'entitat, com també ho feren, en consequència, el 
reglament d'espai —Biblioteca, 15-IV-1923-i el propi del Centre —sota la presidència de Jau- 
me Roig Padró— en el qual (redacció del 23-111-1934) s'explicitava —per primera vegada— en 
l'article primer que l'idioma oficial era el català. 

L'explicació d'aquesta conjuntura ve donada en la relació existent entre la catalanitza- 
ció social i la catalanització interna. Al primer terç dels anys trenta el Centre bategava a 
l'uníson amb el debat polític nacional derivat de l'aplicació de l'autonomia regional del 
setembre del 1932. Per aquest motiu, el president del Centre de l'any 1933, Pere Totosaus 
—en endegar una sèrie de conferències sobre l'estat polític del país—, destacava que encara 


8 —S'esdevingué, és clar, el mateix en la reglamentació interior de la Secció Excursionista del 26-X1-1908. I, pel que fa a 
altres seccions, vegeu la catalanització del Reglament de la Secció d'Art (18-XI1-1908), i el de la Secció de Literatura 
i Idiomes (15-1-1909), sota la secretaria de Josep Recasens i Mercadé, socialista que aleshores vinculava obrerisme i 
questió nacional a les planes republicanes del portaveu Foment. Un lligam que, com a hipòtesi, pot explicar aquesta 
descastellanització lingúística reglamentària. 

9. — Vegeu Ajnton) PORTA PALLISSÉ: 4De l'acció cultural del municipiss, RCL, 15, 1-IX-1920, p. 265-267. 

que l'associació no discriminava entre opcions polítiques, sí que volia esdevenir trans- 
missora de les apalpitacions dels tempso —cEls senyals del temps són, d'altra banda, una 
preocupació per la políticav— en clau de debat intel-lectual, atès que la emajoria de polítics 
catalans són doblats d'intel-lectualss. Y Fi de trajecte. 

Les consequències sabudes de la repressió cultural sota el francofalangisme espanyol 
arreu del país no foren alienes a la vida del Centre. Amb tot, d'ençà de la reobertura, l'abril 
del 1948, l'activitat d'individualitats al si de seccions de l'associació endegà un fil catala- 
nitzador implícit reflectit, en principi, per la subsecció, pertanyent a la Secció de Litera- 
tura, Amics de la Poesia —referent homònim de l'agrupació de Barcelona- ratificada en la 
Junta Directiva del 7-111-1949. Fou, precisament, a través d'aquest canal que el 20-XI-1951 
l'eruditi activista Joaquim Santasugna —aleshores immergit en la redacció de la seva mag- 
na obra Reus i els reusencs en el Renaixement de Catalunya fins al 1900— hi impartí la primera 
conferència en català: dLa colla de l'Aladerns.Y Fou un fet semipúblic però que servia per 
reflectir el progressiu clima favorable vers la recuperació de referents intel-lectuals, també 
coetanis. 

La llarga marxa catalanitzadora entre escletxes sota l'Estat franquista alenà, al Centre, 
a progressar en àmbits d'ús: primeres actes en català de la Junta del Centre d'ençà del 
1948 —de la primera, datada el 13-1-1961, fins al 13-V1-1965, i de manera intermitent des del 
13-XI1-1965 fins al 12-V-1967— i, fonamentalment, en el seguit d'actes i iniciatives agom- 
bolades sota la Secció de Literatura, aleshores presidida (22-V1-1961) pel Dr. Bonaventura 
Vallespinosa i la Secció de Ciències Morals i Polítiques. " Els indicis produits a la Revista in- 
dicaven vents favorables a la incipient desespanyolització: recordatori del traspàs de Prat 
de la Riba (1917-1967)V i, entre d'altres iniciatives, el aCicle d'actes a honor i establiment i 
enaltiment de la nostra parlax. " 

Aquesta transició renovadora quallà —fou un abans i un després en la dinàmica cultural 
del Centre— en la commemoració del naixement de l'enginyer gramàtic Pompeu Fabra. P 
Fou un esdeveniment que reflectí la catalanització definitiva quant a la redacció de les 


0 Mots presidencials abans que el primer ponent de les jornades —(Els problemes de Catalunya després de l'Estatuto—, 
Rovira i Virgili, intervingués sobre dLa Catalanització generals. Vegeu: RCL, 237-239, gener-març, 1933, p. 87. 

1 Pere ANGUERA: El Centre de Lectura de Reus. Una institució ciutadana, Edicions 62, Barcelona, 1977, p. 207. Vegeu-ne 
la ressenya a 4La disertación del escritor reusense Joaquin Santasusagnax, Diario Espafiol, 4.106, 23-X1-1951, p. 4. 

2 Consulteu, com a model, la composició del Consell Directiu —i alguns dels associats que informen les seccions— publi- 
cada a RCL, 179-180, juliol-agost, 1967, p. 456. 

3. RCL, 179-180, juliol-agost, 1967. Treballs d'aquest número reflecteixen nous temps en el decurs de la publicació i en 
l'ambient cultural. Vegeu l'article de Celestí MARTÍ SALVAT: 4La nació i L'Estats, p. 447-448 i el de Xavier Amorós, sota 
la hipotètica influència d'Els altres catalans de Francesc Candel, dUn problema capitals, p. 448-450. 

4 RCL, 182, octubre, 1967, p. 476-477. 

S Vegeu-ne el monogràfic que hi fou dedicat: RCL, 186, febrer, 1968. 

CATALUNYA 
I 


El problema de les nacionalitats 


Celestí Martí 


Sobre el predomini lingúístic i cultural 
Josep Murgades 


CENTRE DE LECTURA 


Dia 13 de Setembre de 1976 - A 2/4 de vuit 


(Organitza Secció de Lletres) 


Lacteia — imprimei: A abans - ama: D.L 1 LAIA 


Cartell de les conferències "El problema de les nacionalitats" de 
Celestí Martí i "Sobre el predomini lingúístic i cultural" de Josep 
Murgades, 1976 (fons Pere Anguera, Arxiu Municipal de Reus) 

actes de la Direcció d'ençà del 15-11-1968 i allò determinant: l'impuls d'activitats naciona- 
litzadores de caire normalitzador. 

A partir de la dècada dels anys seixanta, amb l'ocupació de càrrecs de seccions actives 
—Literatura i Ciències Socials i Polítiques—, É la vida de l'entitat anà desprovincianitzant-se, 
fet concretat, primer, en esenyalso interns de la revista, i, a partir del 1970, en la integral 
catalanització de la publicació. 

Aquesta base crítica associativa, aconduida per presidències proclius del tot al retorn de 
la personalitat nacional del Centre congriada als anys vint i trenta —Emili Argilaga, Ramon 
Amigó, Jordi Escoda i Xavier Amorós— establí que des del 1983 —fins avui— el Reglament 
fixés el català com a llengua oficial del Centre, fet ratificat als Estatuts del 25-11-1987 en el 
punt 1. 2. de l'article primer. 


16 Com a mostra vegeu la composició de la Junta Directiva i de les seccions sota la nova presidència presidida —arran del 
traspàs d'Enric Aguadé Parés— per Josep Blanch Massó: RCL, 192, agost, 1968, p. 600. 

Un dels trets diferenciadors de Catalunya, sens dubte, és el de l'associacionisme. Un con- 
cepte, susceptible de diverses interpretacions, però que en tot cas és un fenomen amb 
profundes arrels populars, vinculat a la Catalunya preindustrial. Analitzant-lo des del 
vessant pragmàtic estaria relacionat amb la manera com un grup de persones, vinculades 
institucionalment, comparteixen inquietuds i uneixen esforços, per aconseguir determi- 
nades fites. Aquest és l'esperit amb què han crescut els habitants de pobles i ciutats de 
Catalunya i que al llarg de la història ha permès superar fins les situacions més adverses. 

A partir de la idea d'associacionisme, en què ens podem trobar institucions de tot tipus: 
culturals, econòmiques, educatives, esportives, laborals, polítiques, recreatives, religio- 
ses o socials, podem arribar al concepte d'ateneu. Segons Ramon Arnabat i Xavier Ferré, 
aquest seria un terme genèric, les societats obreres, casinos, centres, associacions recreati- 
ves, cercles, entre d'altres serien entitats similars, tot i que la Federació d'Ateneus de Ca- 
talunya defineix ateneu com euna associació que té com a objectiu el foment de la cultura 
i la millora de la qualitat de vida de les persones associades a través d'activitats, socio- 
culturals com xerrades, conferències, exposicions, tallers." Amàlia Bosch, situa com un 
dels principals objectius dels ateneus el de difondre la instrucció i l'educació dels infants 
i adults, en una època en què aquests aspectes eren deficitaris entre les classes populars." 

La gran expansió d'aquestes institucions es va produir a mitjan segle xix, entre el 1845 i 
el 1887, arreu de Catalunya, es van crear nombroses associacions populars, la majoria de 
les quals preocupades pel desenvolupament cultural i també amb finalitats recreatives i, a 
instàncies de les autoritats, havien de tenir un marcat caràcter apolític2 


1 Ramon ARNABAT MATA: Xavier FERRÉ TRILL. Ateneus. Cultura i llibertat. Associacionisme a la Catalunya Contemporà- 
nia. Barcelona: Federació d'Ateneus de Catalunya, Barcelona, 2015, p. 18. Federació d'Ateneus de Catalunya. Consul- 
tat el 18/10/2016 a: http:/fvvvyy.ateneus.cat/la-federacio/historia-dels-ateneus/. 

Amàlia BOSCH DATZIRA. Els ateneus de Catalunya. Barcelona: Federació d'Ateneus de Catalunya, 1991, p. 33-34. 

3 —ARNABAT, FERRÉ. Ateneus. Cultura i llibertat... p. 45. 

(Primer Congrés Regional d'Ateneus 
y Associacións de Cultura. 


de Catalunya 


d'al - de g del 1983 


CENTRO DE LECTURA 
REUS 


es SET A me — Te 


Primer Congreso Regional de Ateneos 


y Asociaciones de Cultura. 


SERVEI DE PROMOCIÓ CULTURA 


Reglament del I Congrés d'Ateneus de Catalunya, Cartell del III Congrés d'Ateneus de Catalunya, 1983 
1911 (Arxiu Comarcal del Baix Camp) 


El Centre de Lectura és un bon exemple de l'associacionisme que es va difondre en 
aquesta època, recordem que va ser fundat el 1859. L'origen de l'entitat el trobem en unes 
tertúlies al Cafè de la Música del raval de Santa Anna on, a part de debatre sobre el govern 
i comentar les notícies d'actualitat, es llegien diaris en veu alta. Un grup format per Sal- 
vador Ferrer, Josep Gúell i Mercader, Salvador Ortiga, Gabriel Bofarull, Joan Grau, Ciril 
Freixa, Salvador Balada, Pere Busquets i Eduard Tost, van liderar un projecte de societat 
que tingués per finalitat el desenvolupament integral de la persona a través de la lectura 
de llibres i periòdics, amb finalitat instructiva i prohibició de tot tipus de joc, balls i discus- 
sions polítiques o religioses." 

Des de la seva creació, el Centre va patir vicissituds diverses, amb canvis de domicili, 
clausures —per questions polítiques— i reobertures, polèmiques internes i actualitzacions 


4 o Pere ANGUERA NOLLA. El Centre de Lectura de Reus. Una institució ciutadana. Barcelona: Edicions 62, 1977, p. 9. 

 Congr és l 
d'Ateheus b 


GENERALITAT 


DEPARTAMENT DE CULTURA DE LA € 


Cite deLectura 


Imatge de la taula presidencial del III Congrés d'Ateneus, 1983 


del reglament, sempre sense perdre de vista la perspectiva cultural que, des de ben aviat, 
va ser evident a la seva revista: El Eco del Centro de Lectura. A finals de l'estiu del 1908, una 
nova normativa l'estructurava com a ateneu. La societat es dividia en set seccions: ciènci- 
es, literatura i idiomes, art, música, excursionisme, arts i oficis i estudis socials. La Junta 
Directiva de l'entitat estava formada per un president, un vicepresident, un tresorer, un 
comptable, un bibliotecari, sis vocals i quatre secretaris 

Els Ateneus van esdevenir un referent cultural en el context d'una Catalunya liberal que 
es trobava en plena industrialització i amb un panorama d'àmplies desigualtats socials i 
culturals.é Els dies 15, 16 i 17 d'abril del 1911, el Centre de Lectura, aleshores presidit per 
l'advocat Jaume Simó i Bofarull, acollia el I Congrés d'Ateneus de Catalunya. La iniciativa, 


S —Hbídem, p. 117. 
6 —/ARNABAT, FERRÉ. Ateneus. Cultura i llibertat..., p. 18. 

Imatge del III Congrés d'Ateneus celebrat a la Sala d'actes, plena de gom a gom, del Centre de Lectura, 1983 


molt ben acollida per tots els estaments, va comptar amb el suport de la Diputació de 
Tarragona i dels ajuntaments de Barcelona, Lleida i Reus. Francesc Font de Rubinat, per 
il'lustrar l'esdeveniment, va dissenyar un logo especial. El congrés, presidit per Pere Co- 
romines es va estructurar en 16 comissions, que abraçaven àmbits com: higiene i medici- 
na social, agricultura, pedagogia, estudis socials, econòmics, polítics o biblioteques, entre 
d'altres. En conjunt es van exposar 72 ponències, les més rellevants van ser les de: Jaume 
Aguadé, Marcel-lí Domingo, Eduard Fontserè, Adrià Gual, Francesc Layret, Felip Pedrell, 
Joan Puig i Ferreter, Josep Recasens, Antoni Rovira i Virgili, Jaume Simó, Josep M. de Sucre 
i J. M. Tallada. Tot i que segons el reglament, les dues llengúes —català i castellà— podien 
ser utilitzades indistintament, només quatre comunicacions es van fer en castellà. Cada 
ateneu va mostrar la seva singularitat, a causa de la diversitat d'institucions i de tendèn- 
cies no es va arribar a cap iniciativa que permetés assolir objectius comuns. En l'àmbit 
organitzatiu el Congrés va ser un èxit, si ens atenem a les consultes que es van fer des de 

Vilanova i la Geltrú, per tal d'obtenir informació, ja que la localitat del Garraf era la seu del 
Segon Congrés. Per al Centre de Lectura, com a institució, va ser molt important la gran 
difusió que va representar." 

Al cap d'un segle, a la tardor del 2011, el Centre va rememorar aquell congrés amb la 
celebració d'unes jornades, a les quals van participar destacades personalitats de l'àmbit 
cultural i científic de Catalunya: el 24 d'octubre, Salvador Giner, president de l'Institut 
d'Estudis Catalans, obria el curs acadèmic 2011-2012 amb la conferència 4L'Institut d'Estu- 
dis Catalans, ahir, avui i demà-. En dies successius van intervenir: Vicenç Altaió, director 
d'Arts Santa Mònica i de RRTU (cultura, recerca, tecnologia, universals), Josep Ramoneda, 
director del CCCB de Barcelona, Laura Borràs, directora de la Institució de les Lletres Ca- 
talanes, Isona Passola, guionista, directora i productora de cinema, Juan Insúa, director del 
festival de literatura Rosmopolis i del CCCB Lab, Pilar Parcerisas, crítica d'art i membre 
del CONCA (Consell Nacional de la Cultura i les Arts), Eugènia Serra, coordinadora ge- 
neral de la Biblioteca de Catalunya, i Vicenç Villatoro, president de l'Institut Ramon Llull 

El III Congrés d'Ateneus no es va celebrar fins a l'any 1983, amb l'arribada de la demo- 
cràcia es va voler donar un nou impuls al moviment ateneista. Entre els mesos de maig i 
octubre es va desenvolupar en diversos ateneus d'arreu de Catalunya, el Centre de Lec- 
tura va ser l'amfitrió dels actes d'inauguració i de cloenda." Hi van assistir prop de 150 
entitats, que van treballar en nou àmbits com: dinamització cultural, història de l'ateneis- 
me, funció dels ateneus a la societat actual o problemàtica dels ateneus. El professor Pere 
Anguera i l'historiador Lluís-Miquel Pérez —aleshores membres de la Junta— van ser autors 
de dos articles que es referien als dos congressos celebrats a Reus i a Vilanova, els anys 
1911 i 1912, respectivament. El professor Josep Termes i l'intel-lectual Josep M. Ainaud de 
Lasarte van ser els responsables de les ponències. L'acte de clausura va ser presidit per 
Max Cahner, conseller de Cultura de la Generalitat, i per Anton Borrell, alcalde de Reus. 0 
Entre les decisions adoptades destaquem la constitució de la Federació Catalana d'Ate- 
neus de Catalunya. En la Junta Gestora que es va formar, en representació del Centre, hi 
havia P. Anguera i J. Llobet. Y 


7 — ANGUERA. El Centre de Lectura de Reus..., p. 121-122. ARNABAT, FERRÉ. Ateneus. Cultura i llibertat.., p. 68-16. BOSCH. 
Els ateneus de Catalunya..., p. 141-143. 

8 — Xavier FILELLA FARGAS. (El primer Congrés d'Ateneus de Catalunya al Centre de Lectura el 1911y. Revista del Centre 
de Lectura. Consultat el 09/10/2016 a: http:/Avvvv.centrelectura.cat/revistadigital. 

9 — Biblioteca Centre de Lectura (BCDL). Llibres d'acords de la junta, 2 d'abril i 20 d'octubre de 1983. L'acte d'inaugura- 
ció va ser el 30 d'abril i 1 de maig, mentre que la cloenda va tenir lloc els dies 22 i 23 d'octubre, amb la lectura de les 
conclusions. Memòria del Tercer Congrés d'Ateneus de Catalunya. Barcelona: Departament de Cultura de la Generali- 
tat de Catalunya, 1985. 

10 Memòria del Tercer Congrés d'Ateneus... i BCDL. Llibre d'acords de la junta, 20 d'octubre de 1983. 

11 BCDL. Llibre d'acords de la junta, 10 de novembre de 1983. 

La galeria de fills il-lustres Marc Ferran 


L'herència cultural que el Centre de Lectura ha deixat a Reus al llarg de la seva vida, més 
que centenària, abasta els més diversos camps de la cultura de la nostra ciutat, fins al punt 
que també alimenta, com assenyala Joaquim Santasusagna, un dels nostres tòpics locals: 
el dels fills il-lustres. Per a qualsevol persona que visiti a dia d'avui el Palau Municipal, no 
li passarà pas desapercebut el reguitzell de retrats que n'omplen les parets, més o menys 
aconseguits, d'un seguit de personatges (dels quals, només tres són dones), que són alguns 
dels fills il-lustres (no pas tots) amb què compta la ciutat. La idea original d'aquesta galeria 
de retrats no neix pas del mateix Ajuntament, sinó precisament del Centre de Lectura. 

El gener del 1915 diversos membres de la Secció de Literatura van donar els primers 
passos per a la creació de la galeria de reusencs il-lustres. Van formar una comissió amb 
l'objectiu d'iniciar la recollida de diners per a la compra dels quadres. Entre les iniciatives 
que es van engegar per la recaptació de fons, fins i tot es va crear una companyia de teatre 
d'aficionats amb la qual el mes d'abril ja s'havien recollit 422 pessetes. Aquesta tasca va 
anar de la mà de Josep Martorell Odena, E. Roca José, A. Llevaria José, J. Gúell Borafull 
i Enric Aguadé Parés amb l'objectiu, segons les seves pròpies paraules, de arescatar del 
lamentable abandó les nostres glòries, i popularitzar el seu coneixement entre els seus 
conciutadans. La galeria es va inaugurar el 27 de novembre d'aquell mateix any, amb els 
retrats de Marià Fortuny, Joaquim Maria Bartrina, Pere Mata i Joan Prim. L'acte va tenir 
un ampli ressò en la premsa local que va lloar-ne la iniciativa en un moment incert i tràgic 
per la I Guerra Mundial Europea: cReus liberal 4 noble, cuna de tantos hombres ilustres, da 
el primer paso recordando su vieja historia. I...) el momento actual es un momento de lucha de la 
cual no vislumbramos como saldremos, por eso es precisamente que recorriendo ú nuestra historia, 
que recordando ú nuestros mayores, hemos de unirnos en el amoroso 4 estrecho abrazo que ha de 
volvernos invencibles, que ha de hacernos invulnerables contra los embates de este cataclismo que 
amenaza engullirse ú los pueblos, (Diario de Reus, 15 de novembre de 1915). Al mateix temps, 
es publicaven a les pàgines del Diario de Reus breus hagiografies dels personatges home- 
natjats. Dos anys més tard, el 12 de juny del 1917, la galeria era ampliada amb els retrats 
de Pròsper Bofarull, el bisbe Grau i Joan Sol i Ortega, obres realitzades pel pintor local 
Macià Auqué. 

Programa de la sessió inaugural de la Galeria de Reusencs ll-lustres, 1915 


Aquesta iniciativa, si bé, per una banda, era un reconeixement sincer cap a aquests per- 
sonatges que havien destacat en camps tan diversos com l'art, la literatura, la medicina i la 
política, també era un símptoma que la ciutat estava en ple període de decadència i li calia 
aferrar-se a records gloriosos per aixecar la seva autoestima. 

La galeria de reusencs il-lustres no va estar exempta de la polèmica quan el febrer del 
1926 Joaquim Santasusagna, sota el seu pseudònim habitual deroni Pratso, en la seva 

La galeria de fills il'lustres — Marc Ferran 


Senfro de Secfura 


Becció de Literatura i BSiomes 


ge 


Galeria de 


Reusenes 
lustres 


ge 


Bessió del 16 Se Juny de 1917 


TPO, — LIT, E. MAVAS. — REUS, 


Programa de la sessió d'incorporació de nous retrats a la Galeria de Reusencs ll-lustres, 1917 


primera col-laboració a la revista del Centre, va escriure un article amb el títol cEl nostre 
gran tòpic local:. Malgrat que la seva intenció, segons les seves pròpies paraules, no era 
remoure les aigúes pacífiques de la nostra ciutat ni atraure damunt nostre la curiositat 
pública,, Santasusagna provocà un autèntic terratrèmol en tractar un tema tabú, en des- 
mitificar alguns del reusencs més il-lustres. La seva intenció no era altra que obrir un debat 
desapassionat i racional sobre la vàlua real d'alguns d'aquest personatges il'lustres. Per 

a Santasugsana, d'executòria de fill il-lustre a la nostra ciutat està a l'abast de qualsevol 
figura per poc que s'hagi assenyalat,, per desmuntar aquest tòpic creia imprescindible 
la realització d'estudis crítics de figures com Prim, Fortuny, Bartrina i Mata —els quals en 
aquell moment, només comptaven amb bibliografia apologètica—, per captar el veritable 
pes específic d'aquests reusencs en els seus camps respectius. La reacció al contingut de 
l'article va prendre forma el 9 de març quan la Junta Directiva de l'entitat va rebre un llarg 
escrit de la Secció de Lletres en què es queixava de l'article publicat per Santasusagna que 
entrava en contradicció amb els homenatges que el Centre els havia dedicat i que atemp- 
tava contra l'honor ciutadà i demanava a la revista que publiqués el seu escrit com a acte 
de desgreuge. Cap de les seves peticions van ser ateses, ni per la redacció ni per la Junta 
Directiva. El debat va traspassar les parets del Centre de Lectura i la polèmica va instal- 
lar-se a les planes de la premsa local. Ramon Grau des de Les Circumstàncies, entre els dies 
28 de febrer i 5 de març d'aquell any, va arribar a publicar quatre articles sota el títol dLes 
nostres glòries. L'exabrupte d'un mal patricio en què considerava l'article de Santasusagna 
cuna col-lecció d'insuls a Reus i als homes que ens han donat glòria i renom.. Escarnint i 
ironitzant sobre el contingut va escriure: cEn Fortuny2 Si no té la sort de morir jove, hauria 
acabat fent d'emblanquinador. En Prim com a militar era un quinto i com home d'estat, tot 
just servia per porter del Congrés. El Dr. Mata2 Un curandero i gràcies. El pobre Bartrina2 
Un poetastre i un filosofastre (...bv. També posava en questió les capacitats de l'autor per 
emetre judicis sobre el tema. En les planes del mateix diari A. Fuster Valldeperes, amb un 
to molt més moderat, escrivia l'article: dEn defensa d'uns reusencs il-lustreso, en què tam- 
bé es lamentava d'haver propiciat l'entrada de l'articulista en la redacció de la revista del 
Centre. Dos anys més tard, el 1928, l'article va retornar al centre de la polèmica quan un 
grup de deu socis, utilitzant-lo com a exemple, va protestar pels continguts de la revista. 

Més enllà de compartir o no l'argumentació de Santasusagna —de fet, avui, comptem 
amb prou estudis crítics per poder mesurar la rellevància i la vàlua real de molts dels reu- 
sencs que hem elevat a l'il-lustrisme-, el seu article va posar de relleu que aquest era un 
tema tabú en l'entorn cultural i social reusenc, i més que un debat va provocar una allau 
d'insults i d'exabruptes, mancats d'arguments, contra la seva persona. 

Durant el període de postguerra, amb un Centre de Lectura tutelat i controlat per les 
autoritats franquistes, la galeria de reusencs il-lustres fou traslladada al Palau Municipal. 
Una cessió que es va reconèixer l'any 1953 amb la signatura del document de dipòsit de les 
obres per part de l'alcalde Joan Bertran i del president del Centre de Lectura Enric Aguadé. 
Aquest dipòsit va ser l'embrió de l'actual galeria de retrats de fills il-lustres (en general de 
poca qualitat artística), que ha anat creixent i d'aleshores ençà ha alimentant, en paraules 
de Joaquim Santasusagna, cel nostre gran tòpic locals. 

Les eConverses sobre temes d'interès localo organitzades 
pel Centre de Lectura el 1931 Enric Aguadé 


El 12 d'agost del 1930, Joan Cachot va proposar a la Junta del Centre de Lectura la cele- 
bració d'unes cConverses, per discutir els reptes que Reus tenia plantejats. Es deia que la 
ciutat estava en decadència i es volia promoure un debat sobre temes socials i econòmics 
i les seves possibles solucions. La proposta es va acceptar, es van escollir persones cexper- 
tes, en diversos temes i es van preveure divuit conferències per tractar temes locals que 
els organitzadors consideraven negligits. No es van arribar a realitzar totes, però les que es 
van fer van comptar amb molta assistència i amb debats polèmics i enriquidors. 

El gener del 1931 es van iniciar les Converses amb una ponència de Joan Cachot sobre 
la edecadència, de la ciutat, en què remarcava que el problema de l'aigua, les inversions 
dels patricis en altres ciutats i la manca de matèries primes en dificultaven el creixement. 
El doctor Jaume Sabater va parlar de la lluita contra la tuberculosi infantil, i demanava 
escoles a l'aire i al sol, i la creació d'un preventori per als nens. Enric Aguadé Parés dis- 
sertà sobre l'abastament d'aigúes a la ciutat, conferència que va necessitar un segon dia 
per debatre el tema i en què reclamava la construcció d'un dipòsit regulador per a Reus 
i l'acceleració de la construcció del canal Siurana-Riudecanyes. Bonaventura Font parlà 
de beneficència pública i defensà que l'estat havia d'ajudar la beneficència privada. El 
doctor Joan Domènech parlà sobre la necessitat de la cultura física a la població en general 
i a la infància en particular. Ricard VVynelen defensava la construcció d'una biblioteca 
pública i una ensenyança més pràctica als centres d'ensenyament. Joan Loperena va de- 
fensar la municipalització dels serveis bàsics, l'aigua, l'electricitat, la sanitat, l'habitatge 
social i el sistema públic de transports. El doctor Pere Barrufet defensà la importància de 
la sanitat municipal, que lligava a l'urbanisme i al creixement de la ciutat, en què calien 
avingudes amples i parcs i jardins. Antoni Batlle va reclamar una escola de comerç per a 
Reus, per la importància d'aquest sector. Felip Cabeza reivindicà la beneficència privada, 
demanant més implicació per part dels reusencs i de l'Ajuntament. Josep Iglésies, amb 
el títol d'eAcció comarcal,, parlà de la importància de la comarca en la ciutat i la neces- 
sitat que Reus fes coincidir els interessos locals amb els comarcals. La nova organització 

administrativa de Catalunya oferia a Reus moltes possibilitats. Ramon Grau va reivindicar 
la reforma de l'ensenyament primari i l'ensenyança del català i en català. 

Tots els ponents eren coneguts a la ciutat: Joan Cachot, (Tortosa, 1887 — Madrid, 1967), 
educat pel seu avi, Bernat Torroja, era llicenciat en Dret i el 1917 secretari de la Cambra 
de Comerç. El 1922 creà les assegurances Reddis. A finals del 1931 era vicesecretari de la 
Cambra de Comerç de Madrid. Jaume Sabater (Reus, 1899-1978), metge i ferm partidari de 
mesures preventives contra la tuberculosi, va ser director del Dispensari Antituberculós. 
Enric Aguadé Parés (Reus, 1894-1969), administrador de la societat Pantà de Riudecanyes, 
va animar la construcció del pantà de Siurana, i també la del pantà del Francolí, que no 
s'arribà a fer. Bonaventura Font (Reus, 1871-2) era advocat i un dels redactors del Semana- 
rio Católico de Reus, periòdic ultracatòlic i dretà. Joan Domènech Mas (1891-1976), metge i 
un dels fundadors del Reus Deportiu, defensava la necessitat de la cultura física i la vida 
a l'aire lliure per a la joventut i la població en general. Ricard V/ynelen (Reus, 1882 — Bar- 
celona, 1935), comerciant, advocat i militant d'Unión Patriótica, va ser regidor a l'Ajunta- 
ment diverses vegades durant la dictadura de Primo de Rivera. Joan Loperena (Girona, 
1888 — Veracruz, 1957), advocat, regidor a l'Ajuntament i el 1921 alcalde de la ciutat, des- 
prés de l'assassinat de l'alcalde Manuel Sardà. Pere Barrufet (Reus, 1878-1967), metge a 
Montbrió del Camp i a Reus. Atenia gratuitament els obrers al Centre de Lectura, entitat 
de la qual va ser directiu. També fou regidor a l'Ajuntament del 1911 al 1915. Antoni Batlle 
fou un dels accionistes principals de la Fàbrica Gas Reusense i membre de la Junta del 
Centre de Lectura, on organitzà una Escola de Comerç. Felip Cabeza fou un advocat ca- 
tòlic i militant carlí organitzador del Requetè al Camp de Tarragona. Josep Iglésies (Reus, 
1902 — Barcelona, 1986), escriptor, historiador i geògraf, va ser un dels ponents de l'estudi 
de la Divisió Territorial de Catalunya el 1936. Publicà diverses guies itineràries del Camp 
de Tarragona. Ramon Grau (Tarragona, 1888 - 2) fou mestre, president de l'Associació de 
Mestres Nacionals del partit de Reus i secretari de l'Associació d'Iniciatives de la ciutat. 

L'ajuntament republicà va demanar les ponències per estudiar-les. El balanç de les 
4Conversess va ser positiu i alguns projectes van tirar endavant de manera immediata. 
Altres es van anar desenvolupant al llarg del període republicà. Fins al 1937 es va man- 
tenir el projecte del preventori al mas del Picarany. Els dipòsits d'aigua a la ciutat es van 
realitzar de manera immediata, amb una cabuda de fins a 12.000 m.. La beneficència pú- 
blica es va dir cassistència socialo, més d'acord amb els objectius, i amb un bon pressupost. 
Es va crear una Junta Autònoma de Cultura Física que potencià les colònies escolars. Es 
va projectar un nou mercat l'any 1934, que malauradament no va acabar fins al 1949. Un 
nou disseny de la ciutat proposava carrers amples i nous passeigs. El 1933 es va iniciar 
el projecte de la depuradora del Molinet per al tractament d'aigúes residuals, posada en 
funcionament el 1936. Va ser la primera depuradora de l'Estat espanyol. 

Les 4 Converses sobre temes d'interès localy organitzades pel Centre de Lectura el 1931 — Enric Aguadé 


Coberta del volum Converses sobre temes d'interès local publicat per la Revista del Centre 
de Lectura que aplegava les diferents ponències de les jornades de debat, 1933 

L'empremta de les Converses. va seguir. Del gener al juny del 1949 el Centre de Lec- 


tura organitzà les eSegones Converseso, i el 1954 les dTercereso. El 1975 es proposaven les 
4Quartes-, que es van publicar el 1985. 

El Centre de Lectura durant els anys en què canvià 
el règim (1975-1979 i una mica més). Quim Besora 


A la més que centenària història del Centre de Lectura un dels moments que destaquen, 
internament i externa, és el dels anys de la transició que abasten des de la mort del dicta- 
dor Franco fins a les eleccions municipals del maig del 1979 (o potser una mica més en- 
davant, si no oblidem les arbitràries detencions de tres socis de l'entitat i l'actitud, alhora 
de coratge i intel-ligència, que adoptà l'entitat davant d'aquest fet, fins que Pere Anguera, 
Lluís Font de Rubinat i Josep Mariné foren posats en llibertat). Podem dir que en aquells 
intensos anys el Centre de Lectura jugà un paper de plataforma de consolidació i de di- 
fusió de les forces i de les reivindicacions democràtiques i catalanistes, per un costat, i de 
lloc d'aixopluc i formació cívica de molts ciutadans, sobretot de gent jove, per l'altre. La 
intensitat de les mesures coercitives anà apaivagant-se paral-lelament a la incorporació 
cada cop més massiva a la reivindicació democràtica de la ciutadania, però aquest paper 
no s'entendria sense un procés que ja venia de lluny: només cal recordar el punt d'inflexió 
que suposaren el 1968 els actes commemoratius del primer centenari del naixement del 
filòleg Pompeu Fabral i la campanya reivindicativa de aVolem català a l'escolas. O, en 
lògica continuitat en la catalanització del centre i, consequentment, dels sector culturals 
de la ciutat, la presidència d'Emili Argilaga, i la continuació, malgrat la precària situació 
econòmica, en la del president Ramón Amigó. 

Ara bé, per situar aquest període de la transició viscuda des de Reus, n'hi ha prou amb 
una cita directa del llibre de memòries de qui fou president del Centre de Lectura, Jordi 
Escoda, per evidenciar el paper determinant del Centre de Lectura de Reus en el combat 
de recuperació de la llibertat i la democràcia (si voleu per assolir les reivindicacions de 
l'Assemblea de Catalunya: 4Llibertat, Amnistia i Estatut d'Autonomia). Situem els fets: 
lany 1975 el Col-legi d'Advocats de Barcelona organitzà un cicle de conferències sota el tí- 
tol dLes Terceres Vies a Europao en què varen intervenir els líders dels partits democràtics, 
des de la democràcia cristiana fins al comunista. Jordi Escoda relata: dLa Junta del Centre 


1 —Hihaala biblioteca un bust de bronze de Pompeu Fabra, obra de Ramon Ferran, col-locat de manera una mica sigil-losa 
durant els actes del centenari del naixement del gramàtic mort a l'exili. Va assistir a la inauguració la seva filla. 

de Lectura va decidir que havíem de portar a Reus sota el nom Camins cap a la Democràcia 
els principals polítics del moment. /.../ A partir dels mesos d'octubre i novembre del 1975, 
s'havien programat unes conferències que eren com un preludi." L'objectiu de programar 
les llavors anomenades aterceres vies, era ecrear un públic àvid de participar-hi i que 
seguís amb interès aquella allau de programes polítics d'uns partits tolerats, però encara 
no homologatso (o, per ser més precisos, no legalitzats). Jordi Escoda recordas que el cicle 
Camins cap a la Democràcia) començà a partir del febrer del 1976 amb una programació 
setmanal, però no esmenta que s'emprà el Teatre Bartrina, questió gens baladí per dues 
raons com l'afluència important de públic i pel fet que el Centre de Lectura, en recuperar 
el Bartrina de l'antic arrendament com a cinema comercial pogué oferir el teatre al servei 
d'una programació en la línia de l'avenç democràtic, en paral-lel al cultural i estètic, és 
clar." 

Aquest vessant públic de l'entitat, generador de debat polític i de ciutadania conscient 
a la ciutat de Reus i al seu entorn comarcal, no n'ha de fer oblidar un d'intern que aplegà 
molts joves, més enllà de si eren o no socis de l'entitat. A tall d'exemple només cal recordar 
que una de les experiències més divertides i enriquidores que es pogueren viure en aquells 
anys la trobem en els debats, totalment lliures, que tenien lloc en acabar les projeccions 


2 — Jordi Escoda les relaciona de manera exhaustiva però succinta: Joaquim Arana sobre 4dLa participació ciutadana), 
l'11.11.75, Heribert Barrera, que a més de polític era físic, sobre 4Ciència i Societats, el 8.1.76, Josep Pallach presentà 
el llibre La democràcia, per fer què2, el 15.1.76, Josep Andreu i Abelló parlà de Passat i futur del problema català), el 
20.1.76. Escopa, Jordi, Memòria històrica d'un reusenc. La transició, Valls: Cossetània, 2007, p. 25. 

3 —Larelació de conferències del cicle (Camins cap a la democràcia, que fa, de manera precisa, Escoda és aquesta: 4.2.76, 
Josep Solé Barberà (històric militant del PSUC i futur diputat), parlà de aLes vies socialistes avuiy, 11.2.76, el perio- 
dista José Alvarez Solís parlà del 4Papel de la prensa en una evolución democràticax, 18.2.76, Joan Reventós exposà 
l'opció socialista (digué que l'oposició democràtica catalana acabava de rebutjar una mena de consell autonòmic ofert 
per Sanchez Teràn, governador civil i negociador del govern espanyol, tot dient que només acceptarien l'Estatut d'auto- 
nomia), 25.2.76, Anton Cafiellas, dDemocràcia i Comunitats: 3.3.76, intervingué Joan Armet, 4El socialisme als Paisos 
Catalans) quan era actiu el PSAN, el 10.3.76, Jordi Pujol oferí la conferència dUn programa polític per a Catalunya): 
24.3.16, Ramón Trias Fargas parlà de Democràcia i llibertats, 31.3.76, Ramon Guardans Vallès dissertà sota el títol 
4La democràcia dels deméso, 17.3.76, Josep Badia Torres, del Partit Carlí que formava part de l'oposició democràtica, 
oferí la conferència 4L'autogestió, una alternativa per a la nostra societats, 7.4.76, el tàndem Joan Cornudella i Joan R. 
Colomines, llavors dirigents del Front Nacional de Catalunya, parlaren de 4La via catalana al socialismes. Per cloure 
aquest cicle, 12.5.76, tingué lloc una taula rodona amb la participació dels polítics Josep Andreu Abelló, Josep Solé 
Barberà, Joan Cornudella, Ramon Guardians, Jordi Pujol, Joan Armet, Joan Reventós, Anton Cahellas i Josep Pallach, 
amb intervencions del públic assistent. EscCopa, Memòria històrica..., p. 25-26. 

4 Aquestes programacions teatrals que podem anomenar drupturistes), tant des d'un punt de vista estètic però també 
polític, també s'oferiren a altres teatres de la ciutat, com el Bravium. En aquest àmbit també podem recordar que la 
denúncia que ocasiona la detenció dels actors dels Joglars, i la posterior campanya reclamant la dllibertat d'expressió 
es feu després de la representació de La torna al Bartrina. 

PERE ANGUERA 
LLUÍS FONT DE RUBINAT 
JOSEP M ARINÉ 


Ll 


AVUI, DILLUNS 7, A LES 8. DEL VESPRE 
CONCENTRACIÓ SILENCIOSA 


una opció democràtica PLAÇA DEL MERCADAL 
per al futur ed toms mm are de mg eta 


Es Ranes M.C, Ca, No Ens P.S. Co (P, SP. SOL Ea), P. SsU. Ca, UD Ca, ABRU- 
PACIO FEMINISTA, "CARRUTXA", COL LECTIU ECOLOGISTA "FLORS 1 VIOLES", ESCO- 


ae MTI-DTAN BAIX CAP, CENTRE SOCIAL, CogRLL 1EL EMRI Sa. i VISTA, coteuLs 
i POPULARS DE CULTURA CATALANA DEL BAIX CAMP, ESCOLA-TALLER D'ART, CENTRE 

teatre bartrina. reus D'ESTIBIS RES t COMACA, TALER "QUART CREDENTT, CURA. "L'EÍXA, ESCOLA 

MONTSANT, ESCOLA MONGLI, ESCOLA PUIGCERYER, AGRIPAMENT ESCOLTA "LA PASSAT, 


dimarts 20, a les 9 del vespre 


Cartell "Una opció democràtica per al futur" Cartell "No són terroristesi", 1981 
dissenyat per Claudi Arnavat, 1976 (fons Pere 
Anguera, Arxiu Municipal de Reus) 


del Cineclub. O per situar-nos en altres espais de la casa, citem una representació de Les 
decapitacions de Pere Quart al cafè, una reunió a la sala de converses de les organitzacions 
juvenils democràtiques (Joventut Comunista, Joventuts del PSAN, Moviment de Joves 
Socialistes de Catalunya, joventuts de l'OIC que en deien trotshistes, etc. o un recital a la 
sala d'actes de presentació d'un disc d'un cantautor de Barcelona, on triomfà de manera 
desaforada el teloner local... 


$ — Era habitual, quan es feia una acció de l'Assemblea de Catalunya, com repartir propaganda, fer pintades o enganxar 
cartells, donar la consigna que si es produia alguna detenció s'havia d'anar al Centre de Lectura on es contactaria amb 
l'advocat Ramon Marcer. 

6 Aquell teloner era un jove Matías Vives, que esdevingué polític i advocat. 

Recreació d'una pintada crítica amb el Centre de Lectura (l'original era ubicada al carrer de Sant Llorenç i datava de l'any 1977) 

Les roses a la ciutat de Reus Rafel Ferré 


La ciutat té com escut una rosa: uns la daten al segle xIV, altres la vinculen a un miracle que 
va fer la Mare de Déu de Misericòrdia arran de la pesta que hi va haver a la ciutat, l'any 
1592, i també hi trobem altres versions. Unes són polítiques altres no, la veritat és que la 
rosa és el símbol de la ciutat, però aquest no és el cas que avui ens ocupa, són les roses com 
a flor cultivada, que han tingut presència al nostre poble des de fa molts anys i que no té 
res a veure amb l'escut de la ciutat. 

La història arrenca per cap als anys 30 del segle passat. A Reus era una tradició que els 
ciutadans tinguessin als afores del poble el clàssic maset on la gent passava els estius, a 
part de tenir-hi petits cultius artesans, que en gaudien per a consum propi, van començar 
a plantar-hi rosers i, a poc a poc, els veins van fer intercanvi d'esqueixos de varietats que 
uns cultivaven, i altres no tenien, com a plaer i gaudi, això junt amb la compra de noves 
varietats que anaven sortint al mercat va fer que en algunes finques arribessin a tenir 
alguns centenars de rosers de moltes varietats, la seva afició —que anava augmentant— va 
fer que preparessin els rosers per tal d'obtenir flors amb una tija prou llarga, uns seixanta 
centímetres, més o menys, per tal de poder obtenir exemplars molt vistosos i elegants. 

Uns, possiblement els més agosarats, segurament vinculats amb el Centre de Lectura de 
Reus, van fer la proposta d'organitzar una exposició concurs de roses. Aquesta proposta 
va ser acceptada per la Junta Directiva de l'entitat i, així, un any abans de la guerra engega- 
da pels revoltats feixistes es va poder fer la primera exposició, que no va tenir continuitat, 
ja que el Centre va estar tancat fins a l'any 1948. 

El 1949 es va reprendre l'exposició amb gran èxit, això va fer que les autoritats feixistes, 
fins i tot el cardenal de Tarragona, l'acaparessiny tot per demostrar el seu nivell eculturals 
i li van atorgar el títol de enacional,, paraula espanyola, que l'any 1976 passà a ser total- 
ment catalana. 

Des de llavors, i de manera habitual s'ha anant fent cada any i aquest 2017 celebrarem 
el setantè aniversari de l'exposició. 

L'exposició es fa al Teatre Bartrina, una petita joia de l'entitat, en altres ocasions s'ha fet 
en diferents llocs: a la Sala Fortuny de la casa, a les Peixateries Velles o al Palau de Fires, 
però cap supera el marc del Teatre Bartrina. 

Imatge del Primer Concurs de Crisantems del Centre de Lectura, 1925 


La nostra exposició és la més antiga de Catalunya, el seu format i la seva reglamentació 
és únic, i no té res a veure amb les exposicions que fan les altres ciutats roseristes —Sant 
Feliu de Llobregat, el Vendrell i Calella— totes elles molt lloables. 

Per fer possible l'exposició, any rere any, s'ajunten una munió de complicitats dins el 
món cultural: primer cal trobar les persones que faran el cartell, sempre dins el món de 
l'art, segueix el pregó de la inauguració del certamen encomanat a persones del món de 
la literatura, la fotografia també hi té un lloc destacat, i en diferents ocasions la música i la 
dansa, han tingut el seu propi protagonisme. Després cal connectar amb l'Ajuntament, els 
seus serveis de brigades, de jardineria, de turisme, fer els programes, demanar els premis a 
entitats oficials i locals, connectar amb els jurats... Tot es fa per part de tots els involucrats, 
i també del Centre amb molta professionalitat i dedicació, cosa que cal dir, i agrair. 

Però ens falten els actors principals: els roseristes, les persones que durant tot l'any fan 
l'esforç de cuidar els rosers per tal de tenir-los a punt el dia de la inauguració, cosa gens 

SD DE ae. Pes 


Imatge del Cinquè Concurs de Crisantems del Centre de Lectura, 1929 


fàcil, ja que el roser és una planta delicada, exposada a una varietat de malures que obli- 
guen a estar amatents a qualsevol incident que pugui perjudicar la planta, per tant, el bon 
desenvolupament de la rosa, l'objecte final de l'exposició. Així és que sense ells l'exposició 
no fora pas possible, i els ciutadans no podríem gaudir d'aquest espectacle d'olors i colors 
que podem celebrar cada any. Mai els reusencs els podrem agrair la dedicació que hi posen 
aquests esforçats ciutadans, és un acte de primeríssim nivell. 

Diuen que les roses ja eren cultivades a la Xina imperial, també la mitologia hindú en 
parla, i la Grècia Clàssica i l'Egipte faraònic es dedicaven a cultivar-la. Avui al món hi ha 
més de tres mil varietats de rosers diferents, tots obtinguts mitjançant tècniques diferents, 
i que fan augmentar el nombre de rosers, els principals són els de la rosa estàndard, feta a 
partir d'un l'híbrid, rosa de te, aquest tipus de rosa és el més abundant i la segueixen les 
poliandres i les miniatures, unes fan olor, altres no, això ho decideix la natura. Des de casa 
nostra hem volgut contribuir a la divulgació de noves varietats de rosers i cal destacar 


— 179 — 


4 Un segle i mig de cultura a Reus i Catalunya. La cultura que ha generat el Centre de Lecturay 


L 3. 6 " 


Exposició de roses a la platea del Teatre Bartrina, circa 2012 

ma CONGRCEPOSOON 2 
MACIONAL DEROSAS 7 


Cartells de les diferents edicions del Concurs Exposició Nacional de Roses 


flors amb noms nostrats: Miss Reus, una miniatura de color blanc, les roses estàndard 
Centro de Lectura, nom en castellà imposat en l'època de la dictadura, d'un color vermell 
suau, més recentment la de Ciutat de Reus, que té un vermell avellutat, les roses aCentre 
de Lectura de Reus, 1859o, d'un blanc trencat que tal com va madurant va tornant-se d'un 
rosa pàl-lid, i, finalment la rosa Albert Via, d'un vermell intens i d'una magnífica floració, 
aquesta dedicada al company Albert que va morir accidentalment mentre estava treba- 
llant en el muntatge de l'exposició. 

Com es pot deduir són moltes les persones que dediquen part del seu temps a la prepa- 
ració de l'exposició, tots són molt importants, però sense el treball continuat dels roseris- 
tes, fora molt difícil fer aquest complicat muntatge. 

Totes les flors i especialment les roses formen part de la cultura, s'han fet moltes poesies, 
narracions, i també estudis científics sobre la seva evolució, la història en va plena. 

aproximació Xavier Amorós i Dolors Sugrafies 


L'ensenyament ha estat, des del començament, el principal objectiu del Centre de Lectura. 
Malgrat les diferències ideològiques dels qui n'han estat presidents i dels membres dels 
seus respectius consells directius, hi ha un denominador comú: fer accessible la formació 
cultural i acadèmica als diferents estaments socials de la ciutat de Reus. 

En la presa de possessió de la Junta del primer president electe que fou Ciril Freixa, el 
secretari de la Junta Provisional, Salvador Ortiga, pronuncià un discurs en què dirigí la 
seva atenció a la funció que havien de desenvolupar les escoles de l'entitat dient textu- 
alment: da instrucción, la moralidad, las buenas costumbres son las bases en las que se funda la 
Sociedads. És a dir, cels joves pobres podran instruir-s'hi, llegir diaris de notícies i de divul- 
gació científica industrial (...J. El lema de tots ha de ser: instrucció, moralitat i fraternitat-. 

Quaranta anys després de la fundació de l'entitat, Josep Gúell i Mercader explica a Coses 
de Reus (1900): dEn aquell temps no hi havia a Reus els mitjans d'il-lustració que hi ha ara. 
No existia l'Institut Municipal ni tan sols un collegi particular de segona ensenyança, i 
eren pocs i mal organitzats els estaments públics en què es donà la primera. Ponderàvem 
la necessitat que el poble en general i molt especialment la classe treballadora tenia d'ins- 
truir-se. (...J Vàrem imaginar la creació d'un gran casino l'objecte del qual fos l'educació 
moral i material del poble, especialment de la joventut menestral (...J. Un Centre, en fi, 
d'ensenyança i educació popular obert a les idees de progrés, però sense exclusivismes de 
cap mena.o 

Emili Argilaga, en una entrevista concedida a un diari local a la tardor del 1969 i que 
recull el llibre Plou però plou poc (Xavier Amorós, Edicions del Centre de Lectura, 2007), 
manifesta que el Centre ha d'estar obert: cVoldríem que tot desenvolupant el Centre les 
mateixes activitats d'ordre cultural i artístic de sempre, amb els mateixos socis i els matei- 
XOS recursos, aquestes activitats fossin viscudes per tot el poble de Reus. Per tal d'acon- 
seguir-ho, ens cal fer que circuli nova vida en l'ordre interior i, a la vegada, que aquesta 
vitalitat es projecti a l'exterior. /.../ Ens plauria de crear a Reus una Escola d'Art. No par- 
lo del Centre en si. Nosaltres podríem ser col-laboradors, els fundadors si voleu, però 

ESCOLA DE DANSA 
DEL CENTRE DE 


LECTURA ió 

DE REUS he 

Ed. 1 
aa cj 


Programa del Festival de fi de curs de l'Escola de Dansa del Centre de Lectura, 2005 


propugnem una Escola d'Art de Reus. /...J La labor del Centre cal que tingui una transcen- 
dència: cal que arribi al poble.. 

Com es pot veure a través del pensament de destacats presidents de l'entitat, el Centre 
va néixer amb la voluntat de portar a terme dos objectius fonamentals: la biblioteca i les 
escoles. Objectius que a causa de contextos polítics i econòmics diversos i de la mateixa 
transformació de la societat han tingut direccions diferents —ara ja no cal ensenyar a llegir. 
Però sempre han mantingut la mateixa voluntat: ensenyar, divulgar, formar i contribuir al 
pensament crític i lliure de la població. 


Pla d'ensenyament 


D'una manera o altra el Centre de Lectura ha disposat sempre del que podríem anomenar 
un Pla d'Ensenyament: escoles, cursos i tallers, durant molts anys vinculats a les seccions. 

Un ràpid cop d'ull a les activitats pedagògiques que es realitzaven durant els anys 60, 
per exemple, ens mostren un ventall suggestiu del que han estat les escoles al Centre de 


ga 


Les escoles del Centre de Lectura. Una aproximació Xavier Amorós i Dolors Sugrafies 
Lectura: Taquigrafia i Mecanografia, aCorte y confección,, Comerç i Comptabilitat, Cul- 
tura General, Fotografia i Cinema, Submarinisme i Gimnàstica, Idiomes (català, francès, 


anglès, alemany, italià...), Escola d'Art, Acadèmia de Música, Aula de declamació. 


Les escoles, avui 


Escola 
fuita de 
Teatre 


À 


Escola de Música 


L'ensenyament de la música té una llarga trajectòria a l'entitat. Durant anys va funcio- 
nar una Acadèmia de Música que era filial del Conservatori del Liceu de Barcelona, on 
s'examinaven els alumnes. Després l'entitat va acollir el Conservatori de la Diputació de 
Tarragona i a partir de l'any 83 es consolidà en el seu format actual. Com a secció de mú- 
sica, les diverses corals juvenils i infantils van tenir durant els anys 80 i 90 una destacada 
incidència en el teixit associatiu de la ciutat. 

L'Escola de Música actual, que dirigeix Anton Colom, ha comptat amb dues formacions 
corals: el Cor Mestral i el Cor Cal-líope, que ha participat en diversos actes municipals i 
realitza colònies musicals des del 1986. Compta amb 200 alumnes. 


Escola de Teatre 


Es creà el 1993, dirigida per Rosa Mateu i Joan Martínez. Disposa d'un Pla d'Estudis d'En- 
senyaments Artístics i Professionals de Grau Elemental que contempla estudis d'interpre- 
tació, dansa i música que garanteixen un ensenyament acurat, progressiu i professional 
per tal de poder accedir al món laboral o ser un pont d'accés a estudis superiors de teatre. 
Compta amb una setantena d'alumnes, és membre de l'ACET (Associació Catalana d'Es- 
coles de Teatre) i està reconeguda per l'AADPC (Associació d'Actors i Directors Professi- 
onals de Catalunya). 


Escola de Dansa 


Fundada el 1948 sota la direcció de Misericòrdia Besora, amb només set alumnes. L'any 
1950 ja havia triplicat el nombre. Actualment, sota la direcció de Teresa Aguadé i Juny 

Cases, compta amb tres-cents alumnes i exerceix les especialitats de clàssic, espanyol, 
jazz, funiy, contemporània, preparació física, zumba, flamenc. Té dues companyies: la Jove 
Companyia de Dansa del CLR i Souldance, una companyia de jazz i funty. Realitza una 
cinquantena d'actuacions a l'any i un total de nou representacions al Teatre Bartrina du- 
rant el curs. L'Escola de Dansa està autoritzada pel Departament d'Ensenyament de la 
Generalitat de Catalunya. 


Escola d'Idiomes. Professors: Sheila Harper i Phil Hoddy (anglès) i Cosima Vergari (italià). 
Taller d'Escriptura. Responsable: Ramon Sanz. 

Taller d'Enquadernació. Responsable: Rosa Molas. 

Taller de Lectura En Veu Alta: Rosa Mateu 


Escoles del Gentre 


Programa de les Escoles del Centre, curs 2016/17 

Annex. Àmbits de l'exposició eUn segle i mig de cultura a Reus 
i a Catalunya. La cultura que ha generat el Centre de Lectura- 


Els orígens i la lluita per la pervivència (1859-1897) 


L'ateneu reusenc va néixer l'any 1859, fruit de les tertúlies informals d'un grup de menes- 
trals d'idees avançades —encapçalats per Josep Gúell i Mercader— que s'aplegaven en un 
cafè per llegir en veu alta els periòdics i comentar l'actualitat política o social. Tot i que 
inicialment es preveia denominar-lo Centre Popular d'Instrucció —un nom amb clares con- 
notacions obreristes—, per evitar la censura governativa es va optar per la fórmula innòcua 
de Centre de Lectura que, en paraules de Pere Anguera, ano volia dir res i ho significava 
tot.. Tanmateix, la llibertat d'expressió i la tolerància cap a totes les idees van esdevenir 
ben aviat un pilar primordial i constant de la praxi de l'ateneu. 

Des d'un bon principi i davant les inhibicions de l'Estat i del govern municipal, l'entitat 
—que volia democratitzar la cultura i el coneixement en tots els seus àmbits— va impulsar 
l'alfabetització i la instrucció de les classes populars i més desfavorides de la societat. De- 
senes de treballadors i menestrals van començar a omplir les precàries aules de les escoles 
de l'entitat. Ben bé es pot afirmar que el Centre, interclassista i popular, va esdevenir una 
estructura cultural i social fonamental per a la ciutat, o més ben dit, un instrument de fer 
ciutat i cultura. 

Gràcies al voluntarisme i a la generositat de molts socis i amics de la cultura, també 
es va començar a bastir pas a pas la pedra angular de l'entitat: la biblioteca. I no menys 
important, la col-lecció d'art i el fons museístic de l'ateneu. En aquests primers temps, 
l'altruisme fou el combustible que va moure el motor del Centre i feu possible la seva 
pervivència tot i les dificultats. 

Amb voluntat d'incidir amb més força en la societat reusenca, el Centre de Lectura va 
publicar diferents periòdics de caire literari i artístic. Un altre dels grans projectes fou 
l'obertura —el juny del 1862-— dels Jardins de l'Euterpe, decorats pel pintor Josep Tapiró, un 

espai obert a la ciutat i dedicat a la cultura i a la música. En l'àmbit cultural, la figura més 
destacada dins el Centre fou, sens dubte, Joaquim Maria Bartrina. 

Tot i la neutralitat política de l'entitat, el 1866 l'activisme —o, si més no, l'afinitat— dels 
dirigents i bona part dels socis del Centre a favor de les idees demòcrates i republicanes 
va provocar la primera clausura forçada de l'ateneu, que es va mantenir fins a l'any 1868. 


Els anys d'esplendor (1897-1936) 


L'any 1897, després d'haver ocupat diferents espais de la ciutat —com ara cal Miró, a l'ac- 
tual plaça de Prim—, el Centre de Lectura es va instal-lar, de lloguer, a l'antic palau dels 
marquesos de Tamarit. El canvi d'ubicació va coincidir amb l'època en què l'ateneu va 
adquirir cada cop més protagonisme cultural, cívic i social. El 1916 va marcar un punt 
d'inflexió en la trajectòria de l'entitat: el filantrop Evarist Fàbregas va comprar l'edifici, 
el va reformar i el va regalar a l'entitat perquè en fos l'estatge social, un gest ben generós 
que va assegurar la pervivència i l'expansió del projecte cultural del Centre. El nou casal 
remodelat fou inaugurat l'octubre del 1921. 

Paral-lelament, el 1904 es va inaugurar un petit i precari teatre d'estiu al jardí de l'enti- 
tat. Arran de l'èxit de la iniciativa, l'any seguent el Centre en va bastir un altre molt més 
sòlid i adequat. Al cap d'uns anys, el 1918 el teatre fou millorat, embellit i refundat en 
el Teatre Bartrina, un dels puntals irrenunciables de l'activitat cultural de l'ateneu. Així 
mateix, gràcies al mecenatge d'Eduard Toda i de Miquel Ventura, la biblioteca va fer un 
gran salt endavant i es va convertir en la joia de la corona de l'entitat i, per extensió, del 
patrimoni cultural de la ciutat i del país. 

En aquell període, el Centre de Lectura va esdevenir una autèntica universitat popular 
de les comarques del Camp i el principal referent cultural i ètic del sud de Catalunya. L'en- 
titat es va transformar en un nucli receptor i generador de cultura de qualitat i prestigi. 
Així, les principals figures de la cultura i les lletres van desfilar per la tribuna del Centre 
i els artistes més reconeguts van exposar a les seves instal-lacions. Un dels moments de 
màxima projecció exterior es va obtenir amb la celebració del primer Congrés d'Ateneus 
de Catalunya, l'abril del 1911, en què Reus es va erigir en l'epicentre de l'associacionisme 
cultural del país. A poc a poc, l'entitat va adquirir la personalitat i l'estructura d'un ateneu 
del segle XX. 

També cal destacar la tercera època de la Revista del Centre de Lectura (1920-1934) —la més 
brillant d'aquesta publicació— que va acollir les primeres signatures de la comarca i el país 
—amb treballs d'indiscutible vàlua intel-lectual— i que, per mitjà de l'intercanvi, el 1929 va 
arribar a la Universitat de la Sorbona de París i, al cap d'uns anys, a la d'Uppsala, a Suècia. 
En els anys vint i trenta, el prestigi del Centre no va parar de créixer. 

Annex 


Temps de dificultats (1936-1975) 


L'esplèndida progressió del Centre de Lectura es va veure estroncada per l'esclat de la 
Guerra Civil l'estiu del 1936. De fet, la destrucció i la devastació provocades per la guerra 
van tocar de ple l'ateneu el setembre del 1937 quan les bombes feixistes van caure, i des- 
truir, bona part de la biblioteca de l'entitat, i també van causar la mort de la jove bibliote- 
cària Regina Figuerola i de Josep Saperes. El bombardeig va despertar una campanya de 
solidaritat d'abast nacional cap al Centre de Lectura que va implicar el bo i millor de la 
intel-lectualitat catalana. 

La instauració de la dictadura franquista va provocar el segon gran parèntesi forçat —i 
el més dolorós— en la centenària trajectòria de l'entitat. El Centre, ocupat per la Central 
Nacional-Sindicalista, fou clausurat fins a l'any 1948 (fins i tot l'ajuntament franquista 
es va voler apoderar, sense èxit, de la titularitat de l'edifici). I el Teatre Bartrina no va 
reprendre l'activitat cultural, sota el control de l'Obra Sindical de Educación y Descanso 
falangista, fins al 1942. 

El Centre de Lectura, en un estat físic força precari, fou reobert el 1948 sota la presi- 
dència d'Enric Aguadé i la vigilància política i moral de les autoritats. Malgrat el context 
d'ofec espanyolista i poc procliu a la cultura, a poc a poc va tornar a aflorar l'esmorteit 
sentiment de catalanitat i cívic de l'ateneu. A tall d'exemple, el 1949 es van crear els Amics 
de la Poesia i el 1950, en una data ben primerenca, es va redactar la primera acta en català 
—això sí, de manera esporàdica. Cap al 1958, Teresa Miquel va impartir la primera classe 
pública de català de la postguerra. 

El personatge que il-lustrava la lenta recuperació cultural del Centre en aquells anys fou 
el doctor Bonaventura Vallespinosa, que es va convertir en l'impulsor i l'ànima de l'activi- 
tat cultural de l'ateneu reusenc. 

Toti la censura governativa i les dificultats econòmiques, a mitjan anys seixanta el Cen- 
tre de Lectura va iniciar un lent però imparable procés, més o menys encobert, cap a la 
catalanització i la democratització de l'entitat i la normalització de l'activitat cultural. Al- 
gunes de les principals fites d'aquella etapa foren la inauguració el 1963 del refugi de mun- 
tanya Musté-Recasens a Mont-ral —a les muntanyes de Prades-—, l'homenatge a Pompeu 
Fabra el 1968 amb la col-locació d'un bust seu —realitzat per Ramon Ferran— a la biblioteca, 
la fundació del Cineclub el 1969 i els actes de renovació de la Flama de la Llengua Catalana 
el 1975, sota la presidència de Ramon Amigó. 

L'etapa contemporània (des del 1975) 


Amb la caiguda de la dictadura i l'establiment de la democràcia liberal, el Centre de Lec- 
tura va recuperar plenament el batec cultural, cívic i social que l'havia caracteritzat. Ben 
aviat, es va tornar a erigir en un dels principals referents ciutadans de la ciutat i les comar- 
ques del Camp. 

En els anys de l'anomenada transició democràtica, el Centre va refermar el seu com- 
promís amb la cultura, però també amb les llibertats i la catalanitat i es va convertir en 
una tribuna —i a cops, en un refugi més o menys clandestí— oberta a les idees de progrés i 
democràcia. 

D'aquells anys, cal destacar la qualitat del fons d'art contemporani amb obres de Josep 
M. Subirachs, Joan Miró i Joan Brossa, les quals foren creades especialment per al Centre, 
un reconeixement d'aquests artistes a la llarga trajectòria cultural de l'ateneu reusenc. De 
fet, als anys vuitanta i noranta, el Centre de Lectura i —en especial— la sala Fortuny van 
esdevenir espais creatius de referència, com a receptors i generadors de projectes, de les 
arts visuals del país. 

L'any 1979, l'entitat va impulsar la col-lecció de les Edicions del Centre de Lectura amb 
desenes de volums publicats fins al moment. I, el 1983, el Centre va acollir el III Congrés 
d'Ateneus que va donar lloc a l'actual Federació d'Ateneus de Catalunya. Amb la restau- 
ració i la dignificació de l'espai, l'any 1997, i la creació d'un consorci per gestionar-lo, el 
Teatre Bartrina, rejovenit, va agafar una nova empenta. És inquestionable que d'ençà de la 
seva creació el 1859, amb alts i baixos, el Centre de Lectura sempre ha demostrat amb fets 
la seva vocació de servei públic, per a la ciutat, la cultura i el país. 

En un context de greu crisi econòmica i política global, el 2009 es va celebrar el 150è 
aniversari de l'entitat. Així, amb més d'un segle i mig de fer ciutat i cultura a les espatlles, 
el Centre de Lectura és l'ateneu —en actiu— més antic de Catalunya i amb una de les bibli- 
oteques patrimonials més importants i preuades del país. 

La vitalitat i el potencial de l'entitat són ben visibles en els milers d'actes i activitats que 
s'han dut a terme en els darrers anys: projeccions de l'incombustible Cineclub, cicles com- 
memoratius, jornades, teatre, activitats literàries, escoles, excursions, tallers, conferències, 
exposicions I tot plegat, amb l'ambició de seguir endavant, de millorar l'oferta cultural i 
docent, d'adaptar-la als reptes del segle xxi i d'engrandir i dignificar la cultura i el conei- 
xement per a tothom. 

a Reus i a Catalunya. La cultura que ha generat el Centre de 
Lectura: instal-lada al Museu de Reus i a la Sala Fortuny del Centre 
de Lectura, del 2/ d'abril a l'1 de juliol de 201/ Ferran Estivill Civit 

Ferran Estivill Civit 


Apèndix fotogràfic 


— die 


4 Un segle i mig de cultura a Reus i Catalunya. La cultura que ha generat el Centre de Lectura 


APA CONTEMPORÀNIA 


— 208 — 


Apèndix fotogràfic. Ferran Estivill Civit 


— 209 — 


4 Un segle i mig de cultura a Reus i Catalunya. La cultura que ha generat el Centre de Lectura 


— 210 — 


Apèndix fotogràfic. Ferran Estivill Civit 


— 211 — 


4 Un segle i mig de cultura a Reus i Catalunya. La cultura que ha generat el Centre de Lectura 


Apèndix fotogràfic. Ferran Estivill Civit 


UN SEGLE 
D'ART/ 

AL CENTRE 

DE LECTURA 


DEL MODERNISME 
A L'ART CONTEM 


PORANI 


— 213 — 


4 Un segle i mig de cultura a Reus i Catalunya. La cultura que ha generat el Centre de Lectura 


— id — 


Apèndix fotogràfic. Ferran Estivill Civit 


— 215 — 


4 Un segle i mig de cultura a Reus i Catalunya. La cultura que ha generat el Centre de Lectura 


— 216 — 


CENTRE DE LECTURA 
REUS 1859 


i $$ CG UP 


Premi d'Honor Creu de Sant Jordi Ereral anal de CU ur El poebimer t Pública 
1982 1983 


Membres d'Honor del Centre de Lectura 


Fundació 
Privada 
a Gi P 


REPfOL 


El Centre de Lectura compta amb el suport de 


Generalitat de Catalunya Diputació Tarragona g AJUNTAMENT DE REUS 


Departament de Cultura 
$ URV (CAMPUS EXTENS 
Lorena Ge Conparmet 
a. UNIVERSITAT 
ROviAiviRct  IMgurr Ratox Mura 


Federació d'Ateneus 


Entitat adherida a la de Catalunya 


Aquest llibre, 
eUN SEGLE I MIG DE CULTURA A REUS I CATALUNYA. 
LA CULTURA QUE HA GENERAT EL CENTRE DE LECTURA-, 
de les Edicions del Centre de Lectura, 
ha sortit imprès dels tallers 
de Gràfiques Arrels, S.L., 
el dia 28 de maig de 2017 


